
AK ZES 
SCRISOARE 


Domnule..... 


Deşi scrisoarea D-tale nn comporta un răspuns urgent, 
sunt totuşi ruşinat că răspund atât de târziu unei comunica- 
tuni gentile: nu știam că te-ai însurat, şi de aceea numai 
acum te felicit şi-ţi urez casă bună. 

Îți sunt foarte obligat că ai pus cu încredere în mâna 
soţiei D-tale romanul «In Războiu». Încearcă şi dă-i să ci- 
tească numerile din Convorbiri cu partea 2-a din Lydda. E 
acolo multă încurcătură filosofică. Dar așa cum e, tot merită 
poate să fie citită de temeile tinere. Nu ştiu nimic dela 
publicu cel mare, — şi e firesc să doresc aavea o impresie 
sinceră, de cititor neprihănit, tără patimă şi fără ticuri lite. 
rare, fiindcă eu pusesem multe năzuinţe de suflet curat in 
creaţiunea acestui chip de femee. 

A idealiza în lumea reală, creând tipuri vii şi posibile, 
mi se pare scopul cel mai înalt al artei. 

Ceeace era Milescu, sub învelitoarea lui scorţoasă de 
bărbat, este Lydda, în haina delicată a adevărului femini 
Jității. 

Cine ştie ce-a mai eşit şi din asta, pentru critici noștri ?..1). 
Roma. Via Condotti 6!, 20/2 Apr. 1905 

Al D-tale 
Duiliu Zamfirescu 


N. R. — Tipărim această scrisoare ra un document literar despre 
feio cum răposatul scriitor privea unele dintre creațianile sale. Toldeo- 
daiă rugăm pe cei cari au scrisori dela T. Maiorescu, D. Zamfirescu şi 
alji oameni de litere. să ne comunice, sau măcar să ne dea copii, spre a 
le împărtăşi cetitorilor. Originalele le vom da apoi Academiei române, în 
numele donatorilor. 


ARA 


Sufietul omului, 
Mugurul pomului — 
Inima stâncă 

De mare-adâncă — 
Viaţa — vâltoare, 
Gândul — o mare; 
Clipa — durere, 
Visui părere... 
Multe cărărl 

Au albele zări, 

Si nici-o cărare 
Zarea ce moare... 


Din povesti pe care vremea ca din nopți adânci le scoate, 
inşirându-le pe firul clipelor nenumărate, 

Ara fiul furtunatic, vitregit de ani răsare, 

Aprig înstrunindu-şi murgul, tăind zare după zare; 

Dus prin vânturi ca fantasma, acum e, acuma nu-i, 

Anii trec cum trece gândul, dar mai ba ca murgul lui... 
Cine ştie, 'n câte maiuri valurile l'or izbi, 

Cine ştie câte veacuri după veacuri vor mai fi... 

Dar povestea deşi veche, ea e pururea tot nouă, 

Şi de vreţi să fugă somnul, gata-s să v'o spun şi vouă... 

Abureă pe ape noaptea, mările — adormeau mugind, 
Lopătari pe negre vase le-auziau fundul vuind... 

Vâsle rupte'n toi de valuri, măturate înspre mal, 

Se ciocneau in colți de stâncă şi-adormeau pe câte-un val... 
Hăul holturilor sure, domotit, pustiu şi larg, 

Nu mai răsfrângea 'n adâncuri nici o stea, nici un catarg. 
Sus o 'mpărăţie neagră, fără vânt, fâră lumini, 

Jos mormânt de ape vineţi, stânci pleşuve, munți streini... 
Amurgeă pe răstignitul cerurilor asfințit, 

La castelul de pe munte viața regelui Ermit... 


Ara 


Zile negre şi 'ncâlcite ca şi firele pe ghemuri 

Avusese mândrul rege înfruntând și griji şi vremuri... 
Ani de ani se răsboise cu viteji şi mândri regi, 

Şi pe toți îi preschimbase în supuși sau în pribegi... 
Falnice domnii, castele, tronuri, steme, măreție, 
Prăbușşite azi sub spada-i, erau toată — a lui mândrie... 
Dară vremea nu se'ndoaie, ci tot omul i se pleacă, 
Precum vânturilor iernei vârful mlădios de cracă... 

Se plecă şi mândrul rege anilor cărunți și ei, 

Căci era nu eră mândru, însă anii erau grei,.. 

Şi cum cea din urmă rază'n ochii stingi i se sfărmă, 

Ei chemă pe Ara fiul și astfel îi cuvântă: 

„Fiul meu, cui să rămâie toată 'mpărăţia asta? 

Pe ea regii toți ai lumii o râvnesc, paşte năpasta... 

Că sub zidul vechi stă vrana de vulcan, un vierme roade, 
Pe cât noaptea'n nuntru creşte. ziua în afară scade... 
W'a fust trunchiu să n'aibă vierme și nici tron să maibă rană, 
N'au fost dinți fără otravă, şi nici vremi fără prihană... 
N’au fost steme fără sânge și nici regi fără păcate, 
N'au fost bice fără sfârcuri, nici supuşi fără dreptate... 
Eu am stat mult impotriva vânturilor, de-an țâşnit 
Valuri aburii de sânge din cei cari m'au 10bit... 

Dar acum când mi se 'ncheie rostul zilelor bătrâne, 
Simt că pe de-antregul țării vânturi mari vor bate mâne... 
Ara, Ara, nu-ți dau tronul, nici mărirea mea de rege, 
Căci odată ce'nchid ochii, pulbere şi vânt s'alege... 
lată un inel, atâta a rămas fără păcat 

Din toți anii mei de glorii, să'l întrebi să-ți dele sfat. 
ȘI plângând şi atingându-i buze moarte de obraz, 
Singur prăbuşindu-și tronul, muri regele viteaz... 
Hohotea afară vântul, mările acum vuiau, 

Şi pe munţi cu creste sure, cucuvelele ţipau... 

Nouă nopți au ars la capul regelui bătrân făclii, 

Şi pe ziduri pânze negre ’n vălurite, lungi fâşii, 

Au acoperit castelul, că din văi adânci părea 

O movilă de 'ntuneric ce pe munți pustii plângea... 
Nouă nopți a stat de veghe Ara fiul cel iubit, 

Nouă nopți și nouă zile bocitoarele-au jelit... 

Dar a zecea zi groparii desprinzând stâncă din stâncă 
Și-ajutați de Sfarmă-Piatră, au săpat o groapă-adâncă... 
Si'n amurg cu roșii umbre așternute pe poteci, 

Regele neplâns de nimeni a fost pus în lespezi reci... 
Siarmă-Piatră-a smuls un munte din țâțâni şi liniştit 
A'ncuiat pe totdeauna groapa regeiui Ermit... 


Şi uitat pe-o stâncă sură Ara singur a stătut, 
Pân'ce ziuă şi iar noapte şi iar ziuă s'a făcut, 

Pân'ce nopți din nopţi crescură, pân'ce zile, mii de-arândut 
Au trecut cu ploi şi vânturi, cu nori negri *ntunecându-l... 
Dar în vremea asta țara răsculată 'p lung şi'm lat, 
Işi plecase steagul — roabă-acum lui Negru Impărat... 
La castel crescuse naltă cucuta şi mătrăguna, 
ŞI pe ziduri conşovite firuia lumină luna... 
ŞI târziu stingher pe munte, cum stetea Ara privind 
Golul negru de sub dânsul, şirul crestelor lucind, 
Scoase — atunci din sân inelul, să-l întrebe ce să f: că: 
Munții să-i despice'n două, mările să le desfacă? 

— Ineluş, Ghergheluş, 

Spune-mi, unde să mă duc, 

Pe ce drumuri să apuc? 
lar inelul ca un scâncet de copil astfel vorbi: 
— Pleacă-te sub vreme, Ara, pleacă-te şi vei trăi... 
Unii iau în gârbă munții, alții mările despică, 
Unii spintecă văzduhui, alții prea sus se ridică... 
Dar nimic nu lasă vremii, când sub dânsa ei se 'ngroapă, 
Pe de-asupra tuturora slabe şuete de apă... 
Pâltâit de stoluri, frunze, viscol, noapte, ploi şi vânt, 
Lutui amorțţit în locul razelor de pe pământ... 
Pleacă-te sub vreme, Ara, pleacă-te şi vei urcă 
Mult mai sus decât îs munții de ţii face scara ta... 
Fiecare bob de țărnă, strop de lacrimă să poarte, 
Fiecare pas să 'nsemne pasul vremii mai departe... 
Cată-ţi somnul în furtună, cată-ți cerwn întuneric, 
Veşnicia veşniciei cat'o'n visul tău himeric... 
Du-te'n lume, răscolește țări şi mări, pătrunde lutul, 
Căci întânsu-i viitorul şi prezentul şi trecutul... 
Când bat vânturile, urcă și-l cunoaşte cât preț are 
Drumul spintecat în vânturi, mugetele din vâltoare.. 
Căci departe 'ntr'o pădure cu cascade ce se sparg, 
Şi trosesc peste bulboane, cer adânc, senin şi larg, 
Işi îndoaie liliecii fragezi impletiți cu soare, 
Și— acolo pe tine, Ara, te aşteaptă-o vrăjitoare... 
Ochii ei răsfrâng în ape crânguri verzi cu viorele, 
Părul ei astupă umeri albi ca nuferii, mărgele 
De lumină înşirate pe fir lung de funigei 
li atârnă de la gâtul alb şi dorm pe sânul ei... 


Şi-a plecat în lume Ara... Basmul doar ne-aduce-aminte 

Că prin vânturi, peste ape, peste mări şi țări nainte, 

Peste munți cu vârîwn fulger, peste râpi căscate-adânc, 

Trece Ara cu hinghere ferecate la oblânc... 

Murgul înzăeat îl duce ca pe-o tainică nălucă, 

Zarea ștearsă'n urmă piere şi'nc'o zare îl apucă, 

Şi'n nămez de noapte sumbră, când dorm codrii jcs, eărunții, 


Ara 


Ara trece'n zbor sălbatic, calcă văile şi munţii... 

Peste vârfuri de catarge ce se leagănă pe mări, 

Peste negrele oceane, mistuind zări după zări, 

Peste râuri ce fac brâie aibe verzilor păduri, 

Peste vârfuri de castele, peste —a valurilor guri, 
Trece Ara ca fantasma, acum e, acuma nu-i, 

Anii trec cum trece gândul, dar mai ba ca murgul lui... 
lată însă că'n a noua primăvară el sosi 

Intr'o pajiste cu turme, şi-un cioban că întâlni: 

— Buna vreme, măi ciobane!— Bună fie-ți vorba, bade! 
— Nu mi-i spune cât mai este pân'la codru cu cascade? 
— Nouă țări şi-o mare lată... laca ici cascada sună... 
Treci vre-o nouă zeci de ape, treci şi-o mare— Ziua bună! 
Și 'nstrunindu-şi murgul, Ara, şi-a cătat 'apoi de drum, 
Merse, merse ani de-arândul, numai murgul ştie cum... 
Peste apele cu ceaţă, peste grebăne de munți, 

Peste mări înfurtunate, peste stânci cu negre frunți, 
Și'n a noua vară, iată, dete peste — un codru des, 

Des ca barba de călugăr, nici tu vale, nici tu Şes.. 
Numai munți cu trunchi pe umeri cât ciuberele de grogi, 
Numai stânci împădurite cu stejari şi fagi umbroşi... 

Şi lăsă murgul să pască fără piedică nici frâu, 

Pe răzorul nins de floare și cu iarba pân' ia brâu... 
lară el porni n adâncul codrului bătrân să cate 

Locul albeior cascade, ochii din singurătate... 


Merse-o zi şi merse două, merse şapte zeci şi nouă, 
Descâlcind ramuri din ramuri, craci bătrâni tăind în două, 
EI se pomeni 'năuntrul unor peşteri negre, — adânci, 
Răşchirase vremea munții, clăbucise stânci pe stânci, 
Guri căscate 'n intuneric parcă stau să-l şi înghită, 

Şerpi suciți pe umezişul brațelor de stalactită, 

Sus huia un sul de ape şi'n cotloane reci de piatră, 

Ca venind din altă lume s'auzia un țânc cum latră... 

— Stai, ce caţi aici, streine ? Cine eşti și und'te duci? 
Cum de-ai îndrăznit să intri? Cine ești şi ce ne-aduci? — 
Şi-a înmărmurit de groază Ara,... şapte vrăjitoare 

Stau pe trunchi de foc şi toate descântau lâng'o căldare... 
Cu mâni lungi ca nişte befe şi cu țânte'n loc de dinți, 
Imbrăcate'n zdrenţe negre, bulbucau ochii fierbinți... 

Una învârtea o letcă lungă, alta 'n mâni ținea, 

Patru şerpi şi pe tus-patru ca pe frânghii i'mpleteă... 

lar în fumul roş de smoală, cea de-a treia descântând, 

Se lovia în cap cu'n şarpe... cea de-a patra întrebând 

— De ce plânge fundul mării,— toate răspundeau râzând... 
— Cine ești, streine, spune!— Eu sunt Ara rătăcitul, 

I-a răspuns întăia: — Pune patru paie la un loc, 
Impletește-le și-aşteaptă şi-i avea mare noroc... 

ar a doua: — Cară soare orbilor ne întrebaţi, 

Nouă zeci de ani de-arândul, şi-atunci vei găsi ce caţi... 
— Scoate-ți ochii, zise-a treia, ca să poţi vedea mai bine, 
Căci în dosul lor s'ascunde bolta zilelor senine; 

— Zmulge-ţi dinţii, zise-a patra, ca să nu mai fil bătrân, 
Căci de-i lași să cadă singuri, oase sparte'n loc rămân... 
lar a cincea desvârtindu-și şerpii de pe gât, rosti: 
„Fericit acel ce moare, da’ eu nu mai pot muri... 

Zise-a şasea; — Cată-ți drumul sub pământ, frumos strein, 
Şi de vrei să ştii cascada, cat-o'n propriul tău chin... 

Dar a şaptea vrăjitoare, din fălci negre clănțănind, 

Şi cu-o furcă lungă 'n fundul leacurilor răscolind, 
Scoase-o hârcă din căldare și-o izbin pământ: — Naţi leacul;” 
Astu-i pentru orişicine, la tot pasul şi'n tot vacul... 

lară sus dintre cotloane negre, adâncite'n piatră. 

Ca venind din aită lume, s'auziă un țânc cum latră... 


Şi-a ieşit din codru Ara... Nouă ani apoi de-arândul, 
A cătat în lume murgul şi-a albit de griji cătându-l... 
Căci ursit de cele şapte vrăjitoare el rămase 
Fără gânduri, și cărarea ce-o croise, şi-o uitase... 
Rătăcia acum de-a lungul văilor şi 'n cot de mări 
Poposia răsbind cu ochii noaptea ceților din zări... 

— Ineluş, Ghergheluş, 

Spune-mi unde să mă duc, 

Pe ce drumuri să apuc? 
— Drumul tău e n tine însuți, altul în afară nu-i, 
Şi de vrei să mergi pe dânsul, pleacă-te sub crugul lui... 
Ai fost fiu de rege falnic, azi eşti umbră târâtoare, 
Când aveai măriri și steme, m'aveai nici un strop de. soare... 
Azi eşti singur dus de vântul vremurilor, rătăcit, 
Dar ţi-e cerul mai aproape şi pământul mai tihnit... 
Mergi tot înainte, uită că nu-i nimeni să te 'ndemne, 
Anii de durere fie-ţi singurele tale semne... 
Şi 'ncotro se crapă ziua, descâiceşte-ţi și tu drum, 
De ţi-e tulbură nădejdea, nu 'utreba de ce şi cum... 
Vântul mare când ridică mările 'n orcan de spumă, 
E că vremea vremueşte... Marea-i sbucium, omu-i glumă... 
Mergi tot mai adânc şi 'n oarba năzuințelor vâltoare, 
Fii şuvoiul ce frământă întunericul cu soare... 


Merse Ara singur, merse, întrebând şi 'n lung şi 'n lat, 
Dar la codrul cu cascade nici o cale n’a aflat... 
Fiecare-avea o cale, numai el n'avea nici una... 
wntindez ne nrore-adâncuri ounti de promoroacă luna... 


Ara 


tată însă că "ntr'o noapte tulbure de vânt, sosi 

Subt o poală de pădure, se culcă şi adormi,... 

Fa huit în gând pădurea, vântul scutură de sus 
Vraişte de ghindă coaptă şi sună adânc și dus... 

Se părea că ape rupte de pe creştete de stâncă 
Desbârnau şuvoaie grele prin pădurea cea adâncă... 
Dară somnu-i ‘u de piatră, că trei nopți şi încă trei, 
Wa putut să se trezească, atârnau ghindarii grei 
Ramuri groase şi 'ncălcile peste trupu-i ostenit... 
Dar a șaptea noapte 'n vânturi şi 'n furtună s'a trezit... 
Inainte noapte, noapte, înapoi şi ?n lături noapte, 
N'auzia de cât furtuna, nici tu vorbe, nici tu şoapte... 


— Ineluş, Ghergheluş, 
Spune-mi unde să mă duc, 
Pe ce drumuri să apuc? 


— Cauta-ţi cărările, 
Un” se pleacă zările 
să sărute mările... 


Să mai piece, însă, unde? Cine oare să te 'ndrepte, 

Când în zidul de 'ntnneric nu-ți poți face singur trepte? 
— Vremea ninge 'n zilele negre, apa roade colfi de stâncă, 
Dar şuvoiul ce nu doarme, face marea mai adâncă... 

Din nădejdi pe care vremea nu le biruie, răsar 

Munţii, mările "şi fac slbii in vulcanii ce dispar... 

Când plesneşte coarda 'ntinsă, glasul ei în vremi răsună, 
De-a fost suflet, suflet naşte visul ce-a murit pe strună.., 
Anii trec și viaţa trece, lutul dea fost numai lut, 

In pământul lui se cere, începutu 'n ne 'nceput...— 

Astfel firuiă cu gândul Ara lumile problemii, 

Când le desgropa din visuri, când din moliile vremii,... 
Rătăcise — atâtea zile şi atâţea ani sub soare, 

Câte picături de apă, de le numeri, sânt în mare... 

Era gârbov, nins în barbă şi mergea într'un toiag, 
Dintr'un Făt-Frumos făcuse mâna vremii un moşneag... 
Răscolise ţări întinse şi pământuri neumblate, 

Dar la codrul cu cascade na putut nici când răsbate... 


Şi târziu, trăgându-şi pasul printre munți cu fagi cât stânca 


Auzi huind o apă, apa morților, adânca... 

Se grăbi ținând toiagul într'o mână, cu cealaltă 
Căută în gol trecutul, tinereţea, chip de daltă... 

Da 'naintea lui pădurea desvelise cer şi ape, 

Ape albe, căzătoare, drum în piept de stânci să s2pe.. 
Năvăliau de sus 4uvoaie rupte dia spinări de platră, 

Și "n cotloane de 'ntuneric s'auzia un țânc cum latră... 
lar pe-o vatră de lumină, sub vârtejuri de cascadă, 
Străjuia o vrăjitoare, chipu ’n volbură să-şi vadă... 
Părul îi cădea pe umeri, negru, resfirat şi lung, 

Trei fuioare înodate să-l măsoare nu ajung... 

Ochii ei adânci ca cerul și albaștri tot ca dânsul, 
Aveau cearcăn de 'ntuneric cât îi istovise plânsul... 
Gura cum e trandafirul fraged când pocnește 'n soare, 
Descânta vrăjind adâncul valurilor din văltoare.,. 

Dar de mii de ani un șarpe cu solzi negri ca pământul, 
Sta incolăcit pe trupu-i — trestie ce-o 'ndoaie vântul... 
Şi din limba despicată şuieră atât de tare, 

Că de nouă ori pe-atâta şuierul sună 'n vâltoare... 

S'a izbit în valuri Ara, şi prin freamătul de ape, 

Aci noaptea să-l cuprindă, aci stâncile să-l scape... 
Când se prăbușşia 'n adâncuri, când plutea peste văltoare, 
Mai aproape, mai aproape, șarpele să mi-l omoare., 

Și cu cât răzbia la dânsul, cu atât n'avea putere, 

Ca luntrașul când se luptă 'n viscole de mări şi piere... 
lat când a văzut că apa | Diruie, el sa rugat 

Pentru cea din urmă oară la inelul fermecat... 


— Ineluş, Ghergheluș... 
Dă-mi'o spadă cu tăiuș, 
Fă din mine-un năzdrăvan, 
Și din şearpe-un om avan, 
Să ne batem eu şi el, 

Zi și noapte, fel de fel... 


Și cum se ruga la dânsul, iată că s'au prefăcut, 

Ara într'un Făt cu spadă, şarpele 'ntr'un om cu scut... 
Şi 'ncepu o luptă dreaptă... gemeau munții de cutremur, 
Că prin negrele adâncuri țiuind trecea un tremur... 
Nouă nopți și nouă zile scutul a scrâșnit de spadă, 
Ţândări din oţelul vânăt sfârâiau peste cascadă... 

Se lăsase atâta spaimă'n toată firea, că abia 

frunza se clintea pe cracă și tot codrul auzia... 

Dar a zecea zi văzduhul se îmbrobodi cu nouri 

Şi tună că răscolise din adâncuri mii de bouri... 

Ara îl trânti pe șarpe în genunchi, şi-acii, acă, 

Sa-l doboare, însă iată, diavolul că dispăru... 

Și'n prăpastia vâltorii șuiera că se iveau 

Mii da șerpi ce către dânsul cozile și le târau.. 

EI la fiecare capul i-l tăia de zor făcând 

Stânci de capete alături cu tăișul ucizând... 

Numai unul lung şi negru l'a încolăcit trăgându-l 


Ara o5 


In vâltoare, ape vineți, ape negre astupându-l... 

Şi de-atuncea vrăjitoarea cântă-atât de trist că tace 

Și vâltoarea, ochiuri limpezi apa, mărmurită face... 

lar în nopţi târzii, din valuri iese'n ceață — un Făt-Frumos, 
Cu armiri de-argint pe dânsui, cu ochi negri, chip duios... 
Stă o clipă și se uită'n ochii ei, apoi dispare... 

H guripee apa neagră, apa morţii din vâltoare... 


Cihe ştie'n câte maluri valurile Por izbi, 

Ciue știe câte veacuri după veacuri vo mai fi... 

Dar povestea, deși veche, ea e pururea tot nouă, 
Mi-o spunea bunicul mie, şi wam spus'o și eu vouă... 


Const. Asiminei 


„Invierea lui Ştefan-cel-Mare“ 


O cugetare 


(a unui om ca oricare altul.. 


De-o fl și-a „doua înviere“ 
Cum fu a lui Ştefan-cel-Mare, 
Pricepe lesne orișicare, 
C'aceasta nu-i vre-o mângâerel 


-) 

Memoriei sfinte a 
Marelui Delavrancea. 


Era pe la'nceputu! unei toamne lungi, cu cerul tot sticlă, 
rar aburit de strame fumurii, ce arătau secetă stăruitoare. 
Rugul neostoit al tăriilor, ferbinte şi ţâşinind de vălvătăi, arunca 
suluri de lumină, vărsa pojar de foc pe glia uscată, pe codrii 
ofiliţi. 

Incepuse să nu mai fie iarbă de sbierau vitele lung şi 
jalnic toată ziua, veniau flămânde de pe coaste. Secaseră multe 
isvoare şi scăzuseră apele curgătoare. Porumbul se scumpise 
dintr'odată şi nu se mai găsia de cât cu greu. Cartofi se făcu- 
seră puţini, jar de varză pentru putină nici vorbă. Oltau amăriți 
sătenii, La munte, unde le e cuibărită așezarea caselor lor, nu 
prea se pomenise de pârjoluri d'astea. leşise mereu paparuda, 
făcuseră preoţii slujbe şi 'ncercaseră babele vrăjile toate ; de geaba 
insă. Mergea vorba, că trebuia să fie vre un nelegiuit mare 
printre ei, cu păcate multe, ascunse. Și ochii, necazul şi ura 
căzuseră pe un cioban, întors de curând de prin Basarabia, 
cam scrintit la cap. Umbla năuc prin păduri, fluerând şi cântând: 


„Toae verde de susai ! 

Toată iarna aşteptat, 

Să vie luna ln’ Mai, 

Să mă plinb din plai în plai, 
Tot p'în herghelii de cai, 
Să-mi aleg d'un câluşel, 
Vânăt-votat, porumbel, 

Să shor în lume cu elt 


Se ofria locului, căta cu drag, cu duioşie, la pletele 'ngăl- 


1) Apare in volumul „Stârşituri“, editura „Cartea Românească“ 
Bucureşti. 

benite ale pădurii, la vârfurile cu pete tot mai ruşii, ca şi cum 
ar fl fost stropite mereu de sânge şi la sbenguitul molâu at 
sborului de sburătoare, însetate de apă, de reavăn, de umbră, 
punea ochii 'n pământ, ca un vinovat, răscolia'n minte ceva şi, 
scuturând capul, începea iarăşi : 


Frunsuleană solzi de peşte! 
Primâvara când soseşte, 
Zăpada se peteceşte, 

Colpu’ ierbii că mijeşte, 
Muguru îmboboceşte. 

Scoal' maică de mă găteşte 
Si-mi fă haină trupului, 

De potriva codrului 

Sz-mi croeșie d'o manta, 

Să întru `n desiş cu ea! 
Şi-mi croește nădrăgei, 
Verzi tot ca frunza de tet, 
Să-mi pierd urmuța pin ei! 
Si-mi croeşte căciuliță, 
Verde ca frunza de viță. 
Să urc cu ea pe costiță ! 
Si-mi croește comânac. 

Verde ca foaea de fag, 

Să intru 'n codru cu drag!“ 


Stăruia mai mult în câte o poeniţă, svârlia căciula mare, 
rotundă, din cap, îşi desbrăca minteanul şi juca, luând câte o 
tulpină de fag în braţe. 

Când obosia, se trântia pe spate la umbră şi, cu ochii 
duşi în gol, turburi, îndruga câte o frântură de cântec de hai- 
ducie. Se vedeă cât de colo, că numai la biserică n'a slujit in 
viață, pe unde a fost: 


«La fagzu' mare rotat, 
Tot de arme încărcat, 
Stă neicuța răsturnat ! 
La fagu cu frunza deasă 
Și cu umbrulița groasă, 
Sed voinicii ca în casă, 
ed haiducii, nu le pasă, 

Tot români aleşi, panduri, 
Tâlhari neaoşi de păduri, 
Groşi la ceafă, 

Raşi la falcă, 

Cu mustăți în varvaritci, 
Cum stă bine la voinici l» 


Spre seară o luă domol pe cârărui, cobora 'n sat, se ducea 
la popa ăl bătrân, tot jucând şi cântând: 
„Părinte, popă rusesc, 
Am vint să mă spovedesc, 
Să nu-mi dai mătănii multe, 
Numa’ vrun car şi jumate 
Și câte-oiu mai duce 'n spate 


ll punea apoi să-i citească şi stăruia ’n citanie, înjurâna 
şi scrâşnind grozav, când nu vrea or nu mai putea şi nu-l 
slăbia până-l vedea căzut trudit. Şi tot nu se sătura de stat în 
genunchi subt patrafir, cu capul plecat, bătând mereu mătănii, 
cu palmele "'ntoarse şi cu fruntea lăsată la pământ, sărutând 
într'una poalele hainei sfinte şi podinile casei. 

Când da preotul să-l întrebe de viața lui, de ceva păcate 
i se vânzolia şi întuneca sufletul, se "'ncrunta şi punând cu 
grabă mare câte un pol zimţuit în mâna slujitorului lui Dumne- 
zeu, pleca repede, ca o furtună. 

— De bună seamă, el e păcătosu'! zicea lumea şi-l ocoliau 
toţi. De ar fi fost mai slab, l-ar fi ciomăgit în toată ziua câte 
unual ; dr noul venit, lon al lui Avram, eră voinic ca un brad 
de aceia uitaţi de lume pe câte o padină 'n munţi, cu nişte 
picioare şi mâini mai groase şi mai vânjoase ca crăcile şi ca 
crengile lui. Avea capul mare, lâtăreţ, acoperit de plete negre, 
lungi; mustăţile-i răsfisate păreau două caere de lână ţurcană, 
şi ochii, Doamne, ce ochi,ca două guri de iad, adânci, plini de 
'ntunerec şi purtători de foc, aruncau săgeți de moarte. 

Plecase de flăcăiandru din sat, cu nişte Țuţueni, cu oile 
la baltă, ispitit poate de largurile zărilor, simțind că nu-l mai 
încape crâmpeiul de cer, sprijinit de stânci ascuţite, uriaşe. 
Treizeci de ani şi mai bine nu i-au mai fost călcat piciorul p'aci, 
şi nici părinţii şi rudele nu i-au mai ştiut de urmă. Şi acum 
căzuse, aşa pe neaşteptate, singur, pe picioare, făr'de oi si fără 

premenele măcar, cu chimirul doar doldura de aur. Vorbia puţin 
se 'nfuria des, mergea tot posac, încruntat, pe drum, că se, 
temeau toți de el. 

Venea adese la hora satului, se prindea 'n brâu, juca, sărind 
şi trântindu-se la pământ, în chipul Ardeleneștei, învăţate de la 
Cojani. Se desprindea de chimirvrile flăcăilor şi se repezia 'n 
grămada de fete, lua câte una şi o 'nvârtia ca p'un fulg, chiuind: 


„Prunsă verde mărăcine ! 
Puica neichii ! 

Cine te-a făcut pe tine, 

Parcă m'a 'ntrebal pe mine, 

Așa "'nualtă, subțirică 

$i la față ocheşică. 

Pelija vbrazului, 

Peatra diamantului, 

De la ochi pâr la sprâncene, 

Grădină cu floricele 

Și "ntre buze şi gingii, 

Raiul plin de mirodii ; 

Jar sub frunte, pietre scumpe 

/nimioara neickii rupe !» 


Se depărta puţin de fată, o aducea din joc drept în față, 

i se uita lung in ochii şi-i da drumul, repezind-o cu scârbă, cu 
batjocură. Ridica apoi capul în sus, punea mâinile 'n şolduri şi 
tropăia singur rostul pornit mai departe: 

«Ochii tăi cuțite n'au, 

Mă mir junghiuri cu ce-mi dau ; 

Ochii tăi arme nu poartă, 

Mă mir cu ce mă săgeată! 

Frunză verde salbă moale | 

Puică, sprâncenile tale, : 

Aşa lungi şi sudțirele 

La coadă cu cârtigele, 

Is sfârșit zilelor mele ; 

Fața-ți roşie, rumeoară, 

Mä seacă la înimtoară ! 


Fetele-i ştiau damblava şi nu se mâhniau. Ce stricau ele, 
dacă nu-i erau pe plac? De altfel nici nu alegea, eră destul sa 

îi simțit una lângă el, fată ori nevastă, nu se ’ntreba ce, când 
iuțiala jocului îl înfierbânta, îl înfuria, în loc să-l potoliască. 

Lumea neavând alte petreceri şi prilejiuri de râs, făcea 
haz pe 'nfundate pe seama lui şi venia tot mai multă la horă 

Intr'o Duminică eră plin ocolul larg de la straje, unde se“ 
făcea jocul sărbătorile. Venise şi Avrămucă de cu vreme, ca de 
obiceiu. Părea însă tras la față, mai întunecat şi mai hărțăgos. 
Ca nici când altă dată a poruncit o vadră de vin şi a dat la 
flăcăi să bea. A luat apoi el brâul în frunte şi la purtat repede 
ca un vârtej, până i-a dologit pe toți. Când s'a văzut singura 
*nceput să joace mai departe Ardeleneasca. Se bătea cu palmele 
*n cisme!e lungi, îşi scutura capul, făcând să-i sboare pletele'n 
vânt, ca poalele unei cămăş'. | se făcuse roşie faţa, ochii i se 
umilaseră, scânteiau grozav. 

In clocotul furtunii cătă 'n jur şi zărind înfiptă întrun cui, 
în stâlpul! şeterei din fața cârciumei, unde stau bărbaţii, o căpă- 
łână de berbec, o "'nhăţă şi, apucând-o ’n dinţi, rupea din ea 
scrâşnia şi rânjia, chiuia, cânta : i 

„Peste văz, peste păduri, 
Unde nu vezi arături, 
P'în tufani, p'în aluniş, 
Tot drumu d'a curmesiş? 
E, ke, he! 
Azi furam, 
Mâine mâncam ! 
E, he, he! 
Asi, petrec, mâine mă duc, 
Degeaba fusei haiduc : 
La picioare cu curele 
Și la piept cu tapangtle 
Și la gât cu iminele 
Să te uiţi cu drag la ele! 
E, he, he, máre he! 


O purta apo! în mâini, o 'nvårtia pe d'asupra capului şi 
suspina des, ofta adânc, urla: 


„Bat-o crucea 
Și răscrucea, 
Moartea mea, 
Pieirea mea, 

Că mă 'ntâlnii azi cn ea. 
Am umblat cât am umblat, 
Da aci mi sa 'nfundat, 
M'o fi păscut vr'un păcat! 


Se uitau la el cu plăcere şi cu fiori flăcăi şi fetele. Acestea, 
ştlindu-i obiceiul, că se repede ca uliul in stolul de vrăbii, se 
cam depărtaseră. Râmăseseră doar fem:ile mai în vârstă şi mai 
cu stare, înşiruite pe scaunele lungi din jurul jocului. 

Se opri d'odată, înfipt în pământ, svârli căpăţâna, strigă 
la lăutar să zică mai domol şi, îndreptându-se spre şirul de 
temei, luă de mână pe nevasta primarului, pe fata chiaburului 
cel mai mare şi mai temut, şi, până să se desmeticească ea din 
groază, se pomeni jucând, vrând-nevrând, alături. Bl tropăia 
des, făcea trei paşi pentru unul d'al ei, i se uita la picioare, 
s'o vază păşind măsurat, par’ atunci strângea la învârteală, o 
svârlia ca p'o batistă subt mână, o cuprindea 'n braţe, începând 
chiuitul : 


„Foae verde de bujor! 
Suflete purtat de dor, 
Dac'o fi ş'o fi să mor, 
Să mai ceas alinălor, 
Să-mi umbli tot călător !“ 


Și o ținea domol, legănat, cu paşi rari, cântând trăgănat: 


„Am avut şi eu un dor, 
Dor nebun ne 'udurător, 
Dor de copil răsrățar, 
Pen!r'o fată de bogat 

Sam lăsat-o pe ea 'n sat, 
Mam dus în lume argat, 
Sam slujit şam iobăgit, 
Tot cu gându' la iubit 
pam tot plâns şam suferit 
De foame şi pălmuit, 
Geruri aspre, călduri mart, 
Peste doisprezece ani. 
Pentru muncă, din trup suptă, 
Jam ales co zeghe ruptă, 
C'un cojoc numai plotoage 

Și cu capu doage-doage ! 
Drace, tu, or Dumnezău, 

Voi m'aţi îndemnat la râu. 
C'am luat pe mocan de piept 
Și mi-am făcut singur drept *n 


Asculta mulţimea mirată, se "ngrămădia tot mai mult, se 
apropiară şi fetele şi flăcăii, şi, ca să-i vie într'ajutor, s'au 
pornit și ei, perechi-perechi, înfiripând joc în regulă. 

Femeea bogată, scăpând de clipele de groază, se mai 
liniştise și căuta să-i intre în voe, jucând aşezat, cerca apoi să 
scape, să plece la locul ei, cerându-i să mai ia şi p'alta: da” 
el o ținea strâns de mână şi tropoia şi cânta mai departe; 

„loicic foi de soc! 
Inima mi-e toată foc, 

foc nestins c'al iadului 
De chinu’ păcatulua, 

C'am luat calea codrului, 
Pe spinarea murgului 
Sam prădat şam haiducit 
Nouğ ani necontenit, 

Pån' m'au prins şi m'au legat 
De picioare ferecat 
Si'nchisoare m'au våârit 
Sapte ani mau dogorit: 
Bezna, frigu şi hainia 
Mi-au făcut domnii şotia ! 


Bogătaşa păşia mereu ’nnainte şi 'nnapoi, după cum scă:* 
ţiau lăutarii şi după cum o purta el. Se roşise la față, i se 
aprinsese corpul, o tăiau năduşelile, o lăsaseră picioarele. Ş 
aşa necăjită, înfierbântată, trudită, părea mai frumoasă ca "ntot- 
d'auna. implinită, albă cum îi caşul la faţă, imbujorată ca macul» 
părul negru, ochii mari, luminoși, sucise multe minţi. Ca fată de 
chiabur şi nevastă de primar nu se uita însă la nimeni, par'că 
war fi avut sânge năvalnic în vine şi suflet dornic de viaţă ’n 
trup. ȘI nu îndrăsnise nimeni să-i spue, că-i e dragă. Acum i 
se 'nfundase însă, şi, mai în silă, mai în batjocură, se apropia 
de vmul înfiorător la vedere, şi, cu mlădierele ei, alinta tocul 
unei inimi amarnice. 

Avrămucă era bucuros şi mândru tare. Cânta tot mai cu 
foc, tot mai tănguios, tot mai încet: 


„Da şi eu când am scăpat, 

Pe mulți, Doamne—am sărutat, 
Cu sărutu' äl din urmă, 

Ce suflarea 'n piept o curmă, 
Numa’ domni, numa’ domnițe 
Mi i-am tras în sulițe ; 

I-am dat dar diacului, 
Stränepot al dracului ! 


Lumea, tot mai dornică de aflat, îi sorbia vorbele, se uita 
la el cu drag, cu milă. Şi el o ţinea 'ntr'una: 

np mi sa dus vestea "n fară, 
Potere mă căutară ; 

Da eu uite-mă şi sbor, 

Nu mă dau pe mâna lor, 
Nu mă dau, să ştiu că mor, 
Pân nu-mi potolesc un dor, 
Dor hain, aprins nebun, 
Pentro fată de chiabur, 
Chipu-i alb ca laptele, 
Păru ca cărbunele, 

Mers ușor şi legânat, 

Râsu' vesel desmierdat 

Și pe sânii săltăreți, 
Galbeni mari, împărăteşti !* 

Flacăii se schimbau mereu, se odihniau, dar el juca 'ntr'- 
una. Şi tovarăşea lui se muiase de tot, leşinase aproape. Nu 
'ndrăsniă nimeni să i-o scoaţă din mâini, că vie n'ar fi scăpat, 
ci bucăţi doar, că cercase odată un flăcău, când şi-a văzut 
draga inimii 'n ghiarele lui şi a bătut hora toată Avrămucă 
nebunul, făcând băeţi şi fete şi oameni şi femei şi copii clae 
peste grămadă, şi el s'a suit d'asupra şi rânjia. Şi, neavând 
încotro, biata femee se supunea orbeşțe dorinţii lui, ce părea 
tot mai potolită, mai blajină. Cânta acum ceva tânguios, jalnic: 

„Dalei tu, 
Drăguța mea, 
Mândra mea 
Lumina mea, 


A miine dial 

Eu, măre, că mam culcat, 
Subt un păr mare, votat, 
Șarpe 'n sân că mi-a intrat 
Și se 'mtinde, 
Mä cuprinde, 
Se lungeşte 
"Wcolăceşte, 
La inimă mă sfârşeşte ! 
Și mă strânge, 
De dă sânge 
Trupujoru' n două-mi frânge ! 
Plecase capul în jos, în revârsarea pletelor, par'că plângea, 
par'că jelia : 
„D'alei tu 
Jubita încă, 
Mândra mea, 
Lumina mea! 
'Wfăşură palma "n basma, 
Bază mânuța de-l ia 


Lăutaril scotiau valuri de sunete mlădioase dîn coardele 
'ntinse. Soarele mângâia, cu razele-i călduţe de seară, lumea, în 
haine de sărbătoare şi feţele aprinse foc ale jucătorilor. 

Când a 'ncetat scârțâitul vioarelor şi sdrăngănitu cobzei, 
Avrămucă a desprins chimirul cu galbeni Și, purtându-i uşor 


brațul, l-a pus cu mâna ei după gât femeii frumoase, bogate, 
cu vorbele cântecului: 


„D'alei tu 

Îmina mea, 

Mândra mea, 

Jubita mea! 

Eu puicup'am încercat, 
Cine gând bun mi-a purtat, 
Neamur'lilor drăguță, 
Sa le dau eu comoara ?... 
Tu singură ai îndrăsnit 
$ norocu' te-a slujit, 
Ja-o să mă pomeneşti, 
Cu ea să te 'mpodobeşti, 
Să duci viață "n bogăție, 
În zile de bucurie 1" 

Și, sărutând-o pătimaş pe frunte, pe obraji, i-a şoptit la 
ureche : 

«Să dai sârindare, să-mi erte Dumnezău păcatele că pentru 
tine le-am făcut !» 

S'a legănat de câteva ori, ne mai putănd să se mişte, gâfâ- 
nd greu, şi, prăvălindu-se odată, — ca un fag mare, scorburos, 
izbit de furtună, ce face să hohotiască văile—, a căzut Avrămucă 
*n mijlocul horii şi nu s'a mai sculat. 

Se aduna popor tot mai mult, satul întreg. Au venit şi 
oamenii primăriei şi slujitorii biser.cii. 

Soarele lucia tot mai slab, strămile fumurii de nori se 
adunau, se ţeseau, se 'ndesau. Un fulger ca o licărire de nădejde, 
întrun suflet amărit, brăzdează ’n depărtări cuprinsul ars de 
pârjol şi *ndată pânza "'nnălțimilor se "'nvineţeşte, se 'ntunecă. 
O sfoară de vânt işi inseamnă calea peste codrii, ca paele 
ierbei, plecate 'n fuga unui armăsar fără frâu. 

S'au ascuns razele jucătoare ş'o perdea de ploae măruntă 
se lăsa din slăvi, cădea domol, ca o milă "'nvinsă, ca o blagos- 
lovenie a 'ndurării cereşti. Se fac văltori de apă pe pământ, 
lutul sgrunţos suge stropii deşi, se moae, se topeşte, se face 
țărână, 

Vorbiau sătenii, femei şi bârbaţi, tineri, bătrâni, desmeticiţi, 
uşurați: 

— Luat din lele! 

— A prâdat ş'a tâlhărit! 

— El abătuse urgia pe capu’ nostru! 

— Dumnezeu să-i ierte păcatele multe şi grele! 

Primarul, sosit în grabă, a scris ceva pe hârtie, apoi Pre- 
otul a aprins smirnă "'n cădelniţă, şi vre-o patru oameni voinici 
l-au ridicat cu greu şi l-au dat subt şatră, să nu-l mai ude 
ploaea, să nu se rupă băerile cerului. 

— S'a milostivit Dumnezeu şi l-a luat. Răsuflă lumea toată 
uşurată. Până şi pupa să fie vesel, că i-a roit un stup! vorbi 
ca de sus mai marele satului. 

— Stup de viespi! ofta cântăreţul, gândindu-se că banii 
mortului s'au dus pe apa Sâmbetei şi o să fie 'ngropat pe 
sponciu, cu ce s'o 'ndura să dea mă-sa, or primăriţa. 

— De albine a avut noroc cine a suflat la anu’ nou în 
foc! şopti o babă de la spate. 

— Mult ierta-i-se va lui, că mult a iubit şi mult s'a 
pocăit ! rosti părintele, uitându-se cu şiretenie la primar şi adu- 
cându-şi aminte de polii, ce-i tot dase mortul la spovedanii. 

— Ban la ban trage ! Șoptiau femeile ciudoase, cu pălmile 
la gură, şi 'ntreaga lume prinse a vorbi fel de fel, pa când el 
stape podini, cu faţa 'n sus, inseninat, cu sprâncenile descruntate. 
Nu mai era liorosul de până mai adineauri. Trecea mângâiat, 
mulţumit, în lumea cealaltă, unde nu maie să fie dor, nici chinuri 
cumplite, or răzbunări amare, ci viață lungă şi fár’ de sfârşit. 


Mihail Lungiana 


Cu nu-ţi sunt visul cel dintâi 


Eu nu-ți sunt visul cel d'intăiu, 
Seninul vis strălucitor 

Ce-ţi străjuia la căpătăiu, 
Zimbind întăiului tău dor 


Și poate nu-s nici cel din urmă 
Pornit, împătimat avânt, 

Ce 'nalță sufletul şi curmă 

O clipă calea spre pământ. 


Infăptuirea de lumină 

Ce 'mfruntă soarele, pălindu-l, 

Ori se răsfață *n luna plină 

Cdnd și-a pornit pe cer colindul, — 


M. Condrea 


Eu nu ţi-am fost, şi nici ispila 

Ne "'mvinsă ?n nopți fermecătoare, 

Iar când mă chemi, nu-ți vreai iubita, 
Ci-o soră chemi — mângdetoare. 


O stea sfwoasă, ce-ţi strecoară 
Prin geamuri blânda-i scânteiere 
Si ’n suflet pace îți coboară 
In nopți de trudnică veghere ; 


Ți-atinge ?ncet, tremurătoare, 
Inchișii ochi şi fruntea albă, 
Când dormi şi neştiulă moare 
Cu-a zorilor lucoare dalbă : 


Astfel eu ţie ţi-am aprins 
Sfioasă, candela iubirii 

Și nu vei şti de s'a fost stins 
Ori arde: — "n zorii fericirii, 


Cdnd soarele năvalnic vine 
De-alungă vălul nopții grele, 
Pundnd căldura ?n inimi, — cine 
Mai simte raza unei stele ? 
M. Condrea 

VREMURI GRELE 


— Din trecutul Românilor Macedoneni — 


Veşti îngrijitoare erau aduse de călătorii ce veneau din Alba- 
nia. Isleam Ceauş, un şef temut pentru puterea şi cruzimea sa, după 
ce se vindecase de rănile ce primise intr'o luptă cu turcii, îşi strângea 
din nou oamenii risipiţi şi se pregătea să atace comuna noastră. 

Mai încercase odată cu vreun an înainte. Dar incercarea nu-i 
isbuti. Răpuşi de gloanțele locuitorilor, vreo douăzeci de Albanezi 
zăceau morţi şi scăldaţi într'o bae de sânge pe străzile comunei. 
Isleam Ceauş şi cu ceilalţi îşi găsiră scăparea într'o fugă ruşinoasă. 

Decât el nu era omul care să ierte şi să înghită o înfrângere. 
Era dealtiel în joc întregul său renume câştigat prin isprăvile atâtor 
ani de când cutreiera jefuind şi măcelărind Albania şi ținuturile nor- 
dice ale Macedoniei. 

Guvernatorii provinciilor puseseră preţ mare pe capul lui. Erau 
răsplătiți din belşug cei ce puteau arăta ascunzătorile lui, locurile 
pe unde se învârteşte mai des. Se trimeteau mereu poteri numeroase 
în urmărirea lui Isleam Ceauş. Multe erau nimicite, altele se întorceau 
înfrânte şi fugărite. Isleam Ceauş era pretutindeni şi nu putea fi 
găsit nicăeri. Drumurile deveniră mai nesigure decât vreo dată. Prin 
sate şi chiar prin târgurile mai mari oamenii se încuiau mai de vreme 
în casă. Și nici aicea nu se simțeau la adăpostul atacurilor lui Isleam 
Ceauș. Se răreau turmele de oi şi erghelii intregi piereau dela o zi 
la alta. Cei mai cu dare de mână îşi îngropau banii adânc în pământ 
şi se îmbrăcau în haine cât mai sărăcăcioase, ca să nu atragă băgarea 
de seamă şi privirile lacome ale oamenilor lui Isleam Ceauş, cari 


erau peste tot locul şi răsăreau tocmai acolo de unde te aşteptai 
mai puțin, - 


Nu era zi dela Dumnezeu în care să nu auzi, că în cutare sat 

au fost omoriți atâţia țărani, că o caravană ce venea din ţinutul 
Cosovei a fost atacată şi jefuită, că în cutare târg Isleam Ceauş a 
năvălit cu banda sa ziua namiaza mare şi a luat ca prizoneri pe 
fruntaşii târgului. Ba se mai spunea că şi Caimacamul dela Cârciova 
fusese prins pe când se ducea la Bitolia, de către oamenii lui Isleam 
Ceauş şi dus undeva in munţii ascunşi şi înfricoşaţi ai Albaniei. lar 
frica, care este lentila cea mai măritoare, povestea de ținuturi intregi 
trecute prin foc şi sabie, de sute şi mii de nizami turci măcelăriți 
până la cel din urmă om. 

Pe vremea când mergea zvonul că Isleam Ceauş se pregăteşte 
să se năpustească asupra comunei noastre, pentru ca să o facă — 
cum se spunea — una cu pământul, se găseau în mâinile lui trei 
celnici, stăpâni pe mari turme de oi şi doi negustori dintre cei mai 
cu dare de mână. Familiile lor strângeau acum plata răscumpărărei, 
vânzând tot ce aveau mai de pret. 

Și aşa teama şi îngrijorarea erau mari în comună. Toată ziua 
popaulţia se găsea într'o fierbere neîntreruptă. Costa Bariti şi Mitru 
ali Tane, cei doi armurieri din comună, munceau pe capete, ca să 
repare armele locuitorilor, să dreagă cocoşul puștilor, să întărească 
resorturile, să curețe ţevile ce prinseseră rugină şi să ascută săbiile 

iataganele, din cari nu era casă să nu aibă. 

Aceste puşti şi săbii îşi aveau fiecare povestea. Serviseră în 
mai multe rânduri şi erau păstrate cu grije ca cea mai prețioasă 
moştenire rămasă în familie dela tată şi dela bunic. Cele mai multe 
fuseseră aduse dela Voscopole, dela Niculța, dela Nicea şi dela 
Grabova, mari şi înfloritoare centre aromâneşti din cari mau rămas 
în zilele noastre decât ruine triste şi jalnice. Fuseseră aduse împreună 
cu icoanele sfinților ocrotitori ai casei şi ginții, cu odoarele dela 
biserici, cu cărţile cele sfinte şi cu odăjdiile preoţilor de către capii 
de familie, cari după ce au înfruntat multă vreme urgia oardelor 
albaneze, înfrânți şi răpuşi, sau văzut nevoiţi după lupte aprige 
proslăvite de barzii naţionali să ia drumul pribegiei, să-şi caute 
adăpost prin alte meleaguri şi să-şi dureze noui locuinţe. 

Unul îți arăta o veche icoană de lemn zicându-ţi: «iată, aceasta 
e icoana sfântului Gheorghe şi o avem de trei sute de ani in familia 
noastră. E eşită din mâna aceluiaşi zugrav care a făcut şi icoanele 
templului dela biserica sf. Nicolae din Voscopole. Poartă trei găuri 
pe ea, pentrucă bunicul meu Nasta Baranțu o purta mereu cu el 
când se lupta cu Albanezii şi o ținea inaintea luptătorilor, ca să o 
vadă şi să nu slăbească curajiul într'ânşii. 

Un altul îți dedea să priveşti o lungă puşcă albaneză cu patuţ 
încrustat în argint şi îţi spunea cu ochii sclipitori de mândrie: «această 
puşcă a fost luată de moşul meu Gheorghi Galera dela vestitul pe 
vremuri şef albanez Lemo Malisor, care atacase Niculiţa, ştii Niculiţa 
ceea cu cinci mii de case toate de piatră, cu fete frumoase şi bărbaţi 
viteji. Dintr'o învârtitură de iatagan moşul meu i-a retezat capul 
lui Lemo şi i-a luat pușca». 

Și fiecare îşi încheia povestea oftând amărât şi zicând: <unde-s 
vremurile de odinioară !», vremuri despre cari necunoscutul poet 
popular zice că: 


«O mie de Arnâuți 

«Și tot atâția armatoli 

«Se duc. să calce Niculiţa 

«Și jumătate de Voscopole, 

< Voscopole nu se calcă, . 
«Căci sunt viteji mulți, aleși». 


Aceleiaşi puşti și iatagane, cari apăraseră cinstea şi viața 
Aromânilor în zilele cele mai cumplite şi mai dureroase ca le-a trăit 
vreodată neamul aromânesc, trebuia acum să servească din nou 
împotriva bandelor straşnicului şi lacomului Isleam Ceauş. 

Și locuitorii ştiau că nu-i aşteaptă nici-o cruţare, nici o milă 
şi îngăduinţă, la caz de sunt înfrânți şi își pleacă grumajii sub 
călcâiul neomenosului Arnăuţ.: 

Comuna noastră strălucea ca un mărgăritar printre satele cu 
bordeie ale necăjiţilor ţărani Bulgari, printre satele triste, tăcute şi 
mohorâta ale Albanezilor mahomedani. Ea era mândria noastră şi 
podoaba întregului ținut. Cele aproape trei mii de case ale ei înalte, 
curate, masive, toate făcute numai în piatră pe care nu o putea 
sparge nici tunul şi multe din ele având saloane mari, ceardacuri 
luminoase şi încăpătoare, terase şi balcoane, se înălţau măreţe, albe 
şi vesele în vâri de munte şi ofereau privirilor celor dela câmp cel 
mai frumos şi mai măreț spectacol. Aproape de asfinţit, atunci când 
razele soarelui se răsfrângeau în mii şi mii geamuri de ferestre şi; 
când o scăldau într'o lumină aurită, părea ca o cetate din basme, 
ca o locuinţă fermecată a zânelor. 

Când ai noştri se întorceau călări dela Bătălie sau din alte 
târguri vecine şi îşi aruncau privirile asupra minunatei panorame, 
exclamau cuprinşi de o îndseptățită mândrie: «frumoasă şi fără 
pereche e Crușova noastră !». 

Si de cine fusese întemeiată ? De cei fugiţi, isgoniţi, dela vetrele 
lor dela Voscopole şi dela Niculiţa, dela Nicea şi dela Lânca, dela 
Crabova şi dela Lenotope, 

Pribegii casei işi îngropaseră în ruinele fumegânde ale orașelor 
şi târgurilor, unde se născuseră cei mai scumpi şi mai dragi din 
familiile lor, oameni cari işi pierduseră tot avutul, care îşi văzuseră 
turmele măcelărite sau furate, mărfurile nimicite şi răpite, casele 
prefăcute în scrum şi cenuşe. Fugiseră goi şi sărăciţi, ducând cu ei 
vechile icoane de familie şi având în fruntea lor pe preoți, ca să-i 
conducă, să-i mângâie în durerea lor şi să se roage lui Dumnezeu 
pentru venirea de vremuri mai bune. 

Şi aşa au părăsit ei munţii Gramostei şi văile din Voscopole 
şi din târgurile învecinate. Cu arma în mână şi-au făcut drum printre 
cetele de Albanezi cari în urlete de bucuria izbânzii îi impresurau 
şi-i loveau din toate părțile. 

Au venit grupuri-grupuri, împărțiți după enorie şi după preotul 
familiei. Câteva din aceste grupuri au căutat adăpost şi sfârșit al 
suferinţilor în munţii sălbatici şi în pădurile neumbiate de picior de 
om, care acopereau toată întinderea unde se desfăşoară astăzi nein- 
trecuta panoramă a comunei noastre, o Veneţie pe uscat, cum i-a 
zis un călător strein uimit de frumuseţea ei. 

lar preotul Toma cu enoriaşii săi din Niculiţa s'a aşezat acolo 
unde este acum centrul comunei. Și fiecare grup cum venea își dura 
locuinţe în vecinătatea grupului care se aşezase mai înainte. 

Săraci, amărâţi şi necăjiţi erau cei d'intâi întemeietori ai co- 
munei. Dar dacă vânatul le era pierdut şi nimicit, hărnicia lor şi a 
femeilor rămânea întreagă şi chiar oţelită şi întărită prin atâtea su- 
ferințe şi încercări cumplite. 

S'au pus din nou pe muncă cu râvnă îndoită, ca să-şi refacă 
ceeace se prăpădise, ca să păşească din nou cu fruntea în sus şi cu 
demnitatea de gospodari înstăriți. 

Lăsându-şi acasă familiile în paza Domnului și sub ocrotirea 
părintească a bătrânilor şi a preoţilor, s'au dus bărbaţii şi tinerii în 
lumea largă, au colindat țări îndepărtate, au intrat în legături cu 
noroade streine, au îndurat şi răbdat multe, au învăţat limbi şi legi 
necunoscute până atunci, -Sau avântat pe întinsul mărei, căutând-şi 
norocul şi în alte continente. Unii s'au prăpădit printre streini, stin- 
gându-se în dorul casei şi al familiei. Cei mai mulţi însă au isbutit 
să-şi pună la loc averea ,perdută în vremurile de restrişte dela 
Voscopole. i 

Și s'au întors la nouile lor aşezăminte. Au dărâmat casa făcută 
în pripă şi în sărăcie şi în locul ei au făcut alta, mare, luminoasă, 
încăpătoare, aşa cum aveau părinţii lor la Voscopole şi la Niculiţa, 
aşa cum le-ar şedea mai bine unor coboritori din neam ales şi din 
famili: trăite în bogăţie şi belşug. In felul acesta au eşit ca din 
pământ, au răsărit ca printr'o lovitură de baghetă magică a vreunui 
vrăjitor iscusit mândrele, bogatele şi pitoreştile comune Crușova 
Vlaho- Clisura, Niveasta, Târnova, Magarva şi multe altele. 

Din războiul harnicilor Aromânce au eşit spre împodobirea casei 
acele covoare cari sunt o mărturie strălucită de admirabil gust es- 
tetic şi de neîntrecută fineţe artistică, a eșit borangicul fin şi mătăsos, 
velințele fiorate de lână, după cari erau aşa de poftitori paşalalele 
şi beii cei bogaţi. 

Din nou s'au acoperit dealurile şi munţii de turme de oi, pe 
când în livezile dela marginea apelor numeroase erghelii de cai păş-- 
teau iarba cea fragedă. Pe spinarea cailor cărau mereu dela porturi 
îndepărtate mobile scumpe şi obiecte de preţ cumpărate în ţările 
din Apus. 

Bună starea adusese din nou voia bună în inimi. Se reluă 
prăznuirea cu mese mari şi petreceri vesele a sfinţilor, cari din moşi 
strămoşi erau patronii familiilor. Se încingeau hore mândre în zilele 
de sărbători, iar nunțile țineau cu săptămânile. 

Această veselie şi bună stare obştească aţâţa şi mai mult lă- 
comia nesăţioşilor Albanezi şi întărâta şi mai rău foamea acestor 
oameni veşnic flămânzi. Viteji erau Albanezii și înaintea primejdiei 
de moarte nu se dedeau în lături şi nu clipeau din ochi. 

Dar erau departe de a avea hărnicia, istețimea minţii, sprin- 
tenia şi sporul la muncă al Aromânilor, cari nu se lăsau mai prejos 
decât dânşii nici in ceeace priveşte curajul şi pornirea spre lupte şi 
bătăi. Doar a:ât că Aromânii nu atacau pe nimeni, îşi ţineau armele 
în cul şi nu puneau mâna pe ele decât la caz de-i amenința vreo 
primejdie. 

lar acum primejdia era mare și infricoşată. Un an trecuse dela 
cea d'intâi incercare meisbutită a lui Isleam Ceauş. In acest timp ura 
şi setea de răzbunare clociseră, crescuseră şi se îndârjiseră în inima 
acestui şef de bandă despre a cărui ispravă mersese faima în toată 
Albania, în Macedonia şi până în Epirul îndepărtat. In repetate 
rânduri Isleam Ceauş trimesese vestea, că dacă mai pune piciorul 
în comuna noastră, n'are să lase nici piatră peste piatră şi că are 

să o prefacă într'un adevărat cimitir. Şi se ştia că e om care se 
ține de cuvânt. 

De aceea, îngrijorarea locuitorilor era neobişnuit de mare. 

De aceea, Costa Bariti şi Mitru ali Tane, meşteri pricepuți în 
reparatul puştilor, munciau din zor ziua şi noaptea. Prin case se 
topeau vase de cositor şi se turnau în forme, ca să facă din ele 
pentru puşti şi coburi. 

Câţivea tineri din comună fură trimeşi la Bitolia, oraş mare 
şi târg de căpetenie pentru toată partea Macedoniei de Nord, ca să 
cumpere de acolo iarbă de puşcă şi totdeodată să incerce a-l indu- 
pleca pe Guvernatorul provinciei să ne trimită în vederea primejdiei 
vreo câţiva jandarmi şi soldaţi. Guvernatorul făgădui trimiterea de 
jandarmi, pentruca a doua zi să uite, cum îi era obiceiul, promi- 
siunea făcută, 

In imprejurimile comunei şi anume în partea dinspre Soare- 
Apune şi în partea dinspre Miază-Noapte pe unde se aştepta nă- 
vălirea Albanezilor, se săpară meterezuri şi se orânduiră caraule. 

Pe lângă aceste măsuri bătrânii şi mai marii comunei cari 
țineau sfat in toate zilele — găsiră cu cale să nu plece cârvănarii şi 
nici cei veniţi dela negoţul lor din țări străine, pentru ca să petreacă 
câtâva vreme în sânul familiilor şi să şi „nai potolească dorul de 
casă şi ai lor, dor ce-i mistuia în neagra străinătate. Era nevoie 
de cât mai mulţi bărbaţi, de cât mai mulţi luptători cari să ţină 
piept Arnăuţilor lui Isleam Ceauş. 

Era intro zi de Sâmbătă cam în apropierea sărbătoarei 
Sfânta Vineri, patroana cărăvănarilor. Trecuse o bună bucată 
de vreme dela vestea că Isieam Ceauş se pregâteşte sa năvă- 
lească in comuna noastră. Isleam Ceauş nu se ivea şi cei ce 
veneau de prin ţinuturile pe cari el le cutreera de obiceiu, nu 
aflaseră de ceva pregătiri ce ne-ar fi privind. 

De aceea caraulele, plictisindu-se într'o aşteptare zadarnică, 
se întorseseră pe la casele lor, părăsindu-şi meterezurile. Ce/nicii 
începuseră să meargă din nou pe la turmele lor, pe la stânele 
din munte. Gata de plecare se ţineau şi cărăvănarii. 

Şi iată că în ziua aceea de Sâmbătă se răspândeşte, stri- 
gată în gura mare şi repetată de mii şi mii de voci, mult temuta 
veste că sute, că mii de Albanezi, având în fruntea lor pe 
islem Ceauş, vin din trei părţi să năvălească în comună, vin 
descărcând focuri de puşcă, vin despicând văzduhul cu tipetele lor. 

E adusă această veste de femeile, cari înălbeau pânza la 
apa din vale, de păstorii ce-şi părăsesc îngroziţi turmele, de 
cei ce strângeau lemne prin pădure. Unii ziceau că Albanezii 
ar fi în număr de două mii, alţii că ar fi patru mii, alţii că ar 
fi mult mai mulţi. 

Și lumea alerga de colo până colo fără nici o ţintă, ză- 
păcită, năucită. La toate casele se aprinse candela dela icoare 
şi femeile căzură în genunchi rugându-se de ajutorul lui Dum- 
nezeu şi a sfântului, care era patronul familiei. 

Numai bătrânii comunei, oameni încercați şi oţeliţi în tot 
felul de lupte şi suferinţe, nu-şi pierdură cumpătul, Se strân- 
seră de grabă la sfat şi chibzuiră asupra măsurilor ce ar trebui 
să se ia. Puseră să se tragă clopotele dela biserici şi porunciră 
crainicilor comunei să cheme în piaţa publică pe toţi bărbații 
cari ar fi avut o armă şi s'ar fi putut sluji de dânsa. 

«La meterezuri nu vă veţi mai duce, căci e prea târziu. 
Vă veţi împărți insă în grupuri în cele 50 de case pe cari le-am 
ales de mai înainte ca fiind cele mai tari şi în cea mai potrivită 
pozițiune pentru apărare. Să adăpostiţi pe femei şi pe copii in 
cele două Biserici, cari vor fi apărate de 100 dintre voi. Tu, 
Cola Bardzu, ai să fii capul apărătorilor bisericei Sfântului 
Nicolae. Şi acum cu ajutorul lui Dumnezeu să căutăm să ieşim 
cu faţa albă». 

Aşa le vorbi celor strânşi sub arme, în piaţa publică bă- 
trânul şi înțeleptul primar Tacu Cialenga, ale cărui plete albe 
cădeau pe negrul mantalei făcută dinti'un postav fin şi căptuşită 
cu o blană de samur. 

Adunarea se risipi, fiecare ducându-se unde i se arăta 
Jocul de căpetenia sub a cărei ascultare se găsea. 

Cola Bardzu, un tânăr voinic şi drept ca bradul de munte, 
era mândru de însărcinarea ce i se dăduse de a fi apărătorut 
bisericei Sfântului Nicolae. 

Aşezată în mijlocul comunei, această biserică mare, fru- 
moasă, având în vârful clopotniţei o grea cruce de aur masiv, 
ce strălucea puternic era vestită pentru templul său unic in 
Macedonia, făcut de un artist aromân, care sculptase în lemn 
de nuc cu o neîntrecută fineţă, cele mai însemnate episoade din 
Istoria Vechiului şi noului Testament. Douăzeci de ani fără in- 
trerupere iucrase artistul ia sculptarea Templului, pentruca ia 
sfârsit să-si piardă minţile adâncit în admiraţia operei sale. 

Mai era vestită bis+rica Sfântului Niccla pentru preţioasele 
sale bogății, prinos al eviaviei şi cucerniciei bunilor creştini. 
Din cauza acestor bogății era de aşteptat ca asupra bisericei 
să se dea atacul cel mai înversunat al năvălitorilor. 

De aceea, Cola Bardzu era mândru de însărcinarea ce i 
se dase. Totdeodată situația sa era din cele mai ciudate. Chiar 
a doua zi — Duminica — in aceeaşi biserică a Sfântului Nicolae 
urma să aibă loc cununia sa cu Zina, fata bogatului celnic 
Chendra Matruli, şi acum în loc de cununie, se pregătea de 
luptă, în loc de nuntaşi veseli şi îmbrăcaţi în haine de sărbă- 
toare, avea în jurul său oameni cu fețe îngrijorate, înarmaţi 
până in dinţi, femei şi copii, cari aşteptau dela hărnicia și vi- 
tejia sa scăparea cinstei şi a vieții. 

Printre mulțimea de femei şi copii veniţi cu merindele lor 
în biserica Sfântului Nicolae era şi Zina, logodnica sa. Nouri 
trişti întunecau fruntea tinerei şi! frumoase fete şi umezi îi erau 
ochii. Dar se silea să-şi ascundă teama și îngrijorarea şi îşi 
ştergea pe furig câte o lacrimă ce venea să se prelingă pe obraji! 
ei fragezi şi roşii ca cireaşa de Maiu. Şi dacă am fi putut citi 
in gândul fetii, am fi văzut că niciodată Cola al ei nu i se pă- 
ruse mai mândru şi mai frumos de cum era în seara aceea de 
Sâmbătă când, ţinând într'o mână puşca, iar cu mâna cealaltă 
strângând mânerul iataganulu:, însufleţea cu vorbirea lui în lu- 
mina slabă şi tainică a bisericii, pe vitejii din juru-i şi le în- 
nălţa curajul. 

Treptat, treptat, soarele apunea după creștetul muntelui, 
Jăsând umbrelor stăpânirea slobodă asupra firei. Și mai înainte 
ca noaptea să se fi lăsat intreagă, tinerii puşi în înalta clopot- 
niţă zăriră eşind din pădurea de fag, care este o fală şi o po- 
doabă a comunei, pâlcuri— pâlcuri de Albanezi. Albul îmbrăcă- 
mintei lor răsărea isbitor pe verdele închis, aproape negru al 
pădurei. Alte grupuri ce zăriră înaintând dinspre partea numită 
Valea al Gabeli, pe când o ceata nu mai puţin numeroasă nă- 
vālea dinspre Apa de Vineri. Și se mai observa o mişcare 
înspre Fântâna ali Murat. 

Lupta începu. Ascultând de cuvântul de ordine al statului 
bătrânilor, cari luaseră loc tot în biserica Sfântului Nicolae, gru- 
purile de apărători, postați în casele dela marginea comunei, 
wau tras nici un foc asupra năvălitorilor. Aceştia trebuiau lä- 

sați să înainteze până la mijlocul comunei şi cei dela margine 
să nu tragă asupra lor decât numai atunci când ar fi bătut în 
retragere. Se mai dete poruncă, ca în noaptea aceea nici o lu- 
mină să n'ardă prin case şi să fie stinse, chiar și candelele dela 
icoane. Ce folos numai că luna plină plimbându-şi măreţia şi 
frumuseţea pe un cer senin şi fără umbră de nouri, lumina viu 
şi puternic, scoțând şi mai bine albul curat al caselor de piatră. 

Albanezii înaintau țipând, urlând şi descărcând puşti asupra 
ferestrelor de la case. Și nu se puteau dumeri cum de se face 
că nu întâmpină nici o împotrivire, că nu li se răspunde, că nu 
se aude nici un sgomot, nici o mişcare, 

Toţi locuitorii să fi părăsit oare comuna? Nu le venea să 
creadă aşa ceva. Știau ei din trecut că Aromânii mau obiceiul 
să fugă fără luptă din fața duşmanului şi să lase în mâinile lui 
avutul lor. 

Când un puternic grup de Albanezi ajunse însă în piaţa 
publică din faţa bisericii, avură prilej să se convingă că Aro- 
mânli erau de faţă. Işi arătară deodată prezenţa printr'o salvă 
care culcă la pământ peste douăzeci de năvălitori. Acesta fu 
semnalul luptei care se încinse turbată, necruțătoare. 

Din casele mai tari decât fortărețe Aromânii trimeteau ce- 
tilor de Arnăuţi moarte şi prăpăd. Urletele de furie ale acestora 
se amestecau cu tipetele celor çe cădeau răpuşi de gloanțe. 

In zorii zilei se văzu un Albanez venind în piața comunei 
şi agitând o năframă albă în vâriul unei prăjini. Era semn că 
se rugau de pace şi dovadă că se recunoşteau bătuți. 

«Avem 70 de morți şi mai bine de 50 de râniţi» spunea el 
bătrânilor comunei eşiţi din biserică, ca să stea de vorbă cu cel 
ce venise cu semnul împăcărei. 

Au încetat focurile şi în piaţa publică, au venit cu capul 
în jos, ruşinați şi umiliți, şefii Albanezilor. In fruntea lor era 
Isleam Ceauş «om înalt, voinic şi tânăr, foarte frumos» povesteau 
cei ce-l văzuseră. 

Și s'a făcut de amândouă părțile legământ ca de aci în colo 
să fie pace şi bună înțelegere între Aromâni şi Albanezi, două 
popoare cari n'ar fi trebuit să se duşmănească nici odată. Alba- 
nezilor li se încuviință să părăsească liberi şi nesupăraţi comuna 
ducându-şi cu el morţii şi pe cei răniţi. La rândul lor se legau 
şi ei prin gura şefului lor Isleam Ceauş, care îşi întări spusele 

prin jurământul albanezesc Casa, jurământ pe care nici un bărbat 
vrednic de acest nume m'are să-l calce vre-o dată, că n'a să 
se mai facă rău Aromânilor, că mau să le atace turmele şi nici 
pe câlătorii ce i-ar fi întâlnit pe drumuri. 

Albanezii pirăsiră comuna, ducându-se să-şi plângă durerea 
înfrângerii în munţii şi văile Albaniei. 

In după amiaza aceleiaşi zile de Duminică un alai mare, 
nesfârşit de mare, se îndrepta spre biserica Sfântului Nicolae. 
Nu era însă un alai de nuntă. In loc de cântece vesele se auzeau 
tânguiri, gemete şi plânsete. Negre si cernite erau hainele mul- 
țimei ce alcătuia ulaiul de jale. In frunte mergeau, păşind încet 
şi amârâţi cei doisprezece preoți ai comunei, îmbrăcaţi în odjdii 
sfinte şi psalmodiind tropare ce se cântă la înmormântări. 

După ei tinerii vânjoşi duceau pe umerii lor puternici un 
siciiu. lar Teta Minca, acea bătrână a cărei vorbă era dulce ca 
mierea se bocea zicând: 


«Soare, nu ţi-e milă şi nu plângi, 

«Când vezi că mândrul tău tovarăș, 
«Când fruntea tinerilor şi fala bătrânilor 
«E închis î: sicriul negru 

«Si e dus în negrul pământ ?». 


In sicriu era întins mirele din ziua aceea, zăcea fără suflet 
şi viață Cola al Bardzu, viteazul fără pereche, mândria părin- 
ților şi fala comunei întregi. El apărase biserica, luptare ca un 
erou şi lui i se datorea mai mult strălucita biruinţă. Dar cam pe 
la sfârşitul luptei, atunci când în fruntea voinicilor săi părăsi 
biserica şi se puse să-i fugărească pe Albanezi, un glonte duşman 
îl nimeri în piept, străpungându-i inima. Cola căzu jos dându-şi 
sufletul într'un oftat de durere. 


* 
E. 4 


«Și ce s'a făcut Zina, logodnica lui Cola» — ? am întrebat-o 
eu pe bătrâna mea mătuşe, Teta Nifa, care îmi spunea povestea 
de mai sus. 

— Zina s'a încuiat în casă, s'a îmbrăcat în negru şi-a în- 
făşurat intro nâframă neagră părul ei ca pana corbului. Beteala 
de mireasă a ars'o, iar celelalte, rochiile, le-a dăruit unei fete 
sărace care se mărita puţină vreme după aceste întâmplări. Ni- 

meni n'o mai vedea pe Zina, ci numai de afară puteai să auzi 
cum Îl plângea în toate zilele pe Cola al ei. 

— Şi a rămas Zina toată viața nemăritată ? am întrebat-o 
din nou pe Teta Niţa ? 

— Ce să rămână toată viaţa ? făcu mătuşe-mea. N'au trecut 
nici şase luni la mijloc şi Zina a închis şi ea ochii pentru tot- 
dauna, ducându-se după iubitul ei Cola. Ceeace n'a putut face 
viața, a făcut moartea. Mormintele celor doi tineri sunt unul lângă 
altul. Dacă vrei să le vezi, ai să le cunoşti îndată, Sunt în ci- 
mitirul din «Dzeană: şi au la capul ior câte un fag inalt, sădit 
de părinţii lor. 

Şi Teta Niţa îşi încheie povestea cu ochii pierduti în zare 
şi zicând întrun oltat; «au fost pentru neamul nostru aromânesc 
vremuri cum mau să mai fie !». 

N. Batzaria 


VERSURI PENTRU BUCURIE 


In multe nopți de trudnică veghere 
Când viața pare că-i un râu secat, 
In multe nopți de trudnică veghere 
Cu suferință m'am cuminecat. 


Dar dacă, Bucurie negândită, 

Ai vrea să-mi vii precum un dar ceresc, 
O, sfântă bucurie negândită, 

Eu nu Sunt pregătit să te primesc. 


Ca 'n peșteră e frig la mine 'n suflet 
lar lacrimile toate-au înghețat 

Ca 'n peşteră e frig la mine 'n suflet 
Şi-un straniu gând mă roade — furișat. 


Tu nu veni, când negura m'apasă, — 

Cu râsul tău sglobiu şi cristalin, 

Tu nu veni, când negura m'apasă; 

Mi-e teamă că m'aș nărui deplin... 
George Dumitrescu 


OCHII 


Ca slăvile au graiu — ca'n ele 
Cuvântul e'n lucoarea lor; 
Acum sclipiri de peruzele, 
Ş'acum întunecimi de nor. 


Mereu aceiași — ochii însă 

Au nesfârşit cuprins în ei, 
Și-ades când zarea lor e plânsă, 
E numai plâns de ghiocei. 


Cu lacrămi îşi umbresc seninul 
Când vrerea inimij e rea, 

Cu lacrămi — potolindu-și chinul, 
Aprind iar a nădejdii stea. 


Fiind de-apururi ogiindirea 
Adâncului de unde vin, 

Când îi adoarme neclintirea — 
Și ei nemărginiți devin ! 


Eug. Ciuchi 


LICEUL ROMANESC 


II. Mijloace de succes 


Dar orice reformă, oricât de ideală ar fi ea, nu va putea da 
niciun rezultat practic, dacă nu i se asigură mijloacele de succes. 

Și reforma din 1898 a fost concepută pe un plan vast şi 
amănunţit chibzuit. S'a schimbat, după cum am văzut, organizarea, 
programele, metodele, cărţile, recrutarea profesorilor, din vechiul 
liceu şi totuş, nu i-a trebuit nici douăzeci de ani, pentru ca să ajungă 
la rezultatele triste de astăzi. 

Dece 2... Pentrucă organizare, programe, nu însemnează nimica, 
nu au în ele nici o virtute, dacă aplicarea lor lasă de dorit. 

Oricare ar fi dar organizarea ce s'ar da liceului — unitar sau 
bifurcat — e o greşeală a-şi închipui cineva că prin singura rein- 
tronare a clasi-ismului, în liceu, vor avea să dispară şi relele, care 
bântue astăzi şcoala noastră. O naivitate şi o decepţie mai mult. 
Nu, criza morală va stăpâni şi mai departe liceul, dacă mijloacele 
de succes rămân tot cele de astăzi, dacă profesorul se ocupă mai 
mult de politică decât de şcoală; dacă Ministerul nu-şi schimbă 
mentalitatea ! 

Şi atunci liceul va continua să fie şi deaci inainte tot o fic- 
țiune. 

Mijloacele de succes, noi le-am grupat astfel : 

a) Organul de viaţă : metodele. 

b) Instrumentul de aplicare : profesorul. 

c) Mediul social: şcoala şi familia. 

d) Indrumătorul culturii: Ministerul şi organele lui. 


a) Metodele. Ele sunt viaţa şcolii; de ele depinde în primut 
rând, orice succes al unei reforme. 


Pa 

«S'ar putea modifica, cum dealtfel se tot face, programele, dar 
dacă aceste modificări nu cuprind şi metodele, rezultatele vor ră- 
mâne aceleaşi» !). 

Aceasta e perfect adevărat. Dar nu metodele, oricât ar fiele de 
bune, în sine — şi liceul de astăzi nu se poate plânge că metodele, 
ca concepție, nu sunt excelente — nu vor putea da rezultate, dacă 
sunt piedici, ce le stau în cale, Je împiedică, le încătuşează. 

Ca concepţie metodele ar rămâne aceleaşi, cu acelaş orincipiu 
frumos, la bază, acel «leçons des choses», acea punere a elevului 
în fața realităților, pe cari el să le vadă, să le judece: Metoda şti- 
inţitică, metoda experimentală. i 

Dar dacă asupra acestui mare adevăr toată lumea e înțeleasă, 
neînțelegerea însă începe deacolo, când ne apucăm să traducem in 
fapt acest mare adevăr pedagogic. Ce-i drept, s'a luat şi la noi tot 
ce s'a experimentat aiurea, decât şi aci s'a uitat un lucru, elementar 
dealtlel, s'a uitat tocmai ceeace nu trebuia să se uite : firea şi mintea 
Românului. 

S'a uitat asta, atunci când s'au luat metodele germane, creiate 
anume pentru minţi mai puțin agere, mai încete °), cum se uită şi 
astăzi, în învățământul primar, când, unui popor, cu o imaginaţie 
vie şi bogată, prea bogată chiar, până la lăbărţare, i=se serveşte.. 
sistemul povestirilor *), anume creiat pentru popoare dela Nord, toc- 
mai spre a-le prinde o imaginaţie, pe care ele n'o au. 

Și s'a uitat şi se uită, pentrucă dibuim. 

Să ne ferim de ecsagerări. Să nu se uite că metoda cea mai 
bună e profesorul, e sufletul lui, e personalitatea lui, că reguli fixe. 
cu anumite clişeuri nici nu se pot da şi e şi periculos a-se da, deoarce 
metoda variază dela clasă la clasă, dela elev la elev şi dela lecție 
la lecţie chiar 

Dacă : 

1. Desvolţi interesul clasei pentru obiectul tău ; 

2, Dacă te faci înţeles şi plăcut; 


1) G. Le Bon „Psychologie de l'Education" pag VI. 

2) Şi pentru ca cineva să-şi poaiă face o ideie exactă de adevărul 
acesta, că orice popor își are metuda lui, m'are decât să cerceteze şcolile 
evanghelice din Bucureşti, unde metodele germane, bune pentru elevii 
germani, dau faliment, când e vorba să fie aplicate la elevii: Evrei şi 
Români, cari, cu mintea lor ageră şi vioaie, prind repede şi n'au nevoie 
de atâtea trepte formale. Şi rezultatul : elevii germani totdeauna rămâneau 
în urmă. 

3) Şcoala normală din R.-Vâlcea. 

3. Dacă pui pe elev în contact cu realitatea, desvolţi în et 
spiritul de observaţie, de judecată, de inițiativă ; dacă icbuteşti astfel 
a contribui şi tu la formarea personalităţii lui morale... lecţiunea e 
isbutită şi rolul tău de profesor împlinit. Și atunci, drumul, pe care-l 
vei alege, tu, ca profesor, nu importă, oricare ar fi el; numai să fie 
cel mai sigur şi cel mai scurt. Aceasta e metoda cea adevărată; 
acestea sunt «treptele Herbartiene». 

La azeastă chestiune de principiu, aş avea de adăogat încă 
trei observaţii : 

Cea dintâi priveşte cursul de limba română, deoarece elevi 
scriu prost, compun şi mai prost, iar gramatica e lăsată pe seama 
profesorului de latineşte. 

Mai sunt şi astăzi profesori cari cred că, plecând dela prin- 
cipiul ca regula să fie trasă din exemple, trebuie să ajungă la con- 
cepția bizară: isgonirea gramaticei şi a sintezei. Deci, în primul 
rând mai multă gramatică. 

In al doilea rând, ar trebui să se dea şi la noi, caşi în şcoala 
franceză, o atenţie mai deosesită compoziţiei româneşti. Şi în această 
privință aş merge mai departe şi aş propune ca compoziţia româ- 
nească să fie, în cursul Inferior oră a parte,cu notă a parte. 

In al treilea rând, cursul de limba română să fie baza, în 
jurul căruia s'ar grupa celelalte limbi, stabilindu-se astfel următoa- 
rela principii; 

— Să nu se propună la celelalte limbi străine lucruri de gra- 
matică şi sintaxă, cari nu se propun în aceiaş clasă, la l. română 
pentruca elevul să poată pleca dela cunoscut, la necunoscut, dela 
limba lui maternă, la alte limbi streine ; 

— Când se poate, să se propună gramatică română după 
aceeaş metodă, caşi la alte limbi, atunci când se găsesc cazuri de 
analogie, nelâsându-se în mintea elevului impresia că aceleaşi lucruri 
se tratează cu metode diferite, că între limbi sunt ziduri chinezeşti. 
Aşa, sunt chestiuni de gramatică românească, cari prezintă mari 
asemănări cu |. latină şi totuş metoda lor de propunere e atât de 
diferită 1). 

In sfârşit, ortografia, care lasă de dorit în cărţile de |. română, 
caşi în celelalte. Avem cărţi scrise in toate sistemele de ortografii : 


l; De pildă: Propoz. completivă. Propoz. relativă: care relativ şi 
circumstanţial ; propoz. consecutivă. Particip. relativă şi absolută, etc, 
Dar despre astă chestiune, cu altă ocazie, 

avem în cărţile de l. română, bucăţi scrise în toate sistemele! Și 
asta acuma în «România Mare», cu atâta populaţi=, care trebuie să 
înveţe româneşte ! 

Cum vreţi ca elevul să înveţe ortografia, când însăşi cartea 
jui de |. română nu i-o dă! 

A doua observaţie priveşte limbile moderne, cari, cu excepții 
însă, nu dau pretutindeni rezultatele dorite şi aşteptate: Elevul nu 
ajunge, după opt ani de studiu, să stăpânească, să vorbească limba. 
Și cauza o putem pune pe seama următoarelor pricini : 

Mulţi profesori nu posedă bine limba străină, aşa că sunt 
şi astăzi piofesori, cari propun limba modernă tot după vechea 
metodă gramaticală, reducând conversaţia la strictul necesar. 

Cărţile de şcoală prea grele, elevul se pierde în ele, cum 
se pierde şi profesorul, care nu stăpâneşte bine limba. Afirm, 
aci, cu toată convingerea, căci toate cărţile de I. franceză nu 
sunt cărți făcute pentru străini, ca să înveţe |. franceză. Să nu 
se uite că liceul nu se judecă după Capitală, unde cel puţin un 
sfert din elevii, cari vin în clasa întâia, cunosc din familie limba 
franceză, ci după restul ţării, unde elevii, cari vin de la ţară, 
în special, nici limba română n'o cunosc cum se cade. Ar trebui 
dar cel puţin cărţile de clasa l-a simplificate şi s'ar lua aci ca 
normă ce au făcut acuma francezii pentru Alsacia şi Lorena'). 

La această inferioritate, se mai adaogă şi o alta: o ipsă 
totală de lucruri postşcolare, menite a ajuta şi facilita învăța- 
mântul limbilor streine, Două măsuri ar trebui avute în vedere: 

Cea dintâi ar fi, când timpurile ar îngădui, să se reia şi să 
se generalizeze ideia lui Sp. C. Haret, ca profesorii de limbi 
streine să meargă în streinătate, pe un timp de 6 luni, fiecare, 


1) Am trimis la Paris cărţile ds 1. franceză, ca să am şi părerea 
unor profesori francezi asupra lor. Şi judecata este cât se poate de se- 
veră: Păcătuesc ca bacâţi, ca gramatică, ca vocabular, ţinând a da: dic- 
ţionarul iar nu limba vorbită. N. 1 au în vedere gradaţia firească a cu- 
getării franceze. „Ces nuvrages ne sont adaptea à l'enseizaement d 
français à des étrangers“, L. Marchand. Prof. à l. ec. sup. Argo. Paris, 
Mă opresc aci. Recomand în special lucrarea : „-+etit Guide pedagogique 
du Professeur de Français en Alsace-Loraint“, de L. Marchand. Paris 
1929. Precum şi manualu! de |. franceză făcut de acelaş profesor, pentru 
Alsacia şi Lorena. în urma însărcinării date de către „Le Comité Alsacien“. 
Vor vedea atunci autorii noştri de manuale cât e de uşaară şi de plăcută 
cartea d-lui Marchand, făcută pentru Alsacieni, ca să-i înveţe l. franceză, 
cum au şi autorii noştri pretenția să facă pe țăranul român să... nu în- 
vefe l, fanceză. 

prin înțelegeri locale, Intre 2 profesori de la acelaş liceu, cu un 
mic ajutor din partea Ministerului. Și la rigoare Ministerul ar 
impune-o acolo, unde profesorul nu stăpâneşte limba. Cea de a 
doua prin creiarea şi la limbile streine de societăți de lectură, 
ca şi la limba română, unde s'ar ţine dizertaţii, conversații, dis- 
cuţii, asupra unui subiect dat şi toate în limba streină. 

Lucrul acesta l'am văzut în Franţa, în liceele din Paris şi 
rezultatele sunt uimitoare. Ceva mai mult. Acolo se împing lu- 
crurile şi mai departe. Pentruca elevii să poată face exerciţii 
de limbă, se ajunsese la schimbul de elevi, între 2ţări, în lunile 
de vacanţă. Elevul trăia două luni într'un mediu strein, vorbia 
limba streină şi avea ocazia să se poarte bine. Deci două câş- 
tiguri deodată ! 

Deocamdată, 'nceputul se va face peniru |. germană, unde 
avem minorităţi streine, şi ar fi şi un prilej de apropiere. 

A treia observaţie ar privi clasa l-a, tranziția cea bruscă 
d2 la învăţământul primar la cel secundar, de la un singur ins- 
titutor la atâția profesori, aproape fiecare cu metoda lui, cu 
firea lui. 

De aceea spre a se putea îndulci trecerea aceasta bruscă, 
s'ar putea în clasa întâia grupa mai multe materii în mâna unui 
singur profesor, cum era odinioară, în vechiul liceu, în clasa l-a 
divizionară. Profesorul ar fi mereu acelaş, creindu-se astfel pro- 
fesorul de clasă, căruia i s'ar putea reduce numărul de ore p2 
săptămână la 12. 

Ceva mai mult, aceşti profesori de clasă — clasa l-a — 
S'ar alege şi dintre institutori, după oarecari modalităţi, creîndu-se 
astfel pentru învăţăm. primar o cale de avansare, mai mult, după 
cum S'ar creja şi pentru profesorul secundar acela de a profesa 
la cursurile preparative de la Universitate. 

S'ar naşte astfel putinţa să se poată privi sufletul elevului 
sub cât mai multe aspecte.. 

Dar metodele, ori cât ar fi ele de bune, oricât de mare ar fi 
silinţa prefesorului, ele nu-şi vor putea ajunge ţinta dorită dacă 
nu se înlătură piedicile, cari au adus şi liceului actual la starea 
rea în care se sbate. 

Şi ele sunt: 

1) Cărțile de şcoală. Sunt multe cărți rele, în special cele 
de limbi streine, cele de |. română şi mai mult. Nu e aici nici 

timpul nici locul să facem o analiză mai amănunţită a lor, dar 
m'am întrebat adesea, cum e cu putinţă să formezi limba, să în- 
veţi ortografia, când cartea, după care elevul îşi formează cu- 
getarea, lasă aşa de mult de dorit; când cartea de |. română €r 
scrisă in atâtea sisteme de ortografie ; când, în special, manualul 
de stil şi compoziţii, pentru clasa IV-a prezintă atâtea lipsuri, că 
adesea m'am întrebat, care e rostul comisiunilor, din Minister 
cari aprobă asemeni manuale ! 

2) Populaţia şcolară. Nicio clasă mai mare de 35 elevi şi 
astăzi, cu comitetele şcolare lucrul este foarte cu putință. Să se 
creieze clase paralele. 

Să înțelegem odată pentru totdeauna că marea populaţie a 
claselor a fost una din cauzele de căpetenie cari au compromis 
metodele actuale şi cu ele şi şcoala. 

Dacă în alte ţări, în Franţa de pildă, unde aceleaşi medode, 
dau rezultate excelente, aceasta se datoreşte în primul rând po- 
pulaţiei şcolare redusă pe clase. Și in special pentru limbile mo- 
derne, pentru ştiinţele experimentale, acesta e un adevăr, recu- 
nossut de toată lumea. 

3) Examenele. După cum am mai spus,faţă de o populaţie 
şcolară redusă, examenul nu-şi mai are nici un rost, dacă else 
înlocuieşte prin ceva, menit a da sinteza materiei fâcute, iecţie 
cu lecţie, în curul unui an şcolar. Din momentul ce se admite 
psihologia la baza pedagogiei moderne, cu legea asociaţiilor de 
idei şi cu metoda generală de a şti creia aceste asociaţii, con- 
şciente mai întâiu, inconştienfe mai târziu, calea de urmat nu 
putea fi decât metoda experimentală, care cerea să se dea co- 
pilului numai lucruri detaşate, singurele în măsură a se putea 
asocia în mintea elevului, deoarece numai aşa ele pot apărea ca 
rezultatul unei conlucrări a minţii lui. 

Decât numai că aceste lucruri detaşate, date lecţie cu lecţie 
au nevoe de o legătură, de stabilirea unci legături între ele. 
Şi aceasta, întâi spre a nu fi uitate şi al doilea sprea se putea 
face sinteza şi ridica la generalităţi şi deci prin comparații la 
critica însăşi, care e şi scopul învâţămâatului. 

Dar, tocmai acest lucru nu se poate face în liceul de azi. 
Astăzi ştim ce se pgtrece: Elevul termină clasa fără nici o re- 
vizuire a materiei, fâră nici o judecată asupra ei, de aceea el uită 
repede şi lasă impresia că nu ştie nimica, 

Să i se dea deci sinteza lucrurilor, creîndu-se o lună spe- 
cială, iuna Mai: lună de sinteză.. 

Anul şcolar s'ar împărţi astfel : 

Sept, Octombrie şi Noembrie: Trimestrul I-iu. 

Decembrie, lanuare şi Februarie: Tr:mestrul al li-lea. 

Martie şi Aprilie: Bimestru, al III-lea. 

Aci s'ar termina materia, la toate obiectele. 

Luna Maiu : lună de sinteză, în care S'ar revedea materia, 
s'ar grupa cunoştinţele, sar face o judecată asupra lor. Absenţe 
nu S'ar admite; nota minimă: 5. Elevii cu absenţe motivate, vor 
trece în Seni un examen al materiei, menit awanen sinteza, 
ce n’a putut-o face. 

Anul şcolar se sfârşeşte la 31 Mai. 

De la 1—10 lunie excursii, expoziții şcolare. La 15 lunie 
serbare de sfârşit de an, iar la 16 va începe examenul de ab- 
solvire, care va dura până la 26 lunie, când de fapt se încheie 
şi anul şcolar. 

Se admit corigențe, pentru Septembrie. Notarea cu califi- 
cative, caşi astăzi. ' 

Condiţiunile de promovare ar fi deasemenea simpiificate 
simțitor, nemai fiind condiționate de atâtea subtilități bizantine, 
adesea neînfelese de elevi. ,n principiu ar fi aşa: 

Trecerea clasei: media sup. (studiu şi purtare frecv. şi f. ext). 

Corigenţa : Pentru cl. l-a: Trei obiecte şi o dexteritate: 
pentru celelalte clase: Deuă obiecte şi o dexteritate. 

Media rău nu se adună. 

Şi atâta tot. 

c) Continuitatea. Am văzut, atunci când am vorbit de me- 
tode, in actuala organizare, cari au fost pricinile, cari n'au dat 
continuitatea dorită. Erau trei la număr: Sistemul orelor; ten- 
dinţa din ce în ce mai mare a profesorului de a se ocupa cu 
alte îndeletniciri şi sistemul nenorocit al detaşerilor, al concediilor, 
al schimbului de ore, al mutărilor în cursul anului. 

1) Chestiunea orelor şi„cea mai rea dintre toate. Am văzut 
inconvenientele. Si soluția care ar fi? 

Dacă o revenire la catedrele din trecut ar fi o imposibilitate, 
nu-i mai puţin adevărat că o cale mijlocie „se poate găsi. Ră- 
mâne de bază catedra de 15 ore. Profesorii să fie invitaţi ca 
odată pentru totdeauna să se adune, în conferierinţă, în luna 

lunie, la şcoală (în oraşele, unde sunt mai multe şcoli, se vor 
aduna toţi profesorii la olaltă) şi-şi aleg materiile, potrivit exa- 
menelor depuse şi clasele. La această alegere să se dea oarecari 
directive. De pildă: 

— Dacă se poate, toate orele de la aceeaşi materie. 

— Profesorul, pe cât se poate, cu aceleaşi ore la o sin- 
gură şcoală. 

— Să fie clase consecutive, chiar dacă un profesor are 16 
iar altul 14 ore. 

Numărul de ore în plus, ori in minus, să nu fie o piedică 
spre împlinirea unui principiu. Există principiu orelor integrante, 
care ar trebui generalizat în această direcţiune: Pentru unitatea 
cursului, să se împingă o catedră până la 20 de ore. De pildă, sunt 
20 de ore latină la un liceu, să se dea unui singur profesor. Despre 
o nedreptățire a altora azi nu mai poate îi vorba, când com'i- 
tetele pot creia clase paralele şi gradaţia e socotită şi la orele 
Suplimentare până la 30 ore. i 


Odată orele grupate pe catedre, Ministerul ar veni cu o 
lege, prin care ar Statornici acest lucru, stabilind astfel prin- 


cipiul catedrelor, pe grupe de ore. Ce va rămâne liber, s'ar pu- 
blica spre suplinire ori concurs, însă nu pe ore, ci tot pe catedre. 

Și în acest caz, examenele de capacitate ale profesorilor 
s'ar da pe catedre, astiel formate, publicându-se concurs pe 
şcoli, la ivirea de vacanții. 

Şi în felul acesta ar dispare odată pentru totdeauna toate 
inconvenientele şi avantagiile ar fi nespus de mari: N'ar mai fi 
perturbaţie în şcoală, mai ales la începutul anului. Cursurile ar 
incepe la timp. Profesorul ar avea siguranța şi s'ar putea ocupa 
din vacanţă, cu cursul său; ar da lista la timp. Prin clase suc- 
cesive, ai avea putinţa să ai un elev cât mai mult timp sub 
mână, să-l controlezi şi să-l îndrepţi. Ar dispare duşmănia În- 
tre profesori şi o armă puternică din mâna politicianilor, de a 
te improviza profesor la orice materie. 

S'ar admite sistemul rotației între profesori, în principir. 
S'ar face, acolo unde se va putra, prin buna înțelegere între 
profesori. 

2. A doua chestiune, a profesorilor, cari îşi arendează 
şcoala, ca pe-o moşie, trecând temporal în alte funcțiuni, stra- 
ine de şcoală. Să se ia dreptul profesorului de a fi: advocut, 

prefect, primar etc., lăsându-i-se numai pe acela de a fi ales, în 
parlament, însă cu garanții serioase de suplinire. 1) 

3. Ministerul să priceapă, odată pentru totdeauna, că va 
trebui s'o rupă definitiv şi hotărât cu apucăturile urâte ale tre- 
cutului : 

— Fiecare profesor la catedra lui. Să înceteze detaşările, 
cu tot cortegiul lor de: detaşări la detaşări şi supliniri la detaşări. 

— Mutările, numirile, să nu se mai facă în cursul anului, 
ci pe ziua de 1 Septembrie, spre a nu se mai produce pertur- 
bări, în şcoală, 


b) Profesorul. Până la războiu, isbutisem să avem un corp 
profesoral de aşa fel, cum foarte puţine ţări îl aveau. In schimb, 
însă acest corp profesoral nu-şi găsea nici un ideal în şcoală. 
Afară de cele 4 gradaţii, de 63 lei fiecare,?) din 5 în 5 ani şi 
aceleiaşi pentru toată lumea, nimic altceva nu venea să-l sti- 
muleze, să-l încurajeze, să-l reconpenseze, pentru o muncă deo- 
sebită, într'o carieră de 35 ani şi în care avansa numai de 4 ori, 
până la vechimea de 20 de ani. Așa că, ultimii 15 ani, se scurgeau 
fără nici această meschină avansare: de 63 lei, dupâ o aştep- 
tare de 5 ani! 

Și ce a urmat deaci, se ştie: O indiferenţă, la unii, o ten- 
dinţă, la alţii, accentuată, din zi în zi, spre alte ocupaţii, mai 
rentabile, mai de decor, născând în şcoala română ideia neno- 
rocită că «catedra e un sprijin pentru alte idealuri». Şi atunci 
toate onorurile, meritate sau nemeritata — şi cele mai multe erau 
de acestea — se deteră numai acestei categorii de profesori. 

Şi aşa, negăsindu-şi idealul în şcoală, unde nu se recom- 
pensează un talent deosebit, o muncă în plus, o energie mai 
mult, profesorul a căutat să-și plaseze în afară acest surplus de 


1) In timpul din urmă „Deputaţiomania“, care a cuprins învăţăto- 
rimea şi preoțimea română, nu puiea lăsa rece şi pe profesor. Şi cam 
dece ? Directori de şenală, profesori şi unii încărcaţi de ore, îşi părăsesc 
şcoala, unii ca candidaţi, alţii ca agenţi electorali, şi după alegeri, când 
revin la catedre, unde de cele mai multe ori sau nu fuseseră supliniţi sau 
fuseseră, aceea de mântuială, făcută de elevi, din clase superioare, spre 
a câştiga timp, încarcă cu lecţii pe bleţii copii, spre disperarea părin- 
ţilor, cari văd că acuma plătesc taxe, mai mult ca în trecut, ca copiii 
lor să nu înveţe carte şi să rămână repetenți. 

Deaici desgust şi silā de şcoală... Şi Ministerul le vede şi le tace, 
inspectorii se fac că nu le văd! 

2) Salariu dinainte de răsboiu. 

energie, pricepere şi muncă; şi aceasta poate că n'ar fi fost 
răul cel mai mare, dacă această activitate din afară n'ar fi 
sfârşit prin a | smulge cu totul din şcoală — ceeace a făcut ca 
atâtea energii să se piardă şi, tot pe atâtea descurajări şă se 
nască, la cei ce rămâneau în şcoală şi-i aşteptau o recompensă 
la fel: Aceeaş gradaţie, aceeaş avansare automată, la 5 ani! 

Astfel s'a creiat starea aceasta de lucruri: Dacă cineva 
munceşte, ori nu; de se poartă bine în societatea, ori nu; de 
vine regulat la şcoală, ori nu; de-şi face cursul, ori nu; dese 
consacră şcolii, ori politicii, de se face: prefect, primar, depu- 
tat, advocat.... recompensa e aceeaş, Aci stă tot răul. 

Și acest rău va dispare în ziua, când profesorul va şti că 
munca lui se controlează şi se recompensează, că şcceala e ho- 
tărâtă să facă o diferenţiare, caşi în celelalte instituţii ale sta- 
tului, stabilind şi aci, grade între profesori; când profesorul va 
vedea că-şi poate găsi idealul numai şi numai în şcoală, atunci 
se înțelege că nu va mai avea decât o singură cale: aceea a 
şcolii, dacă ţine să n'ajungă inferior colegului său. 

Și remediul care ar fi 2... Nimic mai simplu de cât a in- 
troduce în şcoală: un stimulent, o răsplată deosebită a unei 
munci în plus. Soiuţii sunt destuie. Ele se găsesc şi la alte 
popoare. 

Ce-i drept, după răsboiu, a inceput a se schimba şi men- 
talițatea politicianilor noştri, faţă de şcoală. Profesorii au astăzi 
o viaţă mai bună şi munca lor în stat nu mai e judecată cu 
atâta nepăsare, ca odinioară, când se compara cu aceea a unui 
lucrător dela o fabrică de cuie din ţară — cu toate că astăzi un 
lucrător câştigă mai mult ca un profesor. 

Și nu mai este, pentrucă, dela un timp, se pare a se fi 
convins lumea că la Departamentul culturii naţionale să vină 
oameni de cultură : profesori. 

Si aşa s'a început cu D. S. Mshedinţi, s'a urmat cu D. 
Negulescu şi cu actualul Ministru, D-r C. Angelescu. 

Se îmbunătăţeşte starea materială ; se creiază: gradaţia de 
merit şi cea militară ; principiul orelor integrante — deşi uneori 
cu lipsuri şi anormalii. 1) 


1) De plidă: gradaţia militară de merit e şi nu e o gradaț'e ; orele 
integrante, fac şi nu fac parte din catedră. Căci, dece: gradaţia milt. 
nu se socoteşte şi ea la orele suplimentare ; dece la orele integrante nu 
se socoteşte şi grad. militară, care se socoteşte numai la 15 ore, la ca- 
tedră, dacă şi orele integrante fac parte din ea ?... 

Care ar fi dar mijloacele de recompensă ale profesorului ? 

1. Gradaţia. Incontestabil că nu se poate lipsi profesorul 
de gradaţie. Profesoratul e o carieră închisă şi unde profesorul 
ware nici o perspectivă de inaintare. Directoratul, inspectora- 
tul... sânt prea puține, spre a fi considerate ca o treaptă de 
avansare generală. Si atunci s'ar adopta aci şcoala franceză şi 
anume : 

Păstrându-se principiul actual al gradaţie? fixe, s'ar face o 
derogare de la el, în favoarea profesorilor distinși. Astfel : 

Ar fi 5 gradaţii, :) socotite ca şi astăzi 25%, din salariu şi 
la un interval da 4—5 ani. Toată lumea işi privește gradaţia la 
5 ani; cel distins însă o poate lua la 4 ani, deci cu un mai 
înainte. Si rezultatul care ar f1?.. Vor fi profesori, cari nu vor 
putea ieşi la pensie — socotitá icşirea aceasta la 30 ani — cu 
toate gradaţiile. 

2. Pentru profesorii cărturari, cari publicând cărţi se afirmă 
pe terenul ştiinţihc, cum nu toată lumea poate ajunge la Uni- 
versitate, să se confere acestor profesori, ori maeştri, o avan- 
sare pe loc, cu un grad special de agregaţie, numindu-se «pro- 
fesor agent». Pentru acestia s'ar creia o gradaţie specială, nu- 
mită «egradaţie de apregaţie», care n'ar avea nici o legătură cu 
gradaţia obişnuită. 

Şi cum nu uitâm că ne găsim într'o ţară cu urâte mora- 
vuri politice, unde nedreptatea şi banul plac sânt la lo:ul de 
cinste, spre a nu se lu:ra cu părtinire şi a se compromite un 
principiu frumos, s'ar urma astfel: 

Profesorul, care aspiră la o avansare deosebită, face o ce- 
rere amănunțită, care se înaintează, prin Direcţie, inspectorului 
de circumscripție. Acesta cercetează şi-o înaintează motivat 
Ministerului, unde se strâng toate cererile, se clasează şi se ju- 
decă de consiliul inspectorilor. Hotărârile şi cari vor fi moti- 
vate, se publică în Buletinul oficial. Deci s'ar lucra cu uşile 
deschise, la lumina zilei şi în acest caz nedreptăţile ar fi mai rari. 

Fără îndoiaiă că în acest caz, ar dispare «gradaţia de me- 
rit», concepută după 20 de ani de funcţionare, ca profesor, de- 
oarece ea nu şi-ar mai avea rostul. 

3. Tot ca o distincţiune, s'ar da la profesori unele însâr 


1) In învăţ. francez sunt: 6. 


- 

cinări de ordin şcolar şi mai mult cu caracter locat, spre a nu 
suferi şcoala. Apoi trecerea ca profesor la cursurile prepara- 
toare, în Universitate. 

4, O altă distincțiune ar fi directorul de şcoli, pentru pro- 
fesorii, cari au însă aptitudini de director, deoarec nu orice 
profesor, ori cât de tun ar îi el, poate så fie director. 

Directorul s'ar alege de profesori, dintre profesorii titulari, 
cu o vechime de 5 ani şi pe un period de 3 ani. După expi- 
rarea lui, el se poate realege. Bine înţeles că Ministerul să poată 
lua măsuri contra unui Director, care nu-şi face datoria. 

Pentru asemenea funcțiune nu cerem inamovibilitatea din 
două motive: Intâiu, pentru a da prilej şi altor profesori să se 
afirme şi să li se deschidă calea spre inspectorat şi având îna- 
intea ochilor perspectiva realegerii, Directorul să nu se lene- 
vească. Şi să nu se lenevească, pentrucă, astăzi mai ales, cu 
legea comitetelor şcolare, rolul lui e foarte mare. 

5. Inspectoratul. Ar fi două feluri: 

a) Consilieri tehnici, pe circumscripție şcoalară, câte unul 
de fie care obiect. Ei sunt onorabili şi mereu în legătură cu 
şcoala. Obligaţi a-şi vedea de 2 ori pe an pe colegii de aceeaş 
materie, din circumscripţia respectivă, ei sânt aceia, cari culeg 
informăţiunile de ordin şcolar, le coordonează şi le aduc la cu- 
noștinţa inspectoratului. Ei discută metodele, propun măsuri de 
îndreptare etc. 

Impreună cu Directorii de şcoli, ei formează «sfatul cir- 
cumscripției> : Se adună, o dată pe an, la sediul circumscripţiei, 
sub Preşedenţia inspectorului, unde discută viața şcolară a şco- 
Jilor, în decursul unui an şcolar şi se propun Ministerului mă- 
suri şi sancțiuni, 

Se aleg pe 3 ani, dintre profesorii aşa zişi <agrepaţi». Se 
pot realege. 

b) Inspectorii. Organele de control şi execuţie ale Minis- 
terului. 

Se aleg prin concurs, dintre profesorii, cu o vechime de 
10 ani ca titulari, foşti directori şi cu serioase lucrări, de pe- 
dagogie și organizare școlară. Se preferă cei cu studii streine, 
fn această direcţie 
Aşa numai va dispare nedreptatea de azi, când «cluburile 


= 

politice» şi <simpatiile ori prieteniile creiate, în Minister», for« 
mează singura cale spre inspectorat. 

Inspectorii sunt provizorii şi definitivi după trei ani. Din- 
tre inspectorii de circumscripție se aleg inspectorii generali. 

Directorii de Ministere — învăţ. secundar, primar şi nor- 
mal primar, profesional! şi particular — vor rămâne posturi amo- 
vibile, la dispoziţia Ministerului, care poate numi în ele, sau ins- 
pectori prin delegaţie, sau profesori, din afară de administraţia 
Ministerului. Aci se cer oameni de conceptie, de inițiativă şi de 
o aleasă cultură, 

Simple păreri. Alţii găsi-vor poate altele şi mai bune. Ori- 
cum ar fi însă, starea de lucruri nu mai poate dăinui. Și nu 
mai poate, deoarece astă-zi şcoala nu mai atrage pe nimeni, tî- 
nărul ne mai având ce căuta acolo, unde nu-i adastă decât gre! - 
tăți mari şi nici o perspectivă, nici un ideal altul, decât acela 
de a fi îmbrăţişat o carieră de sacrificii şi unde i-se cere să 
rămână veşnic acelaş tânăr energic şi plin de răbdare, caşi la 
înreputul carierii, deoarece mediul, în care a-i să te îinvărteşti 
toată viaţa, va fi veşnic acelaş! Aceeaş energie, aceeaş răb- 
dare, aceeaş muncă incordată, dela început şi până la sfârşit, 
într'o carieră de 30 de ani. Şi pe când în toate celelalte cari- 
eri, cu cât îmbătrâneşti, avansând în grad, ţi se măreşte răs- 
punderea, dar munca ţi-se micşorează, numai în şcoală profeso- 
rul rămâne acelaş, cu mediut lui de copii sburdalnici şi neas- 
tâmpăraţi. 


c) Mediul social. Am văzut ce fel este şi-l cunoaştem cu 
toţii. Scăparea nu stă decât în o cât mai mare conlucrare a 
şcolii cu familia şi comitetele şcolare îşi au un mare rol şi-o 
grea răspundere. 

Fără îndoială că grija <călăuzirii paşilor elevului, în viaţă», 
îi incumbă familiei, căreia îi stă în sarcină: grija sufletu ui și a 
bunei creşteri ; dar acolo, unde familia se arată neputincioasă, 
ori în neputinţă de a o face, atunci când e silit a-şi lăsa copi- 
lul la gazde, să intervină şcoala, cu teată energia şi autor.- 
tatea ei. 

Sa sa introducă acel «dosar individual» al elevului, dar 
luându-se chestiunea in mod serios şi căzând în sarcina profe- 


"—aarului diriginte, care ar deveni un adevărat profesor al clasti, 


“ase ar merge până la clasa ultimă. 

Se va vedea anume, cari sunt defectele, cu cari vin elevii 
deacasă ; se vor nota şi urmări şi se vor propune remedii de 
îndreptare şi numai atunci, când un elev va deveni imnosihil şi 
a cârui rămânere mai departe în şcoală, în mijlocul elevilor, ar 
fi o ameninţare şi pentru ceilalţi — numai atunci să întervină 
eliminarea din şcoală. Ea să fie o pedeapsă extremă, iar nu, ca 
astăzi, un mijloc comod de... needucaţie! 

Dar pentru asta, să se codifice pedepsele, ca in armată, 
să ştie şi elevul cam la ce se poate aştepta, 

Şi fiindcă e vorba de educaţie, să nu se uite că două 
sunt de căpetenie relele, cu cari vin elevii, în şcoală: Neres- 
pectul de legi şi regulamente, minciuna şi tendința de a trage 
chiulul şcolii. Idei nenorocite, cu cari elevul vine din lumea din 
afară şi cari, spre ruşinea noastră, în loc să se oprească la 
poarta şcolii, pătrund înnăuntru, pentrucă şi fn școală găsesc 
mai aceeaș mentalitate: Când un elev vede p'ofesori, cari trag 
chiulul şcolii, cari îşi părăsesc catedra pentru alte ocupaţii — 
ceeace nu se cam petrecea în vechiul liceu — cari fac lecţii de 
mântuială, cari nu ascultă elevii, cum ar trebui, cari persecută 
şi se răzbună; cârd nu cel mai bun profesor ajunge Director, 
inspector, dând Ministerul se amestecă în promoția elevilor, 
cari adesea sunt trecuţi «peste capul p'ofesorului» ; când regu- 
lamentele se schimbă aşa de des, că nu se mai pot cunoaşte şi 
deci respecta ; când elevul începe clasa sub un regulament şi o 
sfârşeşte sub un altul... dece atunci ar fi altfel, întrun me- 
diu, care nu contribuie cu nimica la moralizarea vieţii lui şi a 
Țării sale! 

Şi aci să citez un exemplu, din viaţa mea de profesor : 
Intr'o clasă, prind elevi cu jucta, în clasă, la extemporale şi 
printre ei şi un elev bun. Dojenindu-l, îmi răspunde următoa- ` 
rele : <Domnule profesor, am vrut să fiu om cinstit, dar când 
am văzut că la extemporale eu abia traduceam 5—6 rânduri, pe 
când alţii, cu jucte, traduceau un număr îndoit, atunci am pus 
şi eu mâna pe juctă»!. 

Şi elevul avea perfectă dreptate! 

Când viaţa şcolară nu-l poate moraliza, cel mult dacă îi 
dă părerea de rău că ea nu este ceeace ar trebui să fiie, iată 
dece ceeace este ajunge tot rostul vieţii! Deaci, la unii: scârbă 
şi desgust, la alţii, o nevoie de a putea trăi, de a isbuti mai 

bine în viaţă — cazul elevului cu jucta — iar la cei mai slabi, 
şi deci cei mai mulţi: convingerea că <aşa e viaţa», că «aşa 
numai poţi trăi în ea»! 

Şi atuncj cel mult dacă şcoala ajunge o «ironie amară» a 
vieţii, vorba lui Eminescu : 

«Vai! Tot mai gândesc la anii, când visam în academii. 

Ascultând pe vechii dascăli, cărpăcind la haina vremil»... 

Şi cu aceste idei, cu această mentalitate elevul intră în 
viață, în această viaţă urâtă şi scârboasă, de după răsboiu, unde 
nu mai e nimic sfânt, unde «egoismul brutal», a înlocuit «idea- 


lismul frumos clasic» de altă dată. Și atunci de ce ne mirăm că 
suntem aşa precum suntem, dece ne tânguim că generaţia de 


astă-zi nu este ca cea de ieri, când ea nu poate fi altfel? 

Și atunci, în disperare, în loc să luăm taurul de coarne, 
începem să suspinăm după... clasicism... liceu unitar. Toată Iu- 
mea astăzi strigă: «Vrem liceu unitar, căci în el ne stă toată 
mântuirea» |. 

Nu se poate o rătâcire mai mare, crezând că numai prin 
faptul reîntronării în liceu a clasicismului am şi mântuit ţara! 

Dar citească cineva istoria popoarelor lumii şi are să vadă 
că la fel era caşi astăzi, lumea romană, după îndelungatele răs- 
boaie civile, cari au culminat cu asasinarea lui Cezar şi că nu- 
mai legiferând în sensul moralizării vieţii, numai aşa August a 
putut duce mai departe, cu încă 400 de ani, o lume, ce intrase în 
descompunere — ceeace nu e fireşte şi cazul nostru, cu toate că 
două din simptomele grozave ale acestei boli a început a se 
ivi: imoralitatea şi răsturnarea valorilor. 

Sunt clasic şi am cea mai mare admiraţie pentru clasicism. 
Am şi eu, caşi toţi ceilalţi, aceeaş încredere în puterea cea mare 
educativă a clasicismului, deoarece, după cum am arătat în alta 
parte, învăţământul ştiinţific şi cel “tehnic !) şi mai puţin nu 
poate el singur forma pe om şi inainte de a fi: inginer, chimist, 
trebuie să fii om, să ai inimă şi să nu te lase rece prob- 
lemele, care agită neamul tău, dar încearcă-se să se aducă li- 
ceul unitar, cu clasicismul la locui de cinste, ca organizare şi 
rezultatul nu va fi cel dorit, din puagtul de vedere educativ, 
dacă mediul şcolar rămâne tot cel AR i 

incontestabil că valoarea clasicismului este mare, că el îţi 


1) De pildă America. cu marcantismul ei, aşa egoist şi brutal, lip- 
sit de idealism și călăuzit numai de interes, 

dă cultura sufletească, de care omenirea are azi atâta nevoie, că 
el îţi dă orizonturi, îţi dă legătura între viața de azi şi alta dis- 
părută, dar care a lăsat urme adânci şi vii în viaţa, pe care o 
trăim ; îți dă cultura generală, de care orice om are nevoie, dar 
in ce mâsură şi cât va putea el schimba în bine elevul de as- 
tăzi, dacă viaţa şcolară va rămâne aceeaş ?. 

Sâ nu se uite că alta era atmosfera liceului vechiu şi alta 
a liceului de astăzi. 

Sa se moralizeze deci viața şcolară; să se moralizeze 
viața socială a Țării... iată cea aintăiu şi mai decăpetenie 
problemă ! 

Altfel este a vorbi în pustiu. 

4. Ministerul. Şi cel chemat să facă această schimbare In bine, 
să morulizeze viața şcolară, este celdintâi Ministerul. 

Ce fel ar trebui să fe, se înţelege uşor din cuprinsul studiului 
de față: Mai multă grijă de şcoală, mai puţină politică şi politi- 
cianism, mai multă stabilitate în legi şi regulamente; mai mult curaj 
atunci când e vorba să curețe din şcoală elementele rele şi turbu- 
lente şi cari micşorează viaţa unei şcoli. Mai multă metodă şi con- 
tinuitate în lucrări. Astăzi, slavă Domnului, avem inspectori ina- 
movibili şi totuşi viața şcolară e aceeaşi: 

Să se facă cazierul fiecărei şcoli, cu părţile ei bune şi rele. Să 
se statornicească pentru fiecare şcoală un plan de muncă, bine definit 
şi care să se urmărească, cu încordare dusă până la încăpățânare. 
De pildă: şcoala prezintă lipsuri cu privire la: local, material di- 
dactic, la gruparea orelur... Directorul nu-i activ ; profesorul... nu-şi 
vede de curs, nu notează bine elevii etc. etc. 

Şi lună cu lună, an cu an, să se urmărească prin inspectori, 
îndreptarea, care nu va întârzia să vină: şi la nevoe să se aibă 
curajul a se tăia în carne vie. Cu dreptate însă. 

Şi, cu crearea inspectoratelor de circonscripţie lucrul este mai 
cu putinţă astăzi decât eri. Se cere însă: muncă, pricepere, prestigiu 
şi un plan bine definit de muncă. 

Aş vrea să ştiu câţi inspectori inspectează şi ştiu inspecta 
pe director; câţi cercetează registrul de prezență, spre a vedea 
mersul lecţiunilor şi dacă elevii mau fost împovăraţi cu lucrări; cum 
se suplinesc profesorii, de către cine şi dece? Cum se notează elevi 
şi de câteori sunt notați pe trimestru — şi aci s'ar găsi lucruri sur- 
prinzătoare — şi dece e bina să se dea media: rău, pe întâiul tri- 
mestru în clasa intâia, sau în celelalte clase, la materii, carl încep ? 

Câţi inspectori s'au ocupat de viața şcolii, de lipsurile ei; au 
stimulat profesorii, au incurajat, au reconpensat pe cei ce-şi fac 
datoria ? 

A-ţi plimba figura pe la şcoli, a intra în oră, la profesor, cu 
carnetul în mână şi a lua note, a căror urmare nu prea se vede... 
nu e numai asta rolul inspectorului şi al Ministerului. 

Dar cât timp inspectoratul nu va fi o selecţiune prin concurs, 
ci de cele mai multe ori «o recompensă a unor neplăceri sentimentale 
de ordin politic> — mai mult nu putem cere. 


Şi cu aceasta închei studiul de faţă. Sânt simple păreri, pe 
cari le arunc în discuţie acuma, când o reformă a învățământului 


e la ordinea z'lei. 

Și când e vorba de şcoală, cât mai multă discuţie nu strică, 
deoarece aci, ca nicăeri aiurea, ai deaface cu suiletul, cu partea 
cea mai delicată a omului. 

Școala secundară prinde şi ține pe copil tocmai în vârsta, când 
pubertatea aduce schimbări adânci în alcătuirea schimbării lui şi se 
cade deci să se cugete serios la indrumarea acestei clipe hotărâtoare 
a vieţii omeneşti. 

Deci mai multă prudenţă. 

Astăzi, prin legea comitetelor şcolare, ideie pornită de d-l S. 
Mehedinţi şi care, după răsboiu formează legiferarea cea mai să- 
nătoasă şi mai deseamă, în şcoala noastră, liceele tind să ia v faţă 
cu totul nouă; să-şi creieze o autonomie şi o viaţă a lor aparte. 

Se poate dar gândi serios la toate problemele, ce agită viaţa 
unei regiuni şi deci cele culturale şi educative, în primul rând. 

Se cere numai: pricepere, bunăvoință, răbdare şi muncă. 

Să nu se uite că astăzi, ca niciodată până aci, neamul nostru 
simta mai mult nevoia de aceste lucruri. 

Trăim vremuri mari şi de adânci prefaceri; suntem la începutul 
căei, care va trebui să ducă spre închegările sufleteşti, ce au a 
forma şi cimenta sufletul acestei ţări. 

Avem în sânul nostru s:răini, cari, dacă nu ne pot iubi, ne-ar 
putea totuşi respecta şi stima. 

Să le fim dar superlori în şcoli, spre a le putea fi superiori 
în cultură, superiori în moralitate şi cinste, superiori în administraţie, 
superiori în cinstea cea de toate zilele. 

Aşa numai ne vom inchega, cimenta şi menţine. 

I tă de ce astăzi problema şcolii e cea dintâi, care se impune. 


Et nunc erudimini,.. 
Eliodor Constantinescu. 


SCUFUNDATORUL 


(din Schiller) 


«Hei, care-i destoinic — ostaș sau curtean 
«În aste — adâncimi să se-afunde ? 

«O cupă de aur arunc în noian — 

«O şi 'nghit fugarele unde. 

«Acela ce cupa din nou îmi arată 

«S'o ţie, e-a lui drept răsplată !» 


Cum regele spune, a și aruncat 

De sus, depe stânca 'negrită 
Ce-atârnă pe mare, — paharul bogat 
De-a dreptu 'n carybda cumplită. 

Și iarăşi întreabă: «Ei, care din ceată 
«Întruntă genuna "nspumată ? 


Stau pajii, stau nobilii tără cuvânt 

Și groaza în piepturi se 'ntige. 

Văd marea sălbatec săltând după vânt 
Şi nimeni nu vrea să câştige., 

Din nou iscodește cu glas de poruncă: 
«Nici unul din toți nu s'aruncă? 


Dar încă o vreme rămân neclintiți 
Apoi, depășindu-şi grămada, 

Un paj cu ochi limpezi şi-obraji rumeniţi 
Işi leapădă haina şi spada. 

La chipeșul tânăr privesc cu mirare 
Toţi nobilii din adunare. 

Și cum se îndreaptă spre râpă, fățiș 
Uitându-se 'n neagra strâmtoare, 
Noianul de apă o clipă deschis 

Se 'nchide gemând cu turbare. 

Cu muget de tunet in țărmuri se sbate 
Vârtejul de ape 'nspumate, 


Și urlă, şi fierbe, şi clocote-aprins 

Ca apă cu toc când se-atinge; 

Sar spumele până la cer, şn intins 
Talaz pe talaz se împinge. 

Iar marea ce nu conteneşte — îţi pare 
Că vrea să mai nască ò mare. 


Avântul sălbatec se curmă 'n stârșit 
Și, negru din spuma ușoară, 

Se întredeschide un șanț nesfârșit 
Ce pare că 'n iad se coboară. 
Alunecă 'n treacăt talazuri smucite 
Prin pâlnia care le 'nghite. 


'Nainte ca marea să suie din nou, 

Cu grabă viteazul se 'nchină 

Şi — țipăt de groază răsună 'n ecou — 
S'aruncă în noaptea deplină, 

In pâlnie apa din larg se repede 

Și-o umple; el, nu se mai vede. 


Tăcerea se 'ntinde pe apele reci 

Și numai adâncul murmură. 

«Senin fie-ţi, tinere, drumul de veci»... 
Se-aude din gură în gură. 

Răzbat din adâncuri mugiri răzvrătite 
Și clipele par nesfârșite. 


Coroană regească s'asvârli și să spui: 

«Acel ce coroana mi-artă, 

«S'o poarte şi țara să fie a lui» — 

N'aş fi ispitit de răsplată! 

Ce-ascunde natura cu tainica-i lege l 
Nu trebui un om sä deslege, — 

Din multe corăbii venite din larg 

Şi-aduse în aste făgașe 

Rămas-au doar bârne şi stâlpi de catarg 
Să tulbure apa vrăjmașe. 

Mai clar, tot mai clar, ca un zvon de furtună, 
Adâncul în clocot răsună. 


Şi urlă, şi fierbe, și clocote-aprins 

Ca apă cu foc când se-atinge; 

Sar spumele până la cer și 'n întins 
Talaz pe talaz se împinge. 

Cu muget de tunet în țărmuri se sbate 
Vârtejul de ape 'nspumate. 


Dar uite! din negrul vârtej zbuciumat 
Prin spumele reci se ridică 

O ceafă voinică şi-un braţ încordat 
Vâsleşte, talazul despică, 

Şi iată-l! In mâna 'nălțată cu fală 
Arată și cupa regală. 


Respiră prelung cu nesaț, şi- apoi 
Salută lumina cerească, 

«Trăește! E. teafăr! E aci printre noil> 
Își strigă suita regească. 

«Din groapă, din iadul ne'nvinselor ape 
«El duhul ştiut-a să-și scape !». 


El, vine de ceata întreagă urmat, 
Naintea monarhului cade 

Și 'atide'n genunche paharul bogat. 
Copilei gingașe ce şade 

Alăturea, — regele'n semne'i vorbeşte — 
Ea'l umple cu vin ce sclipeşte. 


«Trăiască monarhul!... Și fie voioşi 
«Toţi cei de sub bolta cerească! 

«Dar jos este groaznic! Pe zeii miloși 
«Să nu'ncerce — un om să-i clintească, 
«Și nimeni și nimeni să nu vrea să vază 
«Ce-ascund ei prin noapte și groază ! 

«Mă smulse mai iute decât ai clipi, 
«Apoi un izvor de sub mare 
<Sălbatec și rece în piept mă lovi, 
«Mă strâse curentul mai tare, 

«Și ca o sfârlează cu iuți rotocoale 
«Mă'mpinse în voie la vale. 


«Şi-atunci, Dumnezeu către care strigai 
«Cu glas ce'ncepuse să moară, 
«M'atrase spre-o stâncă, și eu m'agățai 
«De-un ram de coral ce-o 'mpresoară. 
«Pe vârfu-i fusese şi cupa oprită — 
«Altfel ar fi fost nimicită, 


„Căci largi adâncimi dedesubt se'ntindeau 
«În negură deasă, roșcată, 

«Şi dacă urechile nu auziau 

«Privirea vedea spăimântată 

<Talauri și zmei înnotând în grămadă, 
«Cu verzi salamandre de pradă. 


«Zării cum pe-aproape, în roi fioros 
«Alături de stânci sfărâmate, 

<Treceau cacealotul, calcanul spinos, 
«Ciocanul cu tâmplele late. * 
<Rânjindu-mi cu dinții, vâslea tot mai tare 
«Rechinul, hiena de mare. 


«Acolo, departe de orice-ajutor 

«Venit dela cei de sub soare, 

«Acolo, eu, singurul piept simțitor 
«Stăteam agăţat printre fiare: 
«Departe de zvonul şi tarmecul vieţii —- 
«In haosul pustietăţii. 


<Și-apoi, de odată văzui 'naintând, 

«Cu gând însetat să mă prindă, 

«O sută de brațe... șin groază, scăpând 
«Coralul din mâna slăbindă, 
<Vânjoasele ape mă smulseră iară 
«Trăgându-mă însă'n atară», 

Se miră monarhul şi-apoi către el 

Grăește ; «Al tău e paharul 

«Și-ți dau pe deasupra şi propriu-mi inel 
«Ca seamăn să nu aibă darul, 

«De mergi înc'odată şi-mi spui ce se-ascunde 
«In fundul tăcutelor unde». 


L-aude copila cu sutlet firav 

Și glasul ei blând îl imbie: 

— «O! tată! sfârșește cu jocul grozav! 
«Ţi-a spus ceace nimeni nu știe ! 

«De nu-ți poți învinge dorința ciudată, 
«Intreacă-l vre-un altul din ceată l». 


Dar regele — apucă paharul, grăbit, 

Çi- svârle din nou în vâlteare: 

— «Del scoţi înc'odată din iadul cumplit, 
«Din sfetnici să-mi fii cel mai mare, 
«Și-aceea ce viaţa să-ți crut mă îmbie 
«Chiar astăzi să-ți fie soție !>. 


Puteri vijelioase în piept i se-aprind 
Şi-i fulgeră aprig privirea. 

Pe blânda copilă o vede roșind, 

O vede pierzându-și simţirea, 

Şin dorul răsplatei și falnicei soarte 
S'aruncă pe viață și moarte. 


Vuește tot țărmul, iar valuri vestesc 
Acelaş temei de furtună 

Și apele urcă, şi apele cresc, 

Puteri însutite 'și-adună 

Şi urlă, şi gem, și se schimbă îintr'una — 
Pe el nu-l mai scoate niciuna. 


Nadeja Cezianu 


POEZII POPULARE GRECEŞTI 


In vremea din urmă mi-a căzut în mâini o scriere pe atât de 
interesantă pe cât e de rară şi de veche. Ea poartă titlul: Chants 
populaires de la Grece Moderne, recueillis et publies, avec une 
traduction française, des eclaircissements et des notes, par C. 
Fauriel. Tome ll. Chants historiques, romanesques et domesti- 
ques. A Paris, chez Firmin Didot pere et fils, libraires, rue 
Jacob, No. 24; Dandey-Dupre pere et fils, rue de Pichelieu, 
No. 67. 1825, 

Nu cunosc Tome |, şi regret pentrucă această lucrare e o 
minunată oglindă a timpului ìn care se reflectează parlea patetică 
şi războinic-patetică a Grecilor dela inceputul sec. al XIX. Dar 
ceeace ne interesează pe noi este faptul că în acea scriere găsim 
două cântece războinice asupra lui Georgakis, care nu e altul de 
cât căpitanul Iordache Olimpie sau Olimpiotul «un om iute şi ho- 
tărât, român din Vlaho- Clisura Macedoniei, poreclit de panduri 
«căpitan Ghiulea». Tudor Vladimirescu îl scăpase odată de la 
moarte, dar acesta era ursit să fie geniul său cel rău, cum fusese 
Basta pentru Mihai Viteazul». vezi N. lorga, iordache Olimpiotul, 
vânzătorul lui Tudor, in An. Acad. Rom. XXXVIII 

Pentru C. Fauriel, autorul colecţiei de poezii greceşti, <moartea 
lui Georgakis şi a lui Pharmakis poate fi primită ca adevărata 
catustrofă a revoluțiilor din Moldova şi Valachia, în 1821». lar 
Tudor Vladimirescu era, după Fauriel, unul dintre agenții săi, 
cunoscui de atunci încoace sub numele de Tudor Vladimirescu». 

Relevăm această afirmaţiune pe care nu o găsim în «Revo- 
luția lui Tudor Vladimirescu», a d-lui Constantinescu, singura 
lucrare ce ne stă acum la îndemână. 

Moartea lui Georgakis şi a lui Pharmakis 


Cele două cântece următoare sunt amândouă relative la 
moartea căpitanului Georgakis şi a prietenului său Pharmakis, 
moarte ce poate fi privită ca adevărata catastrofă a revoluțiilor din 
Moldova şi Valachia, în 1821. Istoria va face dreptate sforțărilor 
eroice ale acestui brav căpitan. pentru a asigura succesul unei în- 
treprinderi în care mau fost fapte glorioase şi cuminte decât acelea 
făcute de el însuşi. 

M'aş socoti fericit de a putea, asupra acestui punct, depăşi cu 
câtva timp elogiile adesea târzii ale istoriei; şi în această speranţă 
am cules asupra vieţii şi faptelor lui Georgakis, multe informații 
asupra exactităţii cărora nu era îngăduit să mă bizui. Dar îmi lip- 
seşte timpul pentru a redacta acest material, chiar consimțind de a le 
crândui cu neingrijire ; şi mă mărginesc de a da asupra lui Geor- 
gakis scurta notiţă care urmează, ea mi-a fost procurată de către 
un tânăr grec cu un spirit distins care avea la îndemână asupra 
bravului său compatriot, lămuriri precise şi sigure, şi care, dacă ar 
fi întreprins de a-i descrie viața în amănunte, m'ar fi scutit şi de 
osteneala de a căuta eu insumi informații asupra acestui subiect, 
şi de părerea de rău de a nu putea în aceste clipe să le împăr- 
tăşesc publicului. 


George. sau Georgakis Olympiatul, s'a născut într'un sat din 
muntele Olymp în Tessalia. Era un om cuo în făţişare simplă şi mo- 
destă. Reputația de bravură ce'şi făcuse in tinereţe îi atrase persecuția 
paşalelor, şi îl sili să se retragă în Valahia, unde găsi ocazia de a se 
înfăţiga cu cinste în cariera militară. El fu văzut, în războiul Ruşilor 
cu Turcii, hărțuind necontenit pe duşman, risipindu-i convoiurile, şi 
bătând uneori trupe numeroase, cu mâna de oameni de care se încon- 
jurase. Tratatul dela Bucureşti împăcând părţile beligerante, George, 
nerăbdător de a găsi noi ocazii de a se semnala contra tiranilor pa- 
triei sale, se duse în Serbia, un popor războinic şi iubitor al libertăţii 
şale, ce se căsnea să-şi rupă lanţurile. Se luptă cu dinstincţie până în 
clipa în care, Derzând orice speranță a unui sprijin din afară şi văzân- 
du-se doborâţi de toate torţele Turciei, rămase disponibile în urma 
tratatului din Bucureşti, Sârbii fură învinşi şi prâpădiţi de asupri- 
torii lor. Sa reintoarse atunci in Valachia şi luă comanda unui 
corp de Albanezi prepuşi pentru paza ţării, până în clipa când în- 

treprindrea îndrăzneață a lui lpsilante îi dete o nouă ocazie de 
a-şi desfăşura curajul său şi talentele sale, și pregăti moartea cea 
mai glorioasă. Certurile pe cari le făceau să se nască în Valachia, 
intrigile boerilor disputându-şi puterea după moartea domnitorului 
lor, înlesniră executarea unui plan pe care George îl meditase de 
multă vreme, pentru a face încurcături Porții, departe de Grecia, 
ale cărei mişcări le cunoştea. El se hotări de a părea ataşat boe- 
rilor, şi, atrăgându-şi încrederea lor, de a căpăta comanda trupelor, 
ce trebuiau opuse răsmiriţii pe care el însuşi o întreținuse prin 
mijlocul unuia dintre agenţii săi, cunoscut de atunci încoace sub 
numele de Tudor Vladimirescu, pe care pe sub ascuns îl trecuse 
la Craiova, şi care în curând reuşi să adune două-trei mii de pan- 
duri, munteni războinici. El nu se inşelă de loc în socotelile lui. 
Insărcinat de a supune pe Vladimirescu, el se duse de-şi aşeză 
lagărul la două trei lege departe de răzvrătiți, şi sub pretextul de 
a chibzui mijloacele de a-i distruge, el se folosi de banii pe cari 
sfatul boierilor îi dăduse, pentru a strânge un corp de armată bine 
întreţinut, pe care-l dete lui lpsilante când acesta se anunţă ca 
şeful suprem a marei răscoale a Grecilor,. 

Consultat asupra planului de luptă ce trebuia urmat, el arătă 
în zadar lui Ipsilante, în diferite împrejurări, neputința de a bate 
Turcii la câmp liber, din cauza marei superiorități numerice a for- 
telor lor, şi fu necontenit de părere de a-şi scutura armata de 
toate trupele de transporturi, şi de a începe cu Turcii un război 
de munte, cu care Grecii erau de mult obişnuiţi, asigurând că prin 
acest miiloc s'ar ajunge la distrugerea, unul după altul a tuturor 
corpurilor de trupe turceşti cari ar îndrăzni să se aventureze în 
munţii micei Valachii. Această părere priincioasă fu aruncată, şi 
nenorocitul sfârşit al bătăliei dela Drăgăşani, dovedi foarte bine 
greşeala ce se făcuse de a disprețui sfaturile unui om a cărui di- 
băcie fusese pusă la încercare în războaele precedente ale Sârbilor. 

Ipsilante vestea deja, printr'o re.ragere grăbită, planul său de 
a-i distruge armata şi de a pleca cu rugăminte la Austria. 

George incercă în zadar de a-l abate dela acest plan, şi-l 
părăsi la mănăstirea Cozia, la câteva ore de frontiera austriacă. 
El ocupă diferite poziţii în districtul Râmnicului, cu hotărîrea de a 
strânge rămăşiţele armatei lui Ipsilante, dar înfrângerea mai multor 
corpuri de armată greceşti, cari se găseau izolate, după bătălia dela 
Drăgăşani, smulse lui George orice speranță de întărire, şi-l sili de 

a se retrage în munţii Moldovei, mereu urmărit, şi mereu bătând 
pe turci. Ajuns în munţii Torneo (2) cari domină districtul Phalazi (?), 
poziţie de neînvins, adună hrană, şi se întări aci ca să poată sus- 
ține un lung asediu, când perfidia strică toate planurile sale. 

Episcopul de Roman nu roși de a înjosi caracterul sacru al reli- 
giei pentru a da în cursă pe unul dintre cei mai zeloşi apărători. Inţe- 
legându-se pe sub ascuns cu Turcii, el reclamă lui George, a cărui pie- 
tate o cunoştea, că necredincioşii plănuiseră de a ocupa în noaptea 
următoare, mănăstirea Secu şi de a profana reiiquele sfinte care 
zicea că sunt depuse acolo, George se grăbi de a se duce să 
smulgă furiei sacrilege a barbarilor lucrurile sfinte ale Părinților 
Bisericei, In neputinţă de a bănui neagra perfidie a prelatului, * 
plecă cu vre-o cinci sute de oameni cari îi rămăseseră, pentru a 
inconjura mănăstirea ameninţată ; dar abia intrase într'un defileu 
care ducea la mănăstire, că fu pe neprevăzute atacat de o armată 
turcă de douăzeci de ori mai numeroasă ca a sa. După o luptă 
îndârjită de şease ore, el reuşi să scape cu lucruri de valoare, şi 
ocupă Secu, unde îndată fu asediat de opt mii de Turci, cari se 
serveau până şi de artilerie grea pentru a dărâma slabele ziduri 
ale unei mănăstiri, 

George, slăbit de rănile sale, susținu cu toate acestea timp 
de cinci zile asalturile continue, până în clipa când, simțindu-şi 
sfârşitul apropiat, se sinucise printr'o explozie de câteva butoiaşe 
cu pulberă. 

lată soarta acestui viteaz căpitan, care în scurtul timp de 
patru luni, în care susținu războiul după fuga lui Ipsilante, ucise 
douăsprezece mii de Turci, după raportul oficial al comandantului 
austriac dela frontieră, şi-şi inscrise printre cei dintâi numele pe 
lista bravilor morţi pentru apărarea Patriei. 


Moartea lui Gheorgakis şi a lui Pharmakis 


Cinci paşale au plecat din lbraida; — ele conduc o puternică 
armată pedestră şi călăreaţă; şi târăsc douăsprezece tunuri, cu ghiu- 
lele fără număr. 

Din Bucureşti vine de asemenea Tsapan Oglu; — el are o 
armată îndrăsneaţă, toată numai jeniceri, — (cari) au sabia în dinţi, 
şi puşca în mână. Georgakis strigă atunci din mânăstire: «Unde 
sunteți voi, bravii mei? mândrii mei viteji, (unde sunteţi 2. Iute, 

încingeţi săbiile ; (iute!) puneţi mâna pe arme : ociipaţi-vă posturile ; 
intraţi în adăposturi: Turcii cad asupra noastră; ei voesc să ne 
prăpădească» . 


Fără pâine, fără apă, trei zile şi trei nopţi, ei (se luptară), 
respinseră cu tărie pe duşman până la Kambolaki, — şi tăiară capul 
la aproape trei mii de Turci. Pharmakis (atunci) strigă din mănăs- 
tire: «Lăsați armele, scoateţi săbiile ; luaţi cu asalt înălțimea, urcați 
pe Ailia». Turci se folosesc de aceasta şi aleargă la mânăstire. 
Atunci Pharmakis (încă) în viaţă strigă din (înălţimea mânăstirii) 
Secu: «Unde eşti tu, Georgakis, frate, cel dintâi căpitan? mii de 
Turci cad asupra noastră, şi ne vor prăpădi; ei ne trimit o ploaie 
de bătăi de tun, o grindină de ghiulele.» Dar Georgakis atunci 
pierise ; nu l-a mai revăzut nimeni. 


Moartea lui Gheorgakis și a lui Pharmakis 


Tristă a sosit, (de astă dată) primăvara, întunecată vara, 
crudă şi periculoasă toamna. Georgakis şi Pharmakis stau la sfat 
«Vino, Gheorgakis, să plecăm; haide la Moscova». <Vorbeşti cu- 
minte, Pharmakis; cu minte judeci; dar e (acolo) puţină ruşine, şi 
ar râde lumea (de noi). Mai bine să rămânem în această mânăs- 
tire: moscovitul va porni poate la luptă, şi ne va veni în ajutor». 
Și deodată posturile înaintaşe din Secu strigaă: «lată că vine un gros 
nor de război! munţii sunt întunecaţi». «Să fie oare ajutorul care 
(ne) soseşte ? Să fie tovarăşi 2». «Nu ajutor (ne) soseşte ; nu sunt 
tovarăşi: sunt Turci, cinsprezece mii de Turci cari năvălesc asupra 
noastră». Când ajunseră la Secu, când îşi luară posturile, ei aşezară 
multe tunuri în jurul mânăstirii ; cinci bat din coaste, cinci din faţă, 
iar celelalte, cele mai puternice, bat la vârf. Mii de Turci cad lângă 
bătrâna biserică ; alte mii sunt ucişi sub ziduri; atunci armala tur- 
cească se retrage până la Lambalaki. 

Dar un paşă stetea la pândă de partea cealaltă a mânăstirii 
Secu; Ahmet! Mahomet! începu el să strige cu glas tare; puneti 
stăpânire pe posturi; impresuraţi mânăstirea | Și toţi Turcii, toţi ie- 
nicerii, împrejmuesc locul, închid mânăstirea. 

Pharmakis fu cuprins de întristare, şi suspină adânc; din må- 
năstire el îşi chiamă vitejii: «Unde sunteţi voi, vitejii mei, mândrii 
mei voinici? Ţineţi! luaţi aurul meu şi vesta mza de aur; luaţi 
plăcile mele de argint: voi fi mai uşor, (pentru luptă). 

— Trageti săbiile, stărâmați tecile, şi să năvălim deodată asupra 
Turcilor ca să-i respingem». Dar un protopalikar se opreşte şi îi 
zice: Posomorite sunt săbiile noastre, şi triste, puştile noastre : Turcii 
sunt numeroşi; munţii s'au intunecat de ei». Nici nu şi-a isprăvit 
cuvântul, şi deja Pharmakis e prins viu. 

«Nu fi-am spus-o. Pharmakis, odată, de trei, de cinci ori, de 
a nu mai sta în Valachia, de a nu te opri la Secu?». «Ei, cum 
era sa ştiu, nenorocitul de mine! de unde era să aflu, că nişte 
apostoli creştini ne vor trăda ? 

O, voi, păsări, cari zburaţi pe sus prin aer, duceţi-vă şi po- 
vestiți în țara Fracezilor, în pământul Creştinilor, şi spuneţi (în 
treacăt) soţiei lui Pharmakis, că Pharmakis a murit. 


Din aceste două câtece am ales pe cel dintâi pentru versifi- 
carea românească : 


Moartea lui Gheorgakis şi a lui Pharmakis 


Din Brăila se porniră cinci paşale furioase 

Mânând straşnica lor oaste pe câmpiile mănoase : 
Călăreţi pe cai ca smeii, pedesiraşi cu paşii vii; 
Tunuri zece şi-alte două cu obuze mii de mii; 

Ceapan Oglu pleacă însuşi cu oşteri din Bucureşti ; 
leniceri ce poartă 'n mână flinte lungi cu ghint turceşti, 
lar in dinţi ei strâng cu sete paloşe şi săbii crunte. 
Gheorghe strigă din chilie: «Bravii mei oşteni de munte, 
Unde sunteţi voi vitejii, mândri. mei frumoşi flăcăi,? 
N'auziţi cum urlă codrul de duşmani şi de călăi, 

Mulţi ca frunza, ca nisipul, nici nu poţi ca să-i înumeri. 
Cingeţi sabia şi prindeţi armele pe-a” voastre umeri! 
Din a vulturilor cuiburi, faceţi posturile voastre 

Să întrezăriţi duşmanii pe sub cerurile-albastre ; 

Din a vuipilor sălaşuri, din ascunzători de urşi, 

Ochi de Lynx şi ca stejarii din tulpinele lor sunteţi 
Intări- veţi baricade... lară alţii staţi de gardă: 

Turcii vin pe capul nostru să ne stingă, să ne piardă! 


Fără pâine, fără apă, de trei nopţi, de zile trei, 
Ei luptară cu 'ndârjire oțeliţi ca nişte smei 
Şi repinseră duşmanii. . Mii de Turci căzură morţii... 

Dar din sfânta mânăstire s'auzea vestirea sorții : 
«Lăsaţi arme, lăsaţi săbii, aruncaţi-vă pe brânci 

Sus pe culme, sus în vârful celei mai înalte stânci, 
Zise-atuncea lor Pharmaki. Turcii dau năvală însă 

In spre vechea mânăstire. Vocea lui s'aude stinsă : 
«O, tu, frate Gheorghe, Gheorghe unde eşti, tovarăş sfânt, 
Turcii vin de pretutindeni, ies ca iarba din pământ, 
Tunurile bat în ziduri, bombele izbesc în vaer, 

Vâjâe sinistre gloanţe, fluerânde trec prin aer». 

In zadar căci mândrul Gheorghe se stinsese fără glas, 
Dar în sufletele noastre vitejia i-a rămas. 


lată acuma câte-va, cari mi s'au părut mai frumoase, din cân- 
tecele populare greceşti din colecţia Fauriel, de astă dată în proză. 


Păstorul și Charon 


Un sprinten (păstor) coboară ìn grabă din munţi, cu căciula 
la o parte, cu părul impletit. Charon (care) `I pândea de pe o coastă 
înaltă, se scobori în calea lui şi-l aşteptă. «De unde vii, sprintene 
(păstor), şi unde te duci ?». «Viu dela turmele mele, şi mă duc 
acasă ; mă duc s'aduc pâine, şi mă reîntore (numai decât)». «lar 
eu, (păstorule) sunt trimis de D-zeu ca să-ţi iau s ifletul». «Lasă-mă 
Charon, lasă-mă, te rog, ca să mai trăesc. Am o soție tânără, şi 
(unei tinere soții) văduvia nu se potriveşte: dacă umblă voios, se 
zice că "şi caută bărbat; dacă umblă încet, se zice că e mândră. 
Am copilaşi mici, cari vor rămâne orfani». Dar Charon nu-l asculta. 
Charon voia să-l răpească. «(Ei bine), Charon, dacă eşti astfel ho- 
tărit, și vrei să mă iei, hai să ne luptăm (împreună) pe această arie 
de marmură. Dacă mă învingi, o Charon să "mi iei sufletul ; şi dacă 
eu te înving, (lasă-mă) şi du-te cu D-zeu». Ei se luară la luptă, 
şi de dimineață până la prânz, dar pe sub seară Charon înfrânse 
pe păstor. 


Fecioara călătoare 


O fecioară (duşmănită) pentru frumuseţea ei, voia să câlă- 
torească;— dar ca să călătorească nu putea; nu știa să vâs- 
lească. Ea dete o sută de tachini şi închirie o corabie, şi alţi 
o sută de techini pentru ca să fie ocrotită în timpul călătoriei. 

Dar când fură la două-trei mile în largul mării — căpitanul îşi 
vâră mâna în sânul ei; — şi de mare ruşine fecioara căzu leşi- 
nată.— Căpitanul crezu că e moartă; o luă de braț şi o aruncă 
în mare,—iar marea o scoate la puțul din Marea. Sosiră femei, 
(sosiră) ficele mareate ca să scoată a-ă —ale aruncară cofele, 
iar de cofe se agăţă părul frumoasei fecioare: — «O, vedeţi 
acest corp făcut să poarte dolman! aceste degete, să ţie con- 
deiul !— Uitaţi-vă la aceste buze de sărutat, aşa însângerate cum 
sunt !>— Le sărutai, aceste buze roşii, şi buzele mele se colo- 
rară ;— le-am şters cu o batistă, şi se coloră batista: le-am spă- 
lat la râu, şi râul se înroşi;— se coloră şi malul râului și ma- 
rea întreagă;— o corabie cu pânze se coloră şi ea, tot astfel şi 
o corabie mare de transport;— şi frumoşii, iuții peşti fură şi ei 
înroşiţi. 
Cei doi fraţi 

Un negustor scobora din vârful munţilor; el mâna doispre- 
zece catâri şi cinciprezece catâriţe. Bandiţii i-au eşit în cale în 
mijlocul drumului: opresc catârii ca să-i descarce şi să vadă dacă 
nu Sunt bani ascunşi în saci. Dar el îi roagă ca să nu-i des- 
carce: «Ah! nu-i descărcaţi, pe aceşti nenorociţi catâri; căci 
mi-e pieptul plin de răni tot încărcându-i şi descărcându-i», Că- 
pitanul atunci se înfurie; se opreşte şi zice: Uitați-vă la acest 
fiu de câine, la acest fiu de căţea, care nu-şi plânge viaţa lui, 
care nu-şi plânge de cât catârii! Unde sunteți vitejii mei? strigă 
apoi căpitanul; daţi-i o lovitură de pumnal, ca să nu se mai 
mişte». Insă hoţilor le era milă de negustor, pentru că era brav. 
Dar căpitanul se aruncă asupra lui ca un leu sălbatic: scoate 
pumnalul şi-l loveşte într'o parte. Negustorul oftează adânc, şi 
strigă cât poate: «Unde eşti, tată, să mă vezi? Unde eşti, mamă, 
să mă plângi ?> «De unde e mamata? Am să-i scriu o scrisoare». 
«Mama este din Arta; tată-meu din Creta; şi aveam un frate 
mai mare care s'a făcut bandit». Căpitanul se 'nfioară: îl ia în 
braţe; în braţe îl ridică ṣi! duce la doctori: «O, voi, cari aţi 
vindecat oameni străpunşi de pumnale, oameni tăiaţi, vindecaţi 
şi pe acest tânăr: el e fratele meu». 

Am vindecat oameni străpunşi de pumnale, oameni tăiaţi; 
dar lovituri de pumnal ca aceasta, nimeni nu le vindecă». Iar 
negustorul rugă pe fratele său să ia catârii: «la catârii noştrii 

şi du-i la tatăl nostru». «Ah! Cum să-i spun tatălui nostru? 
Cum să-i spun mamei noastre ? mi-am ucis fratele: şi iată catârii 
lui pe cari i-am luat». 
Răpirea 

Cum stăteam jos şi mâncam la masa mea mărmurie, auzii 
pe murgul meu că nechiază; sabia că trăsneşte; şi înţelesei, în 
mintea mea, că-mi măritau mândra; că o logodiseră, că o dedeau 
altuia ; că o binecuvântau cu un altul, că o cununau cu altul. 
Mă sculai şi mă repezii la murgii mei, la cei şeaptezeci şi cinci 
da murgi: «Care dintre murgii mei, dintre cei şeaptezeci şi cinci 
de murgi, care, poate, dintr'o scăpărare de copită de la soare- 
răsare s'ajungă la soare-apune ?», Toţi murgii care mă auziră 
urinară sânge; toate epele care auziră lepădară. Dar un bătrân, 
o mârţoagă, cu multe' răni pe el, răspunse: «Sunt bătrân, sunt 
urât, şi călătoriile nu mai fac de mine. Cu toate acestea însă 
una, o mare călătorie!, aş face-o de dragul frumoasei mele stä- 
pâne, care mă mângâia pe când îmi da să mănânc din şorţul ei; 
care mă mângâia pe când imi da sa beau din pumnii ei». Și iute 
îşi înşeuează murgul, şi s'aruncă pe şea: «O, strânge bine, stă- 
pâne, strânge-ţi bine capul cu un tulpan de nouă coţi, şi nu prea 
face pe sprintenul să mă înţepi cu pintenul, că-mi aduci aminte 
de tinereţea mea; şi iar devin noaten, şi-ţi seamăn creerii pe nvuă 
stânjeni de câmpie». Il atinge odată cu nuiaua şiel face patru- 
zeci de mille: îl mai atinge odată, şi face patruzeci şi cinci; şi 
mergând pe drum se ruga lui Dumnezeu: «Dà Doamne, să gå- 
sesc pe tata tâind în vie!». Ca un creştin grăise; ca un sfânt 
el fu izbăvit; el îşi găsi pe tatăl tăind în vie: «Bună ziua, moş- 
nege, a cui e via asta ?>. «Este via nenorocirii, a durerii; este 
via fiului meu lon. Astăzi pe iubita lui o dă altuia; o binecu- 
vintează cu altul, o cunună cu altul», «O, spune, bătrâne, i-oi 
mai găsi eu la ospăț încă?», «Dacâ murgul ţi-e viteaz, o să-i 
găseşti încă la ospăț, dacă murgul ţi-e mai moale, o să-i găseşti 
la cununie. Îşi atinge odată murgul cu nuiaua, şi zboară patru- 
zeci de mile; îl mai atinge incă odată, și zboară patruzeci şi cinci 
de mille. lar pe când gonca pe câmp, se ruga lui Dumnezeu. 
«Dă, Doamne, să-mi găsesc pe mama udând in grădină !. Ca 
un creştin grăise, ca un sfânt el fu ascultat: el îşi găsi mama 
stropind în grădină: «Bună ziua, mâtuşe, a cuie grădina asta ?», 
«Este grădina nenorocirii, a durerii; este grădina fiului meu lon. 


N. Mihăiescu-Nigrim 


CONTRIBUȚII 
LA 


O NOUA BIOGRAFIE A LUI BALCESCU 


(Urmare) 


In aceaşi ordine de idei e o incercare, pe care n'o putem 
data mai precis, «Manualul Bunului Român». In puţinele pagini, 
ce aparţin lui Bălcescu !) el dă o justificare de astădată a re- 
formelor politice propriu zise. Şi aci el merge mai departe de- 
cât constituția dela Islaz. Incercând să îmbrace istoria noastră 
în formele cu cari îmbrăcau istoricii apuseni istoria ţării lor, el 
Spune că starea veche a ţărilor noastre era o republică aristo- 
cratică, pentrucă, crede el, toate slujbele erau elective. °) Nevoia 
unei schimbări e evidentă: era o unire între boeri şi domn 
«care-şi zicea că domnește din mila lui Dumnezeu» pentru a 
apăsa țărănimea. Aceasta ca şi în «Question Economique» a fost 
cauza pieirii țării. Pentru libertate e nevoie de luptă. Ea se va 
câştiga cu sânge «căci altfel nu se poate câştiga libertatea» 3) 
E vorba şi aci de ideile lui de proslăvire a armatei şi a puterii» 
ce singură ne va salva. Dar revoluția dela 1848 nu fusese ho- 
tărât republicană. Asta, după Bâlcescii, era o greşală. Nu pri- 
meşte un domn fie chiar constituțional: <câci ori cât vei scădea 
«din putere domnia rămâne tot domnie şi ori şi cât vei înfrânge 
«pe Domn anevoe va fi a-i face pe el şi pe oamenii lui a uita 
«vechiul obicei». Și aci urmează o caricatură de domn în care 


1) Celelalte sunt o traducere după Ch. Renouvier „Manuel republi- 
cain de l'homme et du citoyen" P. V. Haneş. Studii de literatură română 
p. 5 şi urm. 

2) N. Bălcescu Manualul bunului român publicat de P. V. Hanes 
Bucureşti 1903 p. 23. 

3) idem p. 24. 

lesne vom recunoaşte portul lui Bibescu, aşa cum îl arată ima- 
ginile vremii: «a se îmbrăca numai în fir, a pune pene în cap, 
«epolete mari pe umeri, a umbla în căruță cu câte patru şi şase 
«cai înconjurat de ofițerime şi oştire» !) Și aci Bălcescu apără 
principiile liberale ale guvernării; care lasă poporul să guver- 
neze şi asfel să căştige experienţă, contra celei conservatoare, 
care zice că trebue o prealabilă instruire şi deci guvernare din 
partea clasei de sus: «Deaceia are trebuinţă de instituţii libere, 
ca să se poată lumina, căci sub tiranie nu se poate lumina po- 
poarele». :) Cu dreptate d-l Haneş socotește această scriere ca 
o operă de popularizare a ideilor democratice, din cari a rezultat 
revoluţia 5). Acum cunoscând intensa operă de propagandă în 
popor dela 1848, a cărei promotor a fost, precum am văzut, Băl- 
cescu, această scriere ne apare ca o verigă din acea operă, ce 
no socotea încă terminată. Insăşi faptul că cel ce verbeşte, în 
dialog e un comisar al poporului, instituţie datorită lui, ne arată 
din ce preocupajii decurge. E un instrument pentru acei comi- 
Sari, a căror înviere tot o mai spera. Incercări de dialoguri pen- 
tru luminarea satenilor se făcuseră încă din vremea revoluţiei şi 
se publicaseră în «Populul Suveran» +) Acurmn aceste preocupări 
continuă între emigraţi. C. A. Rosetti înseamnă la 9 lulie 1851 
că se hotărâse de către comitetul emigrației a se face un cate- 
hism pentru săteni şi la dânsul lucra el şi la altul Cesar Boliac +) 
la 21 iulie înseamnă că scrie împreuna cu I. Brătianu la acei 
catehism *) S'ar putea crede că scrierea lui Bălcescu e din ace- 
iaşi epocă, dar e probabil mai veche, pentru că în vara lui 1851 
era cufundat în scrierea istoriei lui Mihai 7) şi era mai tot timpul 
la Ville d'Avray făra legătură cu certurile şi întrunirile politice 


1) Idem p. 25. 

2) Idem idem. 

3) Idem întroducerea editorului p. 4. 

4) Populul Suveran p. 19—20 şi mai ales p. 45 şi urm. „Constituţia 
explicată într'o şcoală de sat“. 

5) C. A. Rosetti Amintiri intime II 79. Cf. I. Ghica Amintiri din 
Pribegie p. 565. 

6) C. A. Rosetti 1. c. D-l Al. Lepădatu afirmă că una din redac- 
ţiile „Manualului“ şi anume cea întrebuințată de d-l Haneş este scrisă de 
mâna lui C. A. Rosetti, care cum vedem se interesa şi el de opera de 
propagandă. Afirmația cum că această scriere ar fi o intiuenţă şi a lui 
C. A. Rosetti, cel puţin în ce priveşte alegerea ei, nu e probabilă, de- 
oarece am văzut că Bălcescu se deosebea mult în idei cu dânsul Și nici 
nu era asa intim „Semanarorul“ Anul [i 430—1. 

7) Cf. Amintiri din Pribegie 595—596, 

din Paris. «Manualul Bunului Român“ rămase neisprăvit, destinat 
unor zile mai bune. 

Din rândurile, ce adăugase acestei traduceri, din «Question 
Economique» mai ales se vedea nevoia unui program politic şi 
a unei justificări istorice a întregei opere a revoluţiei şi a pro- 
ectelor sale. Pe lângă această justificare teoretică a acţiuniilor, 
emigrații sperau să unească prin manifestarea aceloraşi idei pe 
acei despărțiți prin patimi şi ambiţii. Aceasia a fost originea 
«României Viitoare». Ideia unei reviste a tuturor emigraţilor apă- 
ruse încă dela începutul lui 18491), Acum întors la Paris Băl- 
cescu se pune pe lucru. Revista trebuia să «concentreze pe toţi 
în opinia şi lucrarea sa şi vom puteă dobândi... o centralizare 
neimpusă de nimeni». Apoi trebuia <a influenţa ideile din țară» °). 
Ea va fi menită să «apere revoluţia noastra şi să pregătească 
alta noua», «afară de jurnalele franceze cu cari sunt în relație 
şi le dau articole» 5). Și el anunţă deja în Decemvrie 1849 că a 
început a lucra la articolul introducător, al cărui plan îl schi- 
țează *). Acestui articol întroducător, i s'a dat, cum vom vedea 
altă destinaţie. El va deveni introducerea la istoria lui Mihai 
Viteazul. 

In vara lui 1850 revista se pune în lucrare ë) dar din cauza 
diverselor greutăți, apare tocmai pe la 3 Noemvrie °). Un fapt, 
ce trebue să-l avem în vedere, căci ne va servi şi la chestia 
«Cântării României», este că Bălcescu a fost iniţiatorul şi oare- 
cum directorul revistei. Cum a constatat şi d-l N. Iorga *), nota 
serioasă, care predo:nină în revistă şi lasă în umbră celelalte 
contribuţii este articolul lui. Dar altceva invederează mai mult 

ceastă predomnire a lui Bălcescu. Dacă i s'au atribuit greşit 
unele opere cum de exemplu «Cântarea României» şi procla- 
maţia dela Islaz, pe de altă parte i s'a contestat o scriere ce e 
fără îndoială a lui. Manifestul program din capul revistei inti- 
tulat «Poporul român» ë), semnat de doi Bălcești, doi Golești, 


1) Scrisoarea lui Bălcescu lui A. G. Golescu din Constantinopol 8 
Mart 1849 şi cea din 24 Mart acelaş an. intr'altă scrisoare din 5 April 
se constată însă că proectul de jurnal a căzut în apă. 

2) | Ghica Amintiri din Pribegie p. 427. 

3) idem p. 426. 

4) idem idem. 

5) idem p. 544, 547, 550, 556—8, 562, 

6) La 6 Noemvrie Bălcescu scria că va apare peste trei zile idem 562, 

7) N. lorga Istoria literaturei române în secolul XIX vol. IlI p. 64. 

8) România Viitoare p. 3-5. 

Rosetti, D. Brătianu, G. Magheru, I. Voinescu, C. G. Florescw 
B. Mălinescu şi A. Palealogu, este opera lui N. Bălcescu. In 
genere se atribuia acest manifest lui C. A. Rosetti '), probabil 
din cauza atacurilor contra Turcilor :). In adevăr, acesta nu pier- 
dea nici o ocazie să atace violent pe Turci, pe când Bălcescu 
era prietenul turcofilului Ion Ghica. Insă scrisoarea trimisă de 
N. Bălcescu acestuia din Paris la 16 Octombrie 1850 °) nu mai 
lasă nici o indoială asupra autorului manifestului. După ce arată 
pe scurt părerile sale politice, el spune: «Pe temeiurile ce-ţi 
expusei am și redijat acea proclamaţie, ce ţi-am trimis. Apoi am 
tratat istoriceşte,..., Mersul revoluţiei în istoria română» 1). In al 
doilea rând el spune că proclamația «N'a prea plăcut la ai noştri 
ci, găsind'o prea rece şi nouă, cu toate acestea au fost ne- 
voiţi a o primi» “) Adică Bălcescu a scris proclamația şi ceilalți 
semnatari «ai noştri d'aci> nu le-a plăcut, dar totuşi au iscălit. 
Aceste frase nn se pot interpreta altfel aşa că cred că nu mai 
e nici o îndoială. In ce priveşti atacurile manifestului în contra 
Turcilor, Bălcescu le scuză faţă de Ghica. «Trebue oare să ne 
«apucăm a tot face o propagandă turcească şi a ne tot târă la 
«picioarele ei, când ea ne dă cu piciorul? Facă-şi datoria către 
noi şi noi o vom face către ea» *). Proclamaţia însăşi arată spe- 
ranţă in viitor şi justifică de calomnii pe emigraţi, cari «de doi 
ani zac p2 pământul exilului» şi nu au putut face altceva de cât 
„a ridica ferbinte rugi pentru mântuirea ţărei» şi a arăta cauza 
română popoarelor din apus °). Se accentuiază asupra acestui 
fapt că cer ajutor popoarelor şi prin urmare nu guvernelor. Co- 
mentând acest pasaj al proclamaţiei sale Bălcescu scrie lui Ghica 
«numai o catastrofă europeană ne poate hotărâ soarta a ne mântui» 
şi că «Au risque de a fi priviţi ca anarhişti de cabinete trebuia 
să arătăm că ele ne au devedit că nu mai putem aştepta nimic 
dela dânsele, ci din revoluţie numai» °). Pe lângă un apel la 


1) N. lorga Istoria literaturei Române în sec, XIX vol. [Il p. 63. 
2) Se spune anume că nimeni nu face reforme în Principate.« uit 
şi cigal nu o vor, Turcii nu pot şi nu ştiu“ România Viitoare p. 4. 
l. Ghica Amintiri din Pribegie p. 553 şi urm 
Ri idem p. 557. Nu e vorba de alt manifest decât cel din «România 
Viitoare“, căci imediat adaugă că a scris apoi „Mersul Revoluției Române“. 
5) idem idem. 
6) Aceiaşi scrisoare idem p. 555. Oricum se opunea unei ga ucer? 
Francene ce ar fi făcut aceste atacuri prea răspândite idem p. 557 
„România Viitoare" p. 3—4. 
3 i. Ghica Amintiri din Pribegie 556. 

unitate manifestul insistă mai mult asupra chestiei democratice 
şi a nevoiei de reforme: «Aşteptaţi în răbdare şi resignație ziua 
preursită... Fapta noastră atunci va fi mare şi glorioasă, căci 
misia Românului, ce a luat de devisă dreptate, frăţie, este acea 
de a se aila el mai întâi pe câmpul de bătae în avangarda lup- 
telor democraţiei în contra tiraniei“ !). 

Revista conţinea afară de marele articol al lui Bălcescu 
„Mersul revoluţiei în istoria Română“ şi articole de B. M3li- 
nescu, C. Bălcescu, I. Voinescu, C. A. Rosetti, D. Brătianu şi 
poezii de Creţeanu, D. B. (Bolintineanu), A. (Alexandri) şi Cân- 
tarea României. E vremea să vorbim despre această scriere, care 
a devenit cunoscută mai de grabă prin controversa asupra avu- 
torului ei decât prin frumuseţea ei litetară indiscutabilă. 

Chestiunea „Cântării României“. «Cântarea României» apare 
întâi in «România Viitoare» cu o întroducere a lui Bălcescu, 
care nu afirmă că ar fi autorul. In urmă Al. Russo o publică în 
«România literarâ> şi dupâ moartea lui, Alecsandri afirmă că iu- 
crarea e a acestuia şi că originalul era scris în îranțuzeşte şi 
tradus apoi de Bălcescu şi Russo *). Deşi deosebirea între cele 
două redacțiuni venea în favoarea lui Alecsandri, putându-se 
interpreta ca fiind datorite faptului că erau două traduceri în- 
dependente, totuși mai multe lucruri pun la îndoială afirmaţia lui. 
In primul rând dispariţia manuscrisului francez, apoi afir'naţrile 
de altfel cam nehotărâte ale lui loan Ghica '). Azi se admite în 
genere în urma studiuiui domnului Haneş că autorul <Cântării 
României» este Alecu Russo. 

Argumentele d-sale foarte numeroase n'au avut însă darul 
să convingă pe toți‘). In adevăr în afară de autoritatea cuvân- 
tului lui Alecsandri 5), care mavea nici un interes să spolieze 
amintirea prietenului său N. Bălcescu,. argumentele d-sale se 
reduc numai la vreo două. celelalte nu rezistă unei critici mai 
amănunțite. Intâi în chestia cronicarilor °) e drept că Bălcescu 


1) România Viitoare |. c. 


2) P. V. Haneş Cântarea României Bucureşti 1900 p. 20—21 Con- 
vorbiri literare p. 142—3. 


3) 1. Ghica Opere complete II 383—4, 

4) Vezi de exemplu N. 1. Apostolescu Cântarea României în Revista 
pentru istorie, arheologie şi filologie XIL 1911 apoi în broşură ed, Flacăra. 
Bucureşti 1914, pe care o întrebuinţăm. 

5) Totuşi N. I. Apostolescu îi acuză de aceasta Op. cit. p. 14 şi urm 


dar nu înţelegem cum se poate împăca aceasta cu recunoaşterea că to- 
tuşi era de bună credinţă p. 20. 


6) Haneş op. cit. p. 28. 

deşi era editor de cronici n'a suferit influența lor literară dar și 
în «Cântarea Româaiei> influenţa lor e foarte slabă şi nu se 
poate afirma nicăeri precis, i 

In chestia poeziilor populare 1), infiuența lor în «Cântarea 
României» e deasemenea redusă ). Singurul loc, unde e evidentă 
e versul de poezie populară «Pe câmpul Tenekiei răsărit'au flo- 
rile». Acest vers nu putea fi întrebuințat decât de Al. Russo, 
ce-l citează intrun articol despre poezia populară *) Acesta este 
argumentul cel mai puternic al d-lui Haneş 9, care a făcut så 
se admită în genere concluziile d-sale. Aci vreau numai să le 
completez cu câteva precisări şi argumente noi. 

Nu se poate spune cu dinadinsul că poezia populără nu 
este cunoscută de Bâlcescu. El cunoştea valoarea ei istorică, o 
va întrebuința ca model de limbă in istoria lui Mihai şi ştia 
chiar mai bine de cât Alecsandri să respecte forma lor origi- 
na!ă, după cum am văzut. În această epocă poezia populară era 
destul de cunoscută în Țara Românească 5) prin prelucrările 
Văcăreştilor, iar Cesar Boliac scriseseclegenda meşterului Manole» 
încă dela 1843 °), aşa că nu se poate vorbi de o ignorare a 
acestei literaturi din partea lui Bălcescu. 

lubirea de natură ?) e drept că apare mai des la Russo, dar 
am văzut că astfel de d:scrieri apar şi la Bălcescu în primul 
paragraf al cucerirei Ardealului de Mihai Viteazul şi conferința 
dela 3 Mai 1831. 

Exprimarea în frase senierţioase *) există la Bălcescu în 
cel mai înalt grad: «Mai bine țara noastră să devie un întins 
«mormânt, dar să rămâie țara Românilor» «les boyards ne sont 
«pas Roumains, ils ne sont même pas Russes, ils sont boyards, 
«voila tout !». «Până cârd un popor nu va exista ca nație n'are 
«ce face cu libertatea» şi câte altele. 


1) idem p. 29. 

2) Vezi în această chestie G. Bogdan-Duică, „Al. Russo" în „Con- 
vorbiri bterare“ XXXV 1901 p. 629 şi urm. 

3» Haneş op. cit. p. 23. 

4) Singur acest argumeat nu e însă hotărâtor pentru că versul în 
chestiune, găsindu-se numai în redacţia din „România literară“ s'ar putea 
explica şi prin alte ipoteze. 

5) Și în Ardeal în „Foaea pentru Minte“, cu care Bălcescu avusese 
legături, se publicase în 1844 un articol despre poezia populară semnat 
de Andrei Murcşanu p. 201 şi urm. 

6) Cu menţiunea că e scrisă în închisoarea din Sibiu. O traducere 
franceză a lui Vaillant in „Poésies de Ja langue d'oc“ Paris 1851 p. 57—62. 

7) Haneş op. cit p. 29 şi urm. 

8) idem p. 32, 

Pălcescu afecționa atât maximele, încât avea la sine un 
volum de maxime, pe cari le cataloga după alfabet, ca să le 
poată întrebuința mai des '). 

Amănunte externe ca puncte de suspensie şi împărţire în 
paragrafe ?) n'au importanţă. 

Rămâne asemănarea stilului «Cântării Româriei» cu acel al 
celorlalte opere ale lui Russo în ce priveşte armonia şi forma 
frazei şi a imaginelor *). Argumentul în sine e destul de fragil: 
un lucru aşa de subtil, aşa de greu de aşezat într'o formulă nu 
poate fi decisiv într'o chestie, în care avem nevoie de o sigu- 
ranță matematică, *) mai ales când e vorba de o literarură înce- 
pătoare, care-şi căuta încă o formă definitivă şi punea mai mult 
preţ numai pe ideia propovăduitoare. Cu vre-o 10—15 ani în- 
naiate d-l Iorga într'o lucrare de tinerețe scotea din acelaş stil 
concluzia că opera e a lui Băicescu. ë) 

Prin urmare concluziile d-lui Haneș, ca să fie definitive au 
nevoie de o completare. Această completare o formează în pri- 
mul rând scrisoarea lui Alexandri către Bâlcescu din 1651,0) în care 
primul la cerererea celui de al doi'ea să-i găs=ască o poezie 
despre Mihai Viteazul, spune că-i va face el una, care se poate 
publica «după chipul călugărului Rusu». Această scrisoare a fost 
considerată în mod greşit. Nu e o ironie a lui Alexandri, care 
şi-ar batea joc de Bălcescu că şi-a apropiat o operă ce nu-i 
aparţinea. ?) Alexandri aprobase apariţia «Cântării Romăniei» în 
forma ştiută în «România Viitoare» sau cel puţin acest lucru se 
făcuse cu ştirea lui de oarcce îl găsim între colaboratorii revis- 
tei, unde e desigur autorul unui «Cântec Haiducesc> semnat A. 8) 
Lui Bălcescu, care era bolnav şi l-a cântat într'una din cele mai 
simţite poezii ale lui, nu-i putea face astfel de imputări. Sensul 


1) N. I. Apostolescu o carte a lui N. Bălcescu în „Revista pentru 
Istorie, Arheologie și Filologie XI partea II 19411 p. 340 şi urm. 

2) Ilaneş op. cit p. 33 şi 35. Impărțirea în paragrafe e o influență a 
lui Lamenais O. Densuşanu Curs de literatură romană II p. 221, 

3) Haues op cit p. 32—35, 

4) Cu atât mai mult nu putem primi argumentul lui N. I. Aposto- 
lescu tras din asemănarea „ritmului prozei“. Riim şi măsură în Revista 
pentru istorie, arheologie şi filologie IX, 1903 p. 262. 

5) Schițe din literatură ed. Şaraga Vol. If p. 96 şi urm. 

6; Publicată de d. Ovid Densuşanu în Noua Revistă Română HI p.. 
303 şi urm., şi apoi V. V. Haneş în aceiaș revistă XV p. 74 şi urm. 

7) CE. N, |. Apostolescu, Cântarea României p. 20 

8) „România Viitoare“ p. 62. 

frazei e altul şi trebue luat <a la lettre». Alexandri scrisese o 
poezie asupra lui Mihai Viteazul şi voia s'o publice în acelaşi 
chip, cum publicase Bălcescu «Cântarea României», adică s'o 
atribue unui călugăr și că el ar fi găsit-o într'o mânăstire. In 
adevăr îşi duse proectul la îndeplinire şi «Cântecul lui Mahai 
Viteazul» apărut între poeziile populare poartă o notă, care glă- 
sueşte : «Acest cântec lam găsit scris într'o psaltire foarte ve- 
«che din biblioteca mânăstirei Neamţ. De desubtul cântecului 
«erau scrise cu slovă călugărească «Scrisu-s'au acest viers bă- 
«trân de mine ieromonahul Paisie, credincios rob a lui Dumne- 
«zeu, care eu l'am auzit şi l'am învăţat dela răposatul bunul meu 
«Stoian Jolde armăşel» !). Adică tocmai în felul <călugărulu 
Rusu». Prin urmare «Cântecul lui Mihai Viteazul», care este o 
piăsmuire a lui Alexandri influențată intru câtva de o doină ol- 
tenească, unde se vorbeşte de alt Mihai, *) era destinat istoriei 
lui Mihai a lui Bălcescu. °) Rezultă că paternitatea lui Russo era 
un fapt indiscutabil, d>spre care Alexandri vorbea ca de ceva 
de sine înţeles şi se gândea să imite felul cum fusese publicată 
«Cântarea României», 

Dar şi alte argumente vin în sprijinul acestei păreri. In in- 
tr ducerea lui Bălcescu, ce preceda poema, se spune că eo 
scriere «cum nimeni nu se ispitise a scrie. Ea mi se păru scoasă 
«din adâncimea cărţilor, ci din sufletul naţiei, acest izvor bogat, 
<:lozvent și nsperitor» *) Cu modestia’ ce-l caracterizează : nu 
îndrăznise la început a infrunta publicitatea cu «Puterea Armată», 
nu primeşte locotenenţa la 1848, Bălcescu w'ar fi scris despre o 
operă a sa astfel de laude exagerate. 

Pe lângă acest argument secundar mai este unul, pe care 
il cred hoţăritor. Anume în «Question Economique» Bălcescu 
spunea că epoca Romanilor introduce în Dacia «deux grands 
Heaux», care rodeau imperiul roman: «sclavia şi marea proprie- 


1) V. Alexandri Poezii populare ed. 1866 p. 214. 
2) „Dar eu mă numeam Mihai 

„ŞI săream pe şapte cai 

„De striga Craiova vai, idem p. 289. 
3) Cf. N. lorga Istoria literaturei române în secolul XIX-lea 166 însă 
aci printr'o scăpare din vedere se spune că nota de mai sus e după „cân- 
tecul lui Ştefan cel Mare“ nu după cel a lui Mihai idem 165; Inainte de 
a fi destinat istoriei lui Mihai, poezia fusese scrisă de Alexandr! într'altă 
formă, cum o citează Costache Negri la un toast la 27 Decemvrie 1848 
C. Negri, Versuri proză ed. E. Gâlleanu p. 2. 

4) Cântarea României publicată cu întrâducere de Apostolescu p. 23. 

tate». Patricienii absorb mica proprietate şi o lucrează pe a lor 
cu sclavi. Când însă Aurelian părăsi provincia cu cei bogaţi averea 
revine poporului.!) Prin urmare el er' de părere că epoca ro- 
mană fusese î1 Dacia o epocă neferirită. In „Cântarna Româ- 
niei“ se vorbeşte altfel de epoca romană în versetul XIV: «Ora- 
«şele se întemeiază şi se înfrumuseţează din nou... Oamenii 
«cresc în îndestulare şi se înmulțesc ca nisipul mării ... pămân- 
«tul se acopere cu holde aurite.... libertatea domnește ca mai 
«înainte, dar nu acea libertate prunc, floare plăpândă a pus- 
<tietăţii, ci libertatea cea bărbată şi iuminoasă, sad puternic 
«şi cu rădăcina ţeapănă şi adânc infipta în pământ... Salcia acum 
«nefolositoare a răsboinicului stă spânzurată în colivia sa... etc. 
«..„„„Pacea aduce legea, care chezăşueşte iar nwi asupreşte.... te- 
«gea rod al libertăţii... legea care apără pe cel slab de are drep- 
«tate şi nu apasă sărmanul în folosul bogatului. Şi multă vreme 
«erau oameni fericiţi, etc. căci nelegiuirea nu era cunoscută şi 
«cei bogați și cei tari uu făceau ei singuri legea». 

Adică o pictură în culorile cele mai frumoase şi cu totul 
opusă acelei a lul Bălcescu. Mai ales fraza «legea care... nu 
apasă sărmanul în folosul bogatului» e în contrazicere evidentă 
cu părerea lui, care se plângea de sclavie şi de asuprirea micei 
proprietăţi. Și această contrazicere cu părerile lui o constată în- 
suşi Băleescu în introducerea lui, când spune «Autorul îşi exaltă 
«poate cam mult fericirea epocei romane, care pe lângă o mare 
«civilizaţie avu durerile sale.*) El pomeneşte în introducere, deo- 
sebindu-se de poemă şi pentru a o combate, că Dumnezeu a 
deschis drumul barbarilor asupra împărăției romane învechită şi 
putrezită în multe rele. Această năvălire e pentru Bălcescu o 
faptă provid-njială «căci sosise timpul, ca unitatea falşă; sub 
«care Roma împila lunea să se sdrobească şi să dea loc la or- 
«ganizarea unei alte unităţi produsă prin unirea naționalităților 
«libere» *) O operă, în cure erau păreri, ce se opuneau diame- 
tral cu ale sale exprimate în alte scrieri şi pe cari el însuşi o 
contrazice in introducerea ce o pune în fruntea ei, nu poate de- 


1) N. Bălcescu Question economique des principautes danubi6nnes 
pag. 8. 

2) Cântarea României ed. Apostolescu p. 24. 

3) idem. In introducerea la istoria lui Mihai Vodă, Bălcescu repro- 


duce aceste idei cu aproap. aceleaşi cuvinte. Românii sub Mihai Vitca- 
zul ed. Lepădatu p. 4. 

sigur să fie a lui Bălcescu!) şi prin urmare nu mai putem să 
ne îndoim de cuvintele lui Alexandri, care o atribue lui Alecu 
Russo. 

Cum rămâne însă cu afirmaţia lui lon Ghica, mai ales că 
acea părere o exprimă şi alți contimporani I. Voinescu lI?) şi 
D. Bolintineanu °). 

In ce priveşte pe Ghica avem dovezi că în momentul când 
scria scrisoarea despre Nicolae Bălcescu, nici nu ştia ce este 
«Cântarea Românidi» şi oricum o uitase aproape cu totul. In 
adevăr, el scria astfel d-lui I. Bianu, cerându-i material pent-u 
biografia lui Bălcescu. 

«In anul 1846 sau 1847 N cu Bălcescu a scris ceva miste 
«şi protetic asupra unui manuscript apocrif. Găseşte-mi-l şi mi-l 
«triimite»*). Dacă Bălcescu a scris ceva «asupra» unui manuscript 
apocrif e introducerea din «România Viitoare», însă această in- 
troducere plină de aluzii făţişe asupra exilului era datată 8 August 
1850 5) puţin înainte de apariţia revistei. Apoi ceva mistic şi 
profetic» nu era introducerea, ci însăşi „Cântarea homâniei“. 
Dacă ne gândim că Ghica fixează data de 1847, dealtfel impo- 
sibilă pentru timpul când Bâlcescu a citit poema la generalul 
Mavru °), când de introducere nici nu era vorbă, înțelegem că 
nu de dânsa, ci însăşi «Cântarea Românlei». era aceea ce scri- 
sese Bălcescu asupra unui manuscript apocrif. Anume Ghica 
spune că acesta găsise «poate» la vre un călugăr ceva scris în 
felul biblic dar... «scrierea aşa cum ne-o citise fusese prelucrată 
«de pana şi imaginaţia sa»"). Adică manuscriptul apocrif (2) era 
al călugărului şi Bălcescu îl prelucrase, scrisese ceva «asupra 
lui». Dar aceasta era numai o ipoteză a lui Ghica. El nu ştia 
nimic de această chestie, nici cine e autorul şi pe aceiaşi pagină 
face altă presupunere cu totul opusă, anume că Bălcescu întâl- 


1) S'ar putea obiecta că „Cântarea României“ fiind scrisă la 1845, 
aceasta exprimă părerea lui de atunci, de oarece în „Starea socială mun- 
citorilor plugari“ n'are prejudecăţi contra epocei Romane. Insă faptul că 
n'a făcut decât mici schimbări de formă, dovedeşte că opera e a unui ált 
autor şi că nu s'a putut atinge de ea în fond mulţumindu-se a atrage aten- 
ţia asupra erorilor în introducerea lui. 

2) L Voinescu, Nicolae Bălcescu p. 2. 

3) D. Bolintineanu, Cântarea României tradusă în versuri. 

4) 1. Ghica Opere Complecte p. 434. 

5) N. Bălcescu Cântarea României ed. Apostolescu p. 28. 

6) |. Ghica Opere Complecte lI p. 383. 

7) Idem III p. 384. 

nindu-se cu Russu «nu este de mirat ca acești doi tineri să-şi 
fi exersat în comun pana»?) iar la urmă termină că nu ştie nimic: 
«ori cum ar fi și oricine ar fi fost autorul...2), ceeace nu-l împiedecă 
aiurea a pune «Cântarea României» între operile lui Bălcescu °) 
Din toate acestea rezultă că Ghica nu ştia cine e autorul şi afir- 
mațiile sale sunt numai ipoteze +). Toată povestea cu citirea la 
generalul Mavru“) e suspectă mai ales că e pusă la 1847, când 
cum am văzut Bălcescă călătorea în apus, şi n'a fost deloc 
in ţară °), 

Afirmațiile lui Bolintineanu şi Voinescu Ii sunt mai simple 
şi fără amănunte. Ei nu puteau cunoaşte împrejurările în care 
s'a făcut publicarea «<Cântării României». Aceste împrejurări sunt 
şi azi obscure şi iată ce ştim despre dânsele: tu introducerea 
sa Bălcescu afirmă că găsise manuscripiul «acum cinci ani»”) 
deci la 1845. Alexandri spune că în acel an Russo se întâlnise 
că Bălzescu la Mânjina). Daci datele concordă. Atunci 
trebue să fi dat Russo manuscriptul francez lui Bălcescu. Acesta 
n'a luat parte la compurerea operei şi nici nu o cunoştea în 
structura ei intimă. In introducere el o socoteşte ca opera unti 
călugăr influențat numai de Biblie, Psalmuri şi «sufletul naţiei 
ce ni se arată aşa de lămurit şi frumos în cântecele şi poeziile 
populare» şi o pune alături de literatura religioasă apocrilă ca 
«Prorocirile lu Sf. Spiridon °). Inti'altă menţiune din istoria lui 
Mihai care a rămas ne observată, el citează următoarele cuvinte 
din « _ântarea României»: «Ce te-ai făcut mare vizir, unde-ţi sunt 
«voinicii paşo cu trei tuiuii ? Vântul împctrivirii sfarmă zăbalile 
«armăsarilor tăi, mâna se trase inapoi spâimântată de piepturile 
«goal ale vitejilor« adăogănd câ Românii puteau stiigu astfel 
lui Sinan Paşa după înfrângerea lui «impreună cu un poet èl 


1) Loc. cit. 

2) idem. 

3) Idem p. 382. 

4) Cf. şi N. lorga în schiţe din literatura română ed. Şaraga H 
p. 109—101. 

5) Ghica cef. cit. IV 383—4. 

6) Data nu e imtåâmplătoare şi datorită unei erori a memoriei, căci 
o pune în legătură cu căsătoria sa, care se făcuse tocmai atunci şi în 
această chestie nu putea greşi data. 

D Cântarea României p. 23. 

8) Alexandri Proză ed, 1576 p. 560. 

9) Gf N. Bălcesu op.cit, p. 26. 

lor popular»). Prin urmare Bălcescu atribuea poema unei influ- 
ențe a literaturei populare şi bisericeşti şi nu bănuia împrumu- 
turile din Lamenais și Mickiewicz *). Dacă ar fi ştiut câ se pot 
recunoaşte fraze şi expresii din aceşti scriitori nu i-ar fi venit 
ideia să atribue «Cântarea României unui călugăr sau unui poet 
popular». Aşa dar e probabil că el luă un manuscript gata de 
la Russo, în care nu avu nicio influentă. La 1850 apare în <Ro- 
mânia Viitoare» poema. Avem cuvinte să credem că lucrul s'a 
făcut cu aprobarea lui Alecu Russo. In scrisoriie lui Bălcescu 
către lon Ghica se găseşte în această privință un preţios pasaj. 
La 26 Mai 1850 primul scria celui din urmă: «Este aci unul, 
«ce a fost consul la Odesa, care va porni peste puţin spre a-l 
«remplasa. A cerut Rusului (Moldovanu £) să-l facă cunoscut cu 
noi şi aştept să mi-l aducă astă-zi la mine»). Pin urmare în 
timpul când «România Viitoare» era în lucrare, Al. Russo se afla 
la Paris, era în legături cu Bâlcescu şi-l vizita acasă. Cred că 
în aceste condiţii nu e cu putintă ca el să nu fi cunoscut chiar 
dinainte publicarea «Cântarii României» şi fiind de faţă lucrul nu se 
putea face fără aprobarea lni. Balcescu care tra de fapt directorul re- 
vistei ; el e autorul articolului progran, a publicat în această cali- 
tate opera ca un editor şi n'a pus numele lui Russo probabil pentru 
că acesta nu primise din modestie şi numai mai târziu îmbiat 
de Alexandri el publică altă traducere £) în «România Literară». 
Taina literară Bălcescu n'o comunică nici lui Ghica, prietenul 
său intim şi cu atât mai puţin, lui Voinescu li şi Bolintineanu 
Aceştia se bazau pe presupunerile lor, căci nici dela Alexandri 
sau alți moldoveni nu se informascră, căci probabil nici nu-i 
cunoşteau, relaţiile dintre Munteni şi Moldoveni se mărgineau la 
câțiva fruntaşi şi în genere cunoştinţele personale între oamenii 
politici erau reduse. Un exemplu tipic e adresa emigraţilor mun- 
teni din Brusa, care hotărând a alege în comitetul de conducere 


1) N. Băliceccu. Românii sub Mihai Vodă Viteazul ed. 1908 p. 137, 
caracteristic că acest pasaj aplicat lui Mihai Viteazul se raportă în poemă 
la Ştefan cel Mare. Pasajul nu se găseşte în Istoria lui Mihai la 1846, 
când Bălcescu publică această parte în Magasinul istoric. 

2) Cf. G. Bogdan-Duică Al. Russu In Convorbiri Literare XXXV 1901 
p. 658,662,666-7. 

3) Spre a-l deosebi de Russu Munteanul: N. Russu de fapt Lăcus- 
teunu admirator a lui Eliad si editor a operelor sale. 

4: 1. Ghica Amintiri din Pribegie p. 508. 

5) Că erau traduceri independente vezi cele mai bune argumente la 
O. Deusuşanu. Curs stenografiat de istoria literaturei române Il p. 210. 

trei Moldoveni aleg pe K. Negri, V. Alexandri şicer luil. Ghica 
să le recomande un al treilea, căci ei nu cunosc pe nici unul!) 
In aceste condiţii nu e de mirare că această taină literară a 
rămas aşa de mult timp obscură. 


* 
Li x 


Am văzut că Bălcescu fusese principalul propagator al 
ideilor revoluţiei. Din nevoia de a lămuri altora aceste idei, a 
isvorât necesitatea de a şi le lâmuri sieşi mai bine, cu toate 
orig nele, consecinţele şi posibilităţile lor. Am văzut că încă din 
Belgrad în 1849 Bălcescu voia să scrie despre «Ideile revoluiiei 
române». Acum în «România Viitoare» el işi pune planul în 
aplicare. Dar acest articol, care înfâţişează evoluţia istorică a 
ideilor sociale în ţările noastre în trecut şi viitor şi a ideilor 
libertăţii şi a unităţii naţionale, se leagă el însuşi de alte lucrări 
similare ale lui Bălcescu: scrisorile către A. C. Golescu, către 
Zamoiki etc. Pe lângă acestea trebue să vedem cum îşi repre- 
zintă el posibilităţile politicei europene contemporane în lumina 
acestor teorii democratice, pe cari le aplică la istoria noastră 
şi legăturile lor cu lucrările sale mai vechi. Bâlcescu incepuse 
cu o operă asupra armatei, în care arăta credinţa în puterea 
armata, care singură ne va salvc. Ideile democratice, ce apăruseră 
în această operâ erau ràsleje şi mai mult o imitare a celor din 
apus, fără o aplicare directa la țara noastră:) Credinţa în sal- 
varea prin arme O păstrează mereu, Dacă nu putem să-i atri- 
buim istoria lui M.hai,la care a fost atras mai degrabă de ideia 
unităţii naţionale, totuşi şi acum el va crede în lehova, <Dum- 
nezeul Armatelor»*) şi ne va spune: «spre a realiza unitatea na- 
«țională ce trebue oare? o sabie românească puternica»*) lar 
diplomaţia, deşi fusese silit a o încerca, este pentru el <un chip 
«viclean de a lucra», care şi azi ecu toată desvolfarea ideilor 
«morale este încă îngăduit> însă «datoria istoriei, această con- 
«ştiinţă a neamului omenesc, este de a-l osândi»*). 

Ideile politice romantice apar şi ele în celelalte opere ale 


ui Bălcescu, ca o influenţă a mediului apusean: Mihai Viteazul 
] 


1) |. Ghica Amintiri din Pribegie p. 714, 

2) Aşa de exemplu am văzut ideia rolului funest a cleruluiîn evul 
mediu sau critica împotriva cavalerilor, ce reprezintă nobilimea. 

3) I. Ghica Amintiri din Pribezie p. 357. 

4) N. Bălcescu, Istoria lui Mihai Viteazul ed. 1908 p. 185. 

5) Idem p. 237, 

are curajul «foarte de lăudat» a jertfi mărirea şi neatârnarea şi 
drepturile ţării sale «pentru un mare interes al omenirei şi civi- 
lizaţiei creştine». 1) Veneţia este o „republică egoistă“ pentru că 
nu prim*şre să-si jertfească interesele ajutând Moldova ?). Dar 
acestea nu mai formează acum fondul principal al ideilor lui Băl- 
cescu. Incă dela publicarea «Stării sociale a muncitorilor plu- 
gari» apare ceva nou. Pe câne Boliac vorbea de «muncitor» in 
sens apusean sau general, Bălcescu pune chestiunea democra- 
tică in singurul sens ce i-se putea da la noi: ridicarea ţărănimei. 

El îşi pune speranţa în clasa țărănească şi caută a crea o 
alianţă între aceasta şi intelectuali contra clasei dominante. Se 
ştie câ majoritatea celorlalţi intelectuali, după câteva slabe în- 
ceputuri, nu lau urmat pe această cale cel puţin în privinţa po- 
litică. *) Din această credinţă a lui Bălcescu purcede lupta lui 
împotriva boerilor şi stăpânitorilor, atacați mai ales în «Question 
Economique», unde am văzut cum caută a condamna clasele boie- 
rilor şi a «ciocoiior» prin opera lor istorică. Şi acum el strigă: 
«Cine va sdrobi această tiranie ? Cine va nimici această clasă 
«de apostaţi, care eşind din sânul poporului, robi pe fraţii şi pă- 
«rinţii lor şi batjocuri omenirea». *) In această privinţă Cogălni- 
ceanu, care face împroprietărirea clăcaşilor impotriva tuturor şi 
care şi el într'o broşură condamnă pe boeri pe baze istorice, 
este un emul al lui Bălcescu. Aceasta în privinţa idcilor sociale. 

lu privinţa politică ideia unităţii naţionale apare de vreme ») 
la prietenul lui Ghica, acel care propusese lui Mihai Sturza 
tronul ambelor principate. Titlul «Magazinului pentru Dacia» era 
şi el un desiderat în acest sens. Aci Bălcescu la rândul său ur- 
mează pe Kogălniceanu, care şi el trata împreună isteria Mun- 
teniei, Moldovei şi Ardealului ê). 

Ideia unităţii naţionale devine întrun manifest, pe care 
Pam analizat, singurul principiu de viaţă, pus mei presus de pu- 
terea armată chiar, ce va fi numai o consecinţă a lui. Acum în 


1) idem p. 71. 
2) idem p. 20. 
3) Curentul popular început prin răspândirea poeziei populare mare 
eonsecinţe politice. 

4) România Viitoare p. 8. 

5) Dela puterea Armată vez! maisus. 

6; Cf. Discursul lui dela 1843 în Letopisetele ed. II vol. 1 p. XXXIX. 
Faptul de a manifesta unitatea prin tratarea comună a istoriei poporului 
nostru se datoreşte şi şcoalei ardelene şi lui Cantemir şi Fotino, 

articolul din «România Viitoare» el reproduce cuvânt cu cuvânt 
o parte a acelui manifest. ldtia unităţii naţionale devine alături 
de cea democratică a desrobirei Ţărănimei scopul uneia dia «re- 
voluţiile> viitoare 1). 

ldeia unităţi o experimentare, ca să zicem aşa, în lungile 
sale peregrinaţii, ea devenea astfel pentru el un fapt concret. 
Emigraţia dela 1848 a contribuit în genere la cunoaşterea mai 
de aproape a Românilor din diferite ţări). Intr'o scrisoare din `“ 
Ungaria către lon Ghica, Bălcescu socoteşte naţia română de 
10 milioane şi că este „compactă şi coprinde tot ținutul din Tisa 
până la Marea Neagră şi din Carpaţi la Balcani“. Ungurii, spune 
el, sunt câteva mii pe acest teritoriu, vre-o 400 mii Secui şi 
Sași. In Banat sunt «foarte puţini Sârbi» iar pe dreapta Dună- 
rii aproape numai sate româneşti, mai ales în partea Serbiei, 
unde ar fi 40 mii de familii române. 5) Aiurea vorbeşte şi de 
nevoia de a trezi pe Aromâni.) Faţă de această experienţă, 
ideia unităţii divine mai puternica, Bălcescu o va expune pe 
larg în Istoria lui Mihai, căutând a o prezenta ca o lungă tra- 
diţie neintreruptă. 5) Luptând în mod divergent la 1848 Românii 
vor prezenta însă această unitate destul de puţin realizabilă, 

latun moment dat Bălcescu se crede obligat să aleagă 
între dânşii care mai întâi mântuiţi şi elalege principatele, unde 
este «temeiul naţiei noastre» ê). Dar divergenţa de interese a 
ramurilor neamului e o fatalitate, contra căieia se revoltă. «Ce ? 
«fiindcă re tragem din acel popor stăpân al lumii, care întemeie 
«cea inai minunată şi mai colosală unitate cunoscută în istoria 
«omenirei, fi-vom noi osândiţi a trăi alături, frate cu frate, în 
«veci streini unul de altul. Suntem noi osândiţi a ispăşi mărirea 
«strămoşilor- noştrii şi jugul sub care ei plecară lumea, trăind 
«veşnic izolaţi unul de altul sub un deosebit jug barbar ?... O 
«zi va veni cât de târziu, când ursitele glorioase, ce el (Mihai 
« Viteazul) a visat pentru nație, până în sfârşit se vor îndeplini 7)», 
Această unitate este numită «pan românism» şi are o rațiune de 


1) România Viitoare p. 14. 

2) Cf. articolul meu în „Revista Istorică“ v. 1919 p. 10. 

3) I. Ghica Amintiri din Pribegie p. 356. Cf. şi Question Economi- 
que p. 48 şi Bolintineanu Călătorii pe Dunăre p. 13. 

4) I. Ghica Op. cit. p. 417 Cf. şi p. 454. 

5) N. Bălcescu Românii sub Mihai Vodă Viteazul p. 183 şi urm. 

6) 1. Ghica, Amintiri din Pribegie n. 366. 

7) N. Bălcescu, Românii sub Mihai Vodă Viteazul ed. 1908 p. 247. 

a fi în lupta contra panslavismului. In această privință sunt pro- 
fetice cuvintele, ce le spune în marele său articol din «România 
Viitoare»: «Copleşiţi şi ameninţaţi astăzi de Panslavism, mâine 
«de Pan Germanism noi nu ne putem mântui, decât opunându-le 
«Pan Românismul»!). Ideia Naţională şi ideia democratică nu se 
despart la Bălcescu mai niciodată 2), deşi fusese silit adesea 
să aleagă între amândouă °). Fapt este că Rusia era duşmana naţio- 
nalităţii noastre şi în acelaş timp şi a democraţiei. Opoziția în 
contra Rusiei era o idee, care predomina în clasele culte ale 
Principatelor şi în curând Eliade devine simbolul ci. La Bălcescu 
ea se vădeşte incă de la 1840 când cucomplotul îndreptat şi 
contra Ruşilor, apoi în „Puterea Armată“, unde Cantemir e blamat 
pentru alianța cu Petre cel Mare, în articolul din „Foaia...“ lui 
Bariț etc. In această luptă contra Rusiei toată democraţia tuturor 
țărilor, considerată ca o singură unitate şi cu un acelaş ţel general 
va fi alături de noi «atunci nu veţi fi singuri în fața dusmanului 
»ci toate popoarele Europei vor alerga împrejurul nostru»). 
Această ideie a luptei comune a democraţii lor de pretutindeni 
a fost mobilul misiunei în Ungaria. 

ideia nu era o credință generală a revoluţionarilor români 
şi sunt caracteristice cuvintele lui N. Russo inspirat de Eliad 
despre misiunea aceasta; «De qui aurai-t-il (Bălcescu) reçu mis- 
«sion de degenerer la cause valaque, en la mâlant a celle des 
«aulres peuples et comprometant la Moldo-Valachie ainsi que la 
Transylvanie vis-à-vis de l'Autriche et même de la Turquie»*) 
Şi deoarece credea în această unitate a democraţiilor Bălcescu 
aştepta ajutor de la Apuseni: natural că nu de la guverne ci de 
la popoare căci «le roi ne lache que ce que le peuple arrache»®) 
şi numai de la revoluţia gensrală vom putea aştepta ceva"). 
Aiurea spunea că „Nu mai este îndoială că toate guvernele din 
«Europa s'au înţeles ca să înfrâneze dorinţele naţiilor, ce vor a 
«se ridicu»*). In curând el va considera chiar guvernul lui Kosuth 


1) România Viitoare p. 13. 

2) E! spune într'o scrisoare „Libertatea individuală nu e destul, 
naţiile vor libertate naţională. 1. Ghica Amintiri din Pribegie p. 286. 

3) In acest caz el alege naționalitatea şi sacrifică democraţia. Idem 
pag. : 

4: Romània Viitoare p. 14. 

5) N. Russo, Suite ou suplement à l'histoire politique sociale par 
Elias Regnault p. 97. 

6) 1. Ghica, Amintiri din Pribegie p. 556. 

7) dem, ldem. 

8) Idem p. 257. 


Contribuţii 677 


ca «un guvern» şi deci trebue a se adresa poporului unguresc 
el însuşi. In popoare e credința lui şi pentru aceasta el vede 
încă, cu toate deziluziile suferite, posibilitatea unei confederaţii 
cu Ungurii şi Turcii!) popoare ne slave din Orient. 

Ideia aceasta de federaţie o desvoltă mai ales în scrisoarea 
către contele Zamoyski. *) Popoarele cari ar intra în confederație 
ar fi Românii, Ungurii, Polonii, Sârbii, şi chiar Italienii *), 

Piedica principală sunt Ungurii cari voesc să stăpânească 
toate popoarele, ce n'au putut îi asimilate nici în o mie de ani şi 
deaceia stăpânirea maghiară a fost o agresiune +). Dar el tot speră 
împăcarea lor prin federație 5). Aceasta va veni forțamente, crede 
el din cauza similitudinei istoriei şi destinelor acestor popoare °). 
La Londra avusese chiar legături cu un comitet al popoarelor 
orientale, în care intrau şi Ruşii cu Galiţin şi Turci. Chiar 
era vorba ca Bălcescu să fie reprezentantul Românilor 7). 

Din credinţele apusului, pe cari el le mlădia după nevoile 
şi împrejurăriie dela noi, el capătă şi pentru stat principiile 
republicane. Am văzut cum căuta să le bazeze pe desvol:area 
istorică în <Manulaul Bunului Român». In istoria lui Mihai se 
va ridica contra pretenţiei de ereditate a domnilor. Din însuşi 
caracterul poporului nostru el crede că ne trebue o republca 
şi toţi: domnii cari au vrut a întemeia o dinastie «printr'o fatalita- 
te minunată acest vis făcu să se stingă cu sunet moștenirea lui £).» 
Aiurea el spune că Românii sunt «o naţ e înăscută democratică °)». 

P. P. Panaitescu 

5) România Viitoare p. 13—14. 9), - s7 
6. |. Għica, Amintiri din rribegie p, 515 şi uri 
7. Idem 516, 


8. ldem p, 520 și urm, 

9. Idem 526, 

1. ldem 516. 

2) Idem 459—460. é 

3. N. Bălcescu, Românii sub Mihai Viteazul p, 205, Citează pentru 
aceasta pe Neagoe Basarab, Mihai Viteazul, „Şerban Cantacuzino şi 
Brâncoveanu. 

4. |. Ghica Amintiri din Pribagie 355. 

3 Junie 7976. Dolheştii- Mici. Astăzi o zi cu noroc pentru 
mine ! 

Senin fără umbră de nor, de dimineaţă și până la vremea 
nămezii. Dar atunci un vânt furtunatec începu a sbuciumă vârfurile 
fagilor, și bătrâni și tineri; și prinseră să joace argintatele frunze 
ale plopilor și mesteacănilor. 

Ochii mei niciodată n'au văzut o horă mai vie şi mai plină 
de farmec! 

Dar bună fu ziua de astăzi și pentru faptul că un camarad, 
abia sosit „pe front“, rezervist și el, primi să-mi țină locul două 
ceasuri de vreme la lucrul pe poziție. Astfel putui să revăd colanul 
de munţi ce sprijină zarea din spatele Folticenilor. 

Plecai de la locul meu de lucru, la poala pădurii de deasupra 
Dolheștilor-Mari, şi scoborâi spre aripa dreaptă a satului, aripă ce 
seîntinde în valea Podișorului. Urmând drumul care duce spre 
fundul văii, mersei până la ieșirea din sat. De acolo, pornii la dreapta, 
pe lângă poala pădurii şi, adâncindu-mă în desișul acesteia, mă 
luai pe urmele unui drum de care, ținând-o așa înainte către 
soare-apune. 

Să umbli prin pădure! Un fapt așa de fără însemnătate; și 
cu toate acestea, dacă vre-o dată am putut simți ce este un cult 
săvârșit cu evlavie deplină şi de la sine aceasta a fost în clipele 
trecerei mele singuratece prin pădurea de fagi înalți ca stâlpii 
uriașelor temple egiptene, solemni și nemișcaţi ca și aceia. Lumina, 
furișată printre ramuri. din vârful pădurii, sau pe alocuri pieziș, prin 
poene, — da viață prietenoasei singurătăţi, țesând uneori o încâlcită 
mreajă de fire aurii. Cântăreții pădurii : şi merle şi presuri și granguri 
şi cinteze, făceau să se învioreze tăcerea de cântecul lor. Din când 
în când codobatura bătea cu putere toaca în vre-un trunchi de fag, 
și răsună pădurea o clipă, după aceea stăpânea iarăși o liniște 
prelungă. Ea străbătea fără voe în suflet. adânc, tot mai adânc, 
până ce o pace îngerească îţi cuprindea ființa. Și ochii erau lumioși 
ca o rază a dimineţi. Păreă că atunci aș fi răsărit întâi pe pâmânt, 
cu atâta mirare de copil priviam la toate cele din juru-mi!... 

De la o vreme schimbai drumul, luând-o dealungul dealului 
pe care eră pădurea. drept pe creasta lui. Calea aceasta ştiam că 
va să mă ducă la un „scruntar“ într'o rariște a pădurii. Scruntarul 
acela stăpânește o zare întreagă, el singur. Și pasul meu grăbiă 
într'acolo. Doar aveam să reved locuri, care numai cu vre-o câteva 
zile în urmă îmi încântaseră privirea cum nu mi se întâmplase de 
multe ori până atunci... 

Și timpul trecea fără veste. Ci dacă așa de grabnic trecea, 
în sânul pădurii mi se părea că el nici nu mai are ființă... Dar în 
mersul obișinuit al lucrurilor acum se făcuse ceasul șase după 
amiază... 


lată-mă ajuns la fericitul scuntar, de unde ochiul colindă în 
voe adâncurile fără fund ale zării. Dintre nourii vineţi soarele aruncă 
săgeți aurii de-alungul întregului asfinţit. Acestuia îi fac de strajă 
albe coloane de nori: intrarea în lăcașul împăratului luminii e 
îmbrăcată, în culoarea îngereștilor aripi! O poiană de cer, în mijlocul 
horoadelor plutitoare ale văzduhului, albește de străfulgerarea soarelui. 
Și orizontul pretutindeni s'a răzemat acum pe vârfurile munților 
învăluiți în argintie haină de aburi. Dacă și astăzi câmpiea cerească, 
în dreptul piscurilor ce străpung norii, ar fi ca'n alte dăţi limpede, 
s'ar arăta privirii de-arândul șiraguri-șiraguri de înălțimi. Acum însă 
abia le ghicești: sânt gata de luptă de ţin în adâncuri ascunse atâtea 
mormane de munţi ? Și eu, care venisem să le fac o vizită de la 
distanţă !... 

Numai pădurile, veşnic prietene, cu drag se arată în haina 
lor verde-negrie şi au din depărtare înfățișarea fânului cosit, în 
brazdă. Stau neclintite, în văi; dar cele de pe creste răsună de-un 
cântec năprasnic. întocmai ca freamătul apelor mării în clocot. 
Coline şi văi, sfiicioase fecioare, ascultă ori stau în uimire la cântecul 
fagilor, astăzi ? 

Drotatele vârfuri de codri în verde-auriul vestmânt, cu negru 
'nvrâstat, zâmbesc fericite sub calda mângâiere a părintelui vieții. 
De-alungul șoselei abia 'ntrezărite — e Bora, un sat cu o mână de 
case înşirate pe două fronturi, faţă în faţă. Intre ele o scamă da 
tufărişuri : sunt pomii grădinilor mărunte. Privind de pe scruntar, 
Bora și împrejurimile ei apar ca o poiană al cărui fund s'a prăbușit 
pe vremuri în adâncuri... 

„In noaptea de-apururi a timpului clipe și clipe se'ngroapă 
mereul... Nici nu le simt că sau dus, ci mă uit, mă tot uit în 
spre soarele-apune ; albesc norii și toți s'așează în formă de aripi 
enorme ; soarele, în mijloc, e capul paserei acesteia-minune .. 

„Tot cântă pădurile, cântă! Munţii adumbriţi în mantie de vis 
slăvesc prin tăcere lumina ce'i mângâie'n creștet de veacuri și 
viață dă guralivelor ape șerpuitoare... 

Şi-i limpede sufletul astăzi, cum cerul în miezul său este. Mă 
frânge povoara 'ncântării | Şi capul cu sfântă nădejde se pleacă 
pe micul scruntar ce îngăduie ochiului meu să vadă nesfârșirea 
naturii în viea-i podobă de vară... 

Mi-e limpede sufletul azi! Indoi fără știre genunchii și sufletu-mi 
tot se unește cântării pădurilor, care prin grai furtunatec slăvesc 
isvorul ce veșnic nu seacă, isvorul etern al luminii, pe sfântul, 


străvechiul și bunul părinte a! lumii, pe soare ! 
Eve: 


CRONICA 


E. M. BRANCOVICI, Organizarea comerțului de cereale în România. 
București, 1922. — Un om de reală competință, profesor la Academia 
comercială, şi-a propus să trateze această problemă capitală pentru des- 
voltarea noastră economică. Lucrarea a fost isprăvită îaainte de răsboiu 
(şi premiată de Societatea Naţională de Agricultură), dar e întregită cu 
considerații privitoare la hotarele lărgite după răsboi. Din capul locului, 
autorul inlătură utopia ca plugarul să caute a se substitui comerciantului 
de cereale (pag. 19). Singura soluţie e să organizăm ştiinţific manipularea 
cerealelor atât pentru export, cât şi pentru nevoile interne ale regatului. 
Pentru aceasta, ca om de practică, ('nginer şi director de bancă), autorul 
piveşte rând pe rând: Căile noastre de comunicaţie şi mijloacele 
de transport, intrepozitarea cerealelor şi clasificarea lor, Creditul, Inter- 
mediarii, Speculaţia, Comerţul exterior şi Monopolul. Un deosebit interes 
prezintă şi chestia rivalităţii dintre porturile dunărene şi cele maritime 
în ce priveşte exportul. Autorul spulberă afirmarea interesată că Brăila 
şi Galaţii, ar suferi de pe urma Constanţei. „In ultimii 7 ani, Dunărea a 
exportat în medie anual 2.8C0.000 tone cereale, iar Constanţa 3300090 tone, 
deci Dunărea a exportat de 9ori mai mult decât Constanţa (p. 118). Dacă 
totuşi, Constanţa sporeşte, cauza e nu se poate mai firească: ea este cu 
12 ore mai aproape de porturile din orient, precum şi de cele din apus; 
apoi nu sufere îngheţ, ca cele dunărene, ci e deschisă în tot timpul anului 
In favoarea mişcării pe Dunăre, autorul propune formarea unui basin de 
adâpost pentru vase la Cernavoda, cu instalații de transbordare automată, 
şi astfel s'ar putea asigura o încărcare la Constanţa, care să permităînlă- 
turarea întârzierilor cu calea ferată, până să se adune o încărcătură gufi- 
cientă şi destul de biae selecționată. 

Lucrarea d-lui Brancovici e vrednică de cea mai mare luare aminte 
pentru toţi cei care se gândesc la organizarea României moderne şi nu 
vor să mai dibuiască alături de adevărul faptelor. îi 


T. PACESCU, Evanghelizările neoprotestante și evanghelizarea orto- 
doxă, Bucureşti, 1922. Autorul, teolog, spune categoric: „creştinismul 

aostru ortodox, în felul cum se practică azi de biserică şi de credincioşi 
nu mai poate forma, stăpâni și conduce conştiinţa morală a credincio- 
şilor ! Cauta så explice naşterea curentului din biserica de la <Cuibu cu- 
Barză», ca un fel de expropiere a clerului, din rolul de explicator al evan- 
gheliei şi conducător al parohienilor. Combate direcţia cu «Mântuitorul 
personal» şi cere ca şi preoţii ortodoxi să înceapă a pune evanghelia în 
mânile poporului, respectând mediul. istoric, atât pentru trecut, cât şi 
pentru prezent. Incheerea : Abia acum se vede că învăţământului nostru 
religios i-a lipsit practicitatea, i-a lipsit şi-i Ilpseşte sprijinul pedagogiei 
creştine» (p. 14). Să nădăjduim... à 

$. DRUŢU, Românii din America, Washington 1%22.— Aproape un 
sfert "de milion dintre Români se află!pe pământul Americei, Autorul, câlă- 
torind la faţa locului, şi-a propus să ne înştiinţeze despre soarta acestor 
emigranţi. Citrele exacte încep în anul 1900, când Statele-Unite consacră 
o rubrică deosebită pentru connaţionalii noştri. Călătoria şi aşezarea în 
pădurile Canadei sau în fabricele Statelor-Unite e descrisă foarte suges- 
tiv. Cine crede eă America e un raiu, capătă îndată desminţirea cea mai 
categorică. Ca o pulbere se risipesc aceşti emigranţi peste pământul re- 
publicei.... Singurul lor sprijin naţional este biserica. Dar şi aci, nenoro- 
cita despărţire în uniţi şi neuniţi îşi arată roadele. Alături de biserică mai 
sunt şi societăţile (130 de societăţi româneşti) și ziarele... Dar şi acestea 
sunt numai un sprijin vremelnic. Copiii învaţă limba engleză şi astfelbse 
perd în masă de peste 100 de milioane a uriaşei republice de peste ocean. 

E destul să spunem că în cele 40 de biserice române, sunt abia 16 
preoţi, iar unul „şi-a pus anteriul, după ce legile prohibiției alcoolclu! i-au 
închis cârciuma* (p. 67). 

Din toată lucrarea d-lui Druţu rezultă până la evidenţă adevărul că 
ori cine se deslipeşte de trunchiul neamului său, să-şi caute pâinea la uşa 
strelnilor, ajunge ca o biată îrinză în vânt, perzându-se împreună cu limba 
şi toată ființa sa suflească. Noroc că acum însăşi Americanii au pus sta- 
vilă curentului de emigranţi ademeniţi de faima bogăției. 

Opera d lui Druţu e bine venită spre a desmetici pe naivi. 

O notă foarte bună e activitatea prințului Bibescu care veghează 
în presa de peste ocean curentele defavorabile |ţării noastre şi respinge 
propaganda calomnioasă. M. 


PAUL CHIRHBERGER. La theorie de la relativite exposee sans mate- 
matiques. (Traducere franceză de Marcel Thiers, 215 pagini, Paris 1922)- 

Autorul ne dă într'o formă uşoară de înţeles chiar pentru cititorii cari 
n'ar poseda cunoştinţe iatinse de matematică, o expunere a teoriei lui Eiustein. 
Opera se împarte in două: Teoria relativității restrânse cu subdiviziuni mai 
principale : a) Experienţa lui Tizeau şi Michelson ; b) Explicaţia lui Lorentz ; 
b) Einstein şl relativitatea spaţiului ; d) relativitatea timpului. 

II. Relativitatea generalizată cu subdiviziuni.e principale: a) rotația 
pământului ; 5) curbura razelor luminoase ; c) Newton şi Einstein; d] Con- 
secințe cosmologice. 

Lucrarea este mai mult o sinteză a tuturor discuţiunilor de până 
astăzi. Voju încerca să arăt ideile principale pe cari autorul le desvoltă im 
cartea sa şi anume în ce inlănţuire stau. 

Introducerea (p. 1—30) discută principiul relativităţii deplasărilor, 
după care toate mişcările nu sunt perceptibile și nu se pot concepe de 
cât relativ, adică în raport cu corpurile cari nu jau parte la mişcare şi 
principiul relativităţii mecanice tratează despre mişcare, care nu poate fl nici 
dreaptă nici uniformă mai ales în ce priveşte pământul. În ultima parte a 
introducerei discută viteza cu care se produce sunetul, care atrage după 
sine pe acela a luminei. Prin ce se propagă lumina in spațiu? Prin eter. 
După autor, eterul nu se poate defini până azi. El mare altă funcţiune in 
univers de cât de a ne da o explicaţiune a propagării luminei in spațiu. 

In capitolul relativitatea restrânsă, autorul arată cum celebrul fizie 
cian francez Tizeau in 1851 a incercat a de'ermina influenţa mişcării me- 
diului asupra vitezei luminei cu ajutorul experienţelor cu apă. Din experienţele 
făcute a reeşit cu cea mai mare preciziune că mişcarea (mediului) n are nici 
cea mai mică influență asupra propagării luminei. Rezu'tatul experienţei 
lui Tizeau pune o nouă problemă : aceia a propagării luminei în mediul în: 
mişcare pentru un observator care face parte din acest mediu. Era vorba 
de a se şti dacă pentru observatorul de pe pământ lumina se propagă in 
sensul mişcării mai repede de cât in sensul invers şi de a măsura diferența. 
Michelson a făcut experienţe in 1881 şi 1887, dar rezultatele au fost nega- 
tive. El a comparat viteza luminei in toate direcțiile, fără să găseaşcă cea,mai 
mică diferenţă. Părerea lui Lorentz este că toate obiectele în mişcare sunt 
contractate in contra direcţiunii mişcării lor, însă nu se poate observa. 
Pentru Lorentz corpur.le sunt în starea lor naturală când sunt în repaos in 
raport cu eterul. Ele se contractă de indată ce şunt in mişcare (p. 54 notă). 

Einstein a transpus concepţia pur fizică a lui Lorentz in domeniul 
matematic şi tilosofic, dar a conservat in mare parte conţinutul. Plecând 
dela principiul fizicei: când nu dispunem” de experienţe concludente şi 
când nu putem nădăjdul la una, încercăm o ipoteză mai mult sau mai puţin 
plauzibilă şi deducem consecinţele matematice, apoi vedem până la ce punct 
cad de acord cu faptele, Einstein a enunțat: „Noi admitem că cele două 
măsurări nu concordă (măsurarea in repaos şi in mişcare) că observatorul 
care in sistemul de repaos vea să măsoare.o lungime in sistemul de miş- 
care o vede scurtă in raport cu contracția lui Lorentz“. Marele avantaj al 
acestei concepţiuni, este că ea stabileşte relativitatea. Scurtarea pe care o 
admite nu depinde de repaos sau de mişcare in ele inşi-le, ci de mişcarea 
lungimei de a măsura în raport cu sistemul observatorului. Până acum se 
credea că măsurile fizice puteau prinde un fenomen in chip obiectiv. Ein- 
stein neagă şi pretinde că starea de mişcare a observatorului intervine :n 
toate măsurile, chiar in cele cari seamănă a fl cele mal obiective. 

Din experienţele lui T zeau şi Michelson reese că lumina aparţine 
sistemului oricărui observator. Lumina se propagă in toate direcțiunile insă, 
urmând o sferă, cum de ex.: când aruncăm o piatră in apă. Fiecare obser- 
vator urmăreşte in sistemul său constanţa viiezei luminei În toate direc- 
țiunile şi prin urmare trebue să admitem că lumina se propagă în spaţiu 

după un sistem de sfere concentrice, el (observatorul) fiind centrul. Einstein 
spune că toate sferele sunt bune, pentru observator nu e ceva absolut, cl 
relativ. Dacă un observator priveşte intr'un sistem străin, sfera pe care:o 
va vedea observatorul va fi diformată, nu pentrucă e in adevăr, dar pen- 
trucă eşind din limitele sistemulul său intrebuințează in chip nepermis măsuri 
valabile numai pentru el. 

Autorul trece la demonstrarea relativității timpului după teoria lui 
Einstein, dând câteva exemple, bazându-se pe teoria aberaţiunei, de derult. 
Din punct de vedere filosofic, zice autorul, :deile noastre filosofice de timp 
şi de spaţiu nu pot să nu simtă consecinţele teoriei relativiste (p. 126). 

Relativitatea generalizată se explică prin rotația pământului. Acest 
capitol tratează despre mişcarea uniformă, dar nu dreaptă. In cap. „inerție 
şi Airacţie“ găsim pusă problema invers : mişcarea dreaptă dar nu uniformă. 

Curbura razelor luminoase. În această privinţă Einstein a emis ipo- 
teza următoare : „razele luminoase se curbează de câmpul de gravitație în 
acelaş chip ca de mişcarea accelerata echivalentă“. Această ipoteză 
trebuia experimentată. Cum cel mai mare câmp de gravitație era soarele, 
treb via să se aştepte o eclipsă totală. In 1914, o asemenea eclipsă a avut 
Inc în sudul Rusiei, dar războiul a împiedicat executarea lucrărilor. In 1919 
a doua eclipsă a condus la veriiicarea bine cunoscută a teoriei calculelor 
lui Einstein. 

in cap. Newton şi Einstein, autorul explică cum s'a ajuns la teoria 
iui Einstein. Teoria relativităţii modifică ideile noastre asupra măsurei de 
timp şi spaţiu. Altădată erau considerate ca absolute, astăzi sunt relative. 
Ìn fizică şi in mecanică joacă un mare rol. Astronomia distruge două feluri 
de mişcări : de rotaţie şi de revoluţie. Prima a fuost explicată prin mişcarea 
pământului imprejurul axel de Copernic. Mişcarea planetelor a pus două 
chestiuni înaintea cercetătorilor: a) pozițiunea fiecărei planete şi b) cau- 
zele—mecanica cerească, Prima a fost soluţionată de Kepler—planetele se 
mişcă într'un plan pe o elipsă, iar soarele ocupă unul din acestea. Kepler 
nu dedea legile sale decât ca nişte fapte. 

Newton a pertecţionat aceste două iacune, lucru discutat in cap. 
„lnerţie şi Atracţie“ : „dacă planetele n'ar asculta de cât de inerție, ele s'ar 
depărta totdeauna de soare urmând traiectorii drepte, dacă m'ar asculta 
de cât de atracţie urmând gravitaţiunea, ar cădea peste el“. Consecințele 
legii lui Newton au fost fabuloase. Cu toate acestea legea luj avea detec- 
tele sale teoretice si practice. Practic : erau observaţiuni pe cari nu le putea 
explica perfect, ele erau într'adevăr foarte rare şi discordanţele slabe. Teo- 
retic, ea rămânea ca o petrificaţie grandioasă a trecutului in mijlocul per- 
fecționărilor neincetate aduse de fizică. Un lucru nu se putea explica: 
deplasarea periheliei lui Mercur. De aci Einstein şi-a indreptat cercetările 
pe o cale nouă. El a redus intr'unul cele două principii ale mecanicei — 
inerția şi atracția. El a părăsit complect acţiunile la distanţă, căutând ac- 
țiunea pe care o stare dată o exercită in vecinătatea sa imediată. In fine 
bazându-se pe diierite ipoteze matematice a reuşit să clădească noua lege 
fundamentală a mecanicei. Teoria lui, a fost probată in realitate. ln urma 
eclipsei din 1919, fotografiile luate şi măsurile microscopice pe plăci au con- 

firmat calculele lui Einstein despre curbura razelor luminoase. Apoi autorul 
arată că printre concluziile pe care Einstein le-a tras din schimbarea 
concepțiilor de timp şi spaţiu, nici una n'a produs atâta senzaţie ca acera 
care atacând infinitatea lumei, o inlocueşte cu un univers fără sfârşit, dar 
sfârşit şi inchis. tp. 195). 

La urma cărţii este o bogată biblicgrafie impărțită in trel părți 
a) lucrari şuiinţitice ; b) lucrări de vulgarizare şi c) lucrări filosofice, 

Din cele expuse se poate vedea că este o carte de mare importanţă 
pentru marele public care nu posedă intinse cunoştinţe de matematică, 
Autorul s'a silit ca să excludă pe cât a fost posibil partea cu desăvârşire 
abstractă. N'a reuşit insă pe deplin căci după cum însuși spune, cele două 
capitole VIl şi XV prezintă câteva dificultăţi peniru cei ce n'au cunoştinţe 
de matematică, dar neințelegerea lor nu impiedică expunerea (p, 111). ln 
orice caz cartea dă o idee clară despre teoria lui Einstein. Exemple se gå- 
sesc la fiecare pas, pentru a explica o teorie enunțată. In ea se vede cum 
omenirea in mersul ei caută adevărul şi nu se mulţumeşte numai cu atât 
ci caută să-l şi explice ca să fie inţeles de toţi. 


GlOVANI PAPINI. — Histoire du Christ traducere franceză de Paul- 
Henri Michel, «52 pag. Paris 1922, 

E o carte de literatură apărută în limba italiană în Martie 109 2 sub 
titlul de Storia di Chrislo. Succesul pe care l-a avut în Italia. după cum 
spun editorii în noia de introducere, poate fi socotit ca celmai mare eve- 
niment literar al sec. XX-lea. Această lucrare a lui Papini se adresează 
imturor creştinilor care au nevoie de încurajare în suferințele lor. E ve- 
nită la timp. Cuprinde toată viaţa lui lisus Christos: naşterea, aclivilatea 
publică, moartea, învierea, arălsrea apostolilor etc. 

Naşterea mântuitorului este descrisă in chip minunat și impresionat 
pentru cine e creştin, Păstorii sunt cei dintâi martori ai naşterei lui Chris- 
tos. Venirea magilor. Nu fără interes este' timpul când se naşte Mântui- 
torul. Poriretele celor doi: Octaviu și Irod cel Mare. „Ce! dintâi se mul- 
tumea cu filosofia lui Horaţiu: bucuria prezentă, vinul şi dragostea, să nui 
pierdem vremea care trece. Irod era un monstru, nici iudeu, nici grec, nici 
roman. Era idumen. A omorât pruncii pentru a scăpă de noul rege care 
i-ar fi luat tronul (p. 10—12). 

Viaţa publică. Predica în Nazaret. Aclivitatea lui loan Bolezătorul 
la lordan şi Marea Moartă. Ispiia, în care diavoull este descris ca un în- 
demnălor la rău. Puterea lui se manifestă în lume prin viii pentru a în- 
sela omenirea. El inşeală pe Adam şi Eva, acuză pe lov înaintea lui Dum- 
nezeu. ToH sfinţii ascunşi în pusti, toi cei ce iubesc pe Dumnezeu sunt, 
ispitiți de el. Cu cât te depărtezi de el, cu atât se apropie, cu cât suntem 
mal sus cu atât se sileşie să ne doboare. Impărăţia lui Dumnezeu auto. 
rul o caracterizează ca impărăţia binelui, a sincerilății, a dragostei şi-a 
umilinlei. Apoi fericirile și porunca dragostei prin care putem sñ ajungem 
la perfeciie. Dacă indeplinirea acestui punct care culminează în iubirea 
vrăjmaşilor (p. 117—119) nu se poate realiza, nu ne pulem mântui. 

Rând pe rând trec pe dinaintea cititor ului cele irei invieri din morț 

învierea lui Lazăr mai ales, cu următoarele reflexii: „lisus înviază în viata 
sa irei morii şi nu pentru a face impresie cu puterea sa înaintea po- 
poarelor, ci de milă peniru durerea celui ce iubea pe acești morii, pen- 
iru a mândâia o mamă, un tată şi două surori. — Cel 12 ucenici și allele 
«din viața Mântuitorului, Fariseii şi Cărturarii sunt descriși în două bu- 
căţi: „Viperile mormintelor" şi „Nepoţii lui Cain“ într'o lumină de comen- 
tator de par'că vezi pe observatori siricli ai legii, care puneau pe spatele 
altora sarcini grele de purtat (p. 259—266). Sub titlul „Cuvinte care nu 
vor trece“ arată că cuvintele lui lisus trebuiau să se împlinească cu pri- 
vire la disirugerea lerusalimului şi la soarta poporului iudeu. Evocând eve- 
nimentele istorice arată că nu se puteau decât implini (p. 275—283). 

„Luaţi, mâncaţi“ este momentul însemnat, când lisus sărbătoreşte 
Paștele cu ucenicii săi. Autorul susține după romano-catolici că lisus 
Christos a sărbătorit Paștele cu azimă, „pâine fără aluat“ (p. 309). Tră- 
darea lui Iuda, judecarea lui lisus, lepădarea lui Petru sunt descrise în” 
irun chip cu totul mişcălor. Păltrunderea în sufletul lui Petru este de mare 
însemnătate peniru cititor. lată câieva rânduri: „Sub greutatea acestei 
priviri (privirea lui lisus) Petru lăsase capul in jos, inima-i bătea in piept 
mar îi putut să se mai lepede încă odată. Faja-i ardea ca şi cum jărate- 
cul de lângă el ar fi fost gura Gheene:. Sub apăsarea de nesuferit a du- 
rerei şi remuşcărilor. era aproape de a se pierde şi tot trupul lui era când 
ca ghiața, când ca focul (p. 333). Judecata lui lisusla Ana și Caiafa. Pon- 
tiu Pilat sunt bucăţi care impresionează, tot aşa şi chipul cum lisus îş 
duce crucea la Golgota. 

In capitolul! „lartă-le lor“... autorul descrie starea fizică a Mântui- 
torului : „.... faţa omenească a lui Dumnezeu este udă de sudoare ca 
ghiața“. /artă-le lor, părinte, că nu știu ce fac! Nici o rugă mai divină 
nu s'a ridicat spre ceruri de când sunt oamenii şi de când se roagă. Nu-i 
ruga unui Om, ci a unui Dumnezeu către Dumnezeu (p. 382). Răstignirea, 
coroana de spini de pe capul lui, liniştea conducătorilor poporului, sunt 
zugrăvite ca în Evanghelii. Moartea lui lisus par'că o vezi: „Suflarea lui 
lisus ajunsese greoaie. Pieptul se dilata grăbit, capul era ca lovit de un 
ciocan, inima sdrobită, smulsă de bătăi repezi şi tari. Sângele din cele 
patru răni se închegase împrejurul cuelor, fiecare mişcare făcea să curgă 
din sângele închegat noi picături de sânge în lungul crucii drept pe pă- 
mâni.... buzele umede, uscate de sete, strânse de suflarea grea, lăsau 
să se vadă urmările celui din urmă sărulat pe care-l primise : sărutarea 
lui Iuda“. Aşa moare un Dumnezeu care a tămăduit de friguri pe cei ce 
zăceau, care a înviat morlii din pat, care a dat mișcarea slăbănogilor.., 
Chrislos a murit după cum au voit mai marii poporului, însă oel din urmă 
sirigăl! al lui nu i-a deşteptat (p. 403). 

Vin apoi la rând: ingroparea, pogorirea la iad, învierea din morți 
arăiarea lui lisus ucenicilor, lui Toma etc. 

Autorul sfârşeşte cărlea cu o rugăciune către Christos din care pu- 
tem culege următoarele: „Tu eşti încă în fiecare zi în mijlocul nostru. Tu 
vei fi cu noi pururea (p. 444). Noi avem nevoie de tine, de line singur şi 
de nimeni aul... Tu singur poţi să simţi cât este de mare nevoia de tine 

sn lume, în acest ceas al lumei. Toţi au trebuinjă de Tine, chiar cei care 
te nesocolesc.... 

Această rugăciune care cuprinde în sine amaru! vieţii şi nevoia de 
un sprijin în lumea aceasta, arătă pentru vremea noasiră un fapt imbucu. 
rător, că există o tendință a spiritelor spre relig une, care singură poale 
mulțumi! pe om. — Aparitia acestei căr|i şi răspândirea ei așa de repede, 
nu numai că e citată dar şi tradusă și în alte limbi, arată că omul are ne- 
vol suiletești care nu se mulțumesc decât pe calea religioasă. 

Sunt lucruri deslul de cunoscute, viaţa Mântuitorului după cum esie 
întățişată de Evanghelişti. Felul de expunere este atrăgător şi cu cât citeşti: 
cu alât vrei să ştii ce e mai departe. Cred că pentru prima sară avem a- 
face cu o astfel de expunere cronologică a vieţii Mântuitorului și mai 
ales înir'o carte de pură literatură, care lasă la o parte orice discuţie 
privitoare la credinţă. In afară de unele lucruri cum e de ex: întrebuin- 
jarea azimei la „Cina cea de taină" cartea prezintă un mare interes şi ac 
putea fi luată şi la noi ca model de literatură religioasă, 


Pr. Radu Popescu 

Despre educaţia engleză 
Scrisoarea VII-a 


Universitatea engleză: activitatea extra- școlară 


inceputurile mişcării.— Sufletul ei: John Ruskin.—Note caracteristice şt 
date din această crucială pedagogică.— Câteva exemple alese pentra 
nevoile noastre: Cursuri de popularizare.— Cursuri misionare.— 
Cursuri profesionale.—Aşezăminte sociale şi educative, rod 
din mişcarea extra-universiteară. — Comisiuni universitare 
uvriere.— O pildă duioasă: Toynbeeall.— Variante exemple, 
din spiritul exira-universitar englezi. Activitatea extra- 
parlamentară şi extra-bisericească.— Exemplele engle- 
zeşti ridică dela sine şi pentru oricine din noi pro- 
blema: Rolul misionar al universităţilor româneşti 
şi mijloacele pentru înrâurirea poporului mun- 
citor, dia satele şi oraşele României întregite. 


Intâia scânteie din cea mai nouă mișcare pedagogico-misio- 
nară engleză, sare din vatra colegiului oxfordian Exeter ; anume 
în anul 1850, prin scrisoarea program a profesorului M. Sewell: 
«Fiindcă nu putem găzdui la universitate tot poporul dornic de 
cultură, de ce n'am încerca să ducem universitatea în popor.... în 
marele centre industriale și cu multă populație; încetul cu încetul, 
sistemul s'ar generaliza peste tot locul...; în felul acesta, univer- 
sitățile pot ajunge, ce trebuie să fie: centru și izvor de cultură, 
pentru întreaga țară; astfel lucrând, universitățile ar câștiga sim- 
patia şi dragostea mulțimei“. 

In 1866, universitatea din Cambridge, al doilea ochi al An- 
gliei, întăreşte gândul dela Otford; profesorul James Stuart pro- 
pune colegilor săi să pregătească cicluri de conferințe, organizate 
după nevoile economice şi culturale din marile oraşe. Programul 
se infăptuește curând; chiar din anul 1867 răsar cursuri la Man- 
chester, Liverpol, Sheffield şi Leeds. A doua serie urmează în 
Crewe, la o companie de lucrători, iar al treilea curs e ținut la 
Rochdale ; aici, profesorul James Stuart observă că ascultătorii 
sunt nu numai entusiasmaţi de conferinți, ci arată un deosebit ia- 

teres în adâncirea problemelor schițate prin cursul public; pentru 
satisfacerea acestor noui nevoi, clasele regulate, cu lucrări de se- 
minar, cărți și tot aparatul şcolii, iau locul prelegerilor populare. 

Universitatea din Cambridge adoptă oficial sistemul abia în 
1873. Profesorul James Stuart rămâne întăptuitorul ideii, date de 
profesorul M. Sewell. Prin ei, Oxfordul şi Cambridge, inima şi 
mintea Angliei, maitexact ochii poporului englez, pornesc nu numai 
cea mai nouă, dar poate şi cea mai glorioasă mişcare spirituală, 
în curentul căreia intră tot ce are țara mai bun: studenţi, profe- 
sori, reformatori sociali, preoți, scriitori și oameni: de afaceri. In 
finntea și inima tuturor stă profesorul profet: J. Ruskin. 


[i > + 

John Ruskin e o figură de cea mai mare actualitate pentru 
vremea de azi; in istoria idealismului, un caz unic; prezicerile lui 
se realizează cu ne mai văzută iuțeală ; visurile marelui reformator 
social, prind viața trainică, ca în urma poruncilor firei. O bună 
parte din premenirile cerute de învățătorul Ruskin, au venit sub 
ochii lui. Anglia contemporană e incă sub intluența lui Ruskin ori 
a visătorilor ruskinieni, 

Intre anii 1843—1860, Ruskin e preotul artei. In studiile lui 
de pictură (Modern Painters) și arhitectură (The Seven Lamps of 
Architecture și The Stomes of Venice), estetul Ruskin vestește 
pe reformatorul de mai târziu. Cere din capul locului o cucer- 
nică reverență în fața frumosului; arta ca și omul, e o actualizare: 
a gândului dumnezăesc „O intretăiere de veșnicii“; „pentru pro- 
gresul ei, trebuie să-ți dai viața; ca s'o înţelegi, inima ')». Intre 
sănătatea socială și frumosul artei, el stabilește legături ca dela 
cauză la efect; belșugul de artă vesteşte prisos de viață ; formele 
urâte sunt crainicul bolii şi a decadenţii *). 

Ca profesor la Oxford, predică vreme de 12 ani, că reforma 
socială e necesară în însăşi interesul artei. In anui 1860 se termină 
intâia fază din viața lui Ruskin. Acuma începe activitatea lui ca 
reformator, şi cu ea o serie întreagă de mișcări culturale şi so- 
ciale, între cari și activitatea extra-şcolară a universităților engleze. 
Două, trei momente din gândirea ruskiniană, pe tărâm social şi 
pedagogic, sunt absolut necesare, pentru a înțelege câteva note 
caracteristice din mișcarea de care ne ocupăm. Ca economist, 
Ruskin pornește cu religios respect pentru muncă, adăugând însă 
că, activitatea economică trebue să fie în condiţii demne și sani- 
tare, ca urmare a principiului, că bogăția cea mai mare pentru 
o țară, nu-i marta fabricei, ci viața omului. Munca în condiții rele, 
e tot atăt de dezastroasă ca și lipsa de muncă; iar criteriul pentru 
judecarea organizației economice nu-i folosul material al întreprin- 


1) John Ruskin: Modern Painters. 
Z Dean Inge: Ruskin Prophet, p. 26. 

zătorului, ci cantitatea de fericire umană adusă de acea intreprin- 
dere, „Omul e soarele lumii!)“. 

Se înțelege că asemenea convingeri au chemat contra lui în- 
verşunate atacuri. La întrebarea lui Ruskin: „E posibil ca un neam, 
care îşi trece viața în muncă grea, neroadă, mecanică și stupidă, 
să mai fie sănătos, fericit şi de caracter?*)“ răspund economiştii 
din tagma ortodoxă: „Fără îndoială—ca scriitor asupra artei e fără 
păreche, dar să rămâie unde se pricepe; despre știința noastră el 
nu știe nimic şi spune prostii“. Și nici printre esteții de meserie 
n'avea nume mai bun: „Ca economist, Ruskin e splendid; dar 
cine ar putea primi doctrina lui asupra artei 3)? 

Pedagogul Ruskin e la aceleași înălțimi ca şi economistul; 
Nu numai şcoala, ci toate așezămintele sociale, de exemplu tabrica, 
au datoria de a înlesni creșterea sufletelor de bună calitate“. Ne 
aminteşte apoi de amara înșelare: „... de a considera puterile in- 
telectuale — ca având demnitate în ele înşile“ şi de o eroare și mai 
grosolană : „justificarea și prețuirea educaţiei, ca un mijloc de 
avansare socială“. 

Satira lui Ruskin nu cruță pe nimeni: „Nici iresponsabilitatea 
demagogului, nici bădărănia burgheză şi nici sensualitatea şi per- 
tidia nobilimei 1)“ Consideră „Îmbecilitatea instruită şi nerozia ra- 
tinată ca cele mai primejdioase forme de nebunie şi stupiditate 5)“. 


* 4 x 

Cugetarea lui Ruskin, exprimată adeseori cu violență de lim- 
baj, care jigneşte adânc mândria poporului englez, a prins rădă- 
cini cu O neașteptată iuţeală ; conterințele lui au ajuns proverbiale 
prin numirul mare de ascultători entusiaşti; lecțiile făcute la co- 
legiul lucrătorilor din Londra, vor rămânea istorice, pentru mun- 
citorimea lumii. Cel mai nou buciumaş al sufletului oxfordian strânge 
în jurul lui rânduri, rânduri de învățați, studenți și înțelegători: 
unii duc cuvântul profetului în lege, alții în șccală şi instituții mi- 
sionare. Sutletul acesta face apostoli din temperamente mult so- 
cotite. Idealul lui Ruskin, ori mai drept, mintea bătrână şi inima 
deapururea tânără a celor două universități: Oxford şi Cambridje, 
înoite de geniul lui Ruskin, stau la temelia activității extra-şcolare 
a universităților engleze. 

Prin programul ei adânc și cinstit creștin, mântuirea mulți- 
mei prin cultură, această mișcare întunecă, până şi cea mai lumi- 
nOasă glorie a vechilor colegii engleze, faimoase în lume, ca ce- 
lebre fabrici de caractere şi fruntaşi în viața științei, artei și po- 


1) J. Ruskin: Modern Painters. 

2) ]. H. Hobson: Ruskin as Political Economist, p. 85. 
3) L. Binyon: J. Ruskin, p. 65 

4) J. Ruskin: The Seven Lamps of Architecture. 

5) J. Ruskin: The Stones of venice. 

liticei, Deşi pornită de curând, mai dăunăzi am putea zice, spiritu 
misionar a răspândit-o așa de tare, că întinsurile ei sunt mai mult 
de cât uriaşe: haotice până la disperare. Unde-i Londra mai mi- 
zeră, acolo aleargă ostașii culturii universitare : unii cu sfatul, alții 
cu gologanul, cartea, conferința, lecţia și toți cu frăţie şi bună- 
voință. Lucrul lor înseninează ca o domoală întretăiere de fulgere, 
tristețea obişnuită a Londrei și suterința adeseori sfâșietoare, în 
unele cartiere. : 

Din activitatea extra-școlară a universităților engleze nu vom 
înfáțişa de cât câteva linii, și din ele două trei rămurele. Din pu- 
ține date statistice, cetitorul îşi va lămuri singur întinderea acestei 
cruciate culturale. Aşa unii profesori se laudă cu un fantastic nu- 
măr de studenți. Doctorul Wichsteed a avut 75000 ascultători !), 
adică populația unui oraş românesc de rangul întâi. In anul şco 
lar 1901==1902, universitatea din Cambridge are 19.000 studenți; 
în 1907—1908, Oxfordul se ridică la 24.000. Londra, nici ea nu 
stă în umbră: în anul 1906— 1907, are 13.803 studenți; numărul 
se ridică la 15.623 în 1908—1909. 

Nu numai numărul, dar mai cu seamă calitatea acestor cursuri 
e mult impresionantă: fiecare lecţie e totdeauna îngrijită ca fond; 
conferenţiarul e specialist în problema respectivă; cu un meşteşug 
greu de egalat, problema din prelegere e aleasă din sociologia vre- 
mii şi tradusă cu o minunată artă în psihologia ascultătorilor. Dacă 
e destul de greu să faci o lecție bună la o clasă din școala pri- 
mară, liceu ori universitate, unde ascultătorii sunt cam de aceeaş 
etate, şi cu nevoi și aspirații mult asemănătoare, ne inchipuim ce 
greutăți sunt de biruit, la cursurile extra-universitare, unde stu- 
dențimea înfățișează un admirabil exemplu de mulțime eterogenă. 

Avântul etic, văzut la o samă de profesori, lasă mult în um- 
bră spiritul pedagogic: să fii poate cel mai ales servitoral socie- 
tății — dascăl la universitate — și să stai în parcuri pe vreme de 
iarnă, în bătaia vântului, și ceasuri de-arândul, spre a predica mul- 
timit cuvântul stiinței,— e un lucru de neprețuită frumuseță mo- 
rală. Am însemnat asemenea exemple, nu numai de la facultatea 
de teologie — așa de rodnică în această țară — dar şi dela știință 
şi medicină. 

Şi dacă mai punem că, orice lecţie e urmată de întrebări 
puse de ascultători conferențiarului, şi că acuma adeseori poporul 
vede până şi în cei mai buni prieteni ai lui, unel:e înșelătoare tri- 
mese de foștii și actualii asupritori, ne putem închipui la ce înăl- 
timi sufletești trebue să se menție profesorul în asemenea greu- 
tăți. Mi-amintesc cum într'o Duminică, pe când un profesor pre- 
dica inspirat de forțe misterioase, un glas din norod, se ridică 
cu întrebarea brutală: Ce partid te plăteşte ca să vorbeşti așa? 
Nu știu dacă întreruperea a fost, cu bună sau cu rea credință. 
Profesorul însă i-a râspuns, că din dragul inimei zice aşa, și-și 
dnse dămol predica înainte, cu acelaş drag, ca la început. 


+ 

Locul și formele, în care apare activitatea extra-şcolară a 
universităţilor engleze, diferă așa de mult, că numai ochiul atent 
poate vedea în conferința de la universitate și cursul dintr'un parc 
popular, două monumente de aceeaș mișcare spirituală. Pentru uşu- 
rarea discuţiei, împărțim exemplele alese în următoarele categorii: 

Cursuri de popularizare. Ele se fac de obicei în colegiile 
universitare. luăm exemplu din King's College. In această uni- 
versitate, avem dimineața și o parte din după amiază prelegeri şi 
lucrări pentru întâia categorie de studenţi. Seara, aceleași cursuri 
pentru categoria a doua: tineri, cari din cauza ocupației, nu-s li- 
beri în timpul zilei. Intre ora cinci şi şeapte seara, apar conferin- 
țele pentru publicul cel mare, dar, deşi gratuite, tot aşa de bine 
organizate, ca şi cursurile pentru studenții universității. Vorbesc 
la prelegerile acestea tot profesorii colegiului, ajutați adesea ori 
de colegii din alte şcoli din Anglia, continent și America. Cele- 
britățile culturei engleze apar adeseaori ca profesori la asemenea 
cursuri. Baza insă o formează universitatea, 

Cursurile anumite ca şi prelegerile studenţilor, sunt împărțite 
în trei termene: toamnă, primăvară şi vară, Am înaintea mea pro- 
gramul pentru termenul al doilea: 16 Ianuarie — 30 Martie, 1922, 
Sunt anunțate 126 conferinţi. formând următoarele despărțăminte : 
al istoriei, cu opt lecţii; al teologiei cu 18 lecţii; și aşa la rând 
vin: psihologia, ingineria, ştiinţele și studiile slavice, germanice, 
romanice, etc. De obiceiu, fiecare despărțământ are între şase şi 
opt lecţii. Făcând suma, se țin în fiecare an 375 de conferinţi pu- 
blice la King's College; şi dacă purtăm în minte că universitatea 
Londrei are peste șeaizeci de colegii, înțelegem ce mare belşug 
de viaţă sufletească se revarsă în societatea engleză, prin universi- 
tăți, instituții nu de stat, ci particulare, ca o fabrică ori un res- 
taurant. E o frumuseță, să priveşti sara, pe la ora cinci, cum dă 
năvală lumea din toate categoriile sociale, spre porțile colegiilor ; 
în aceste vremuri când societatea modernă e amenințată să se 
rupă în sute de fragmente, universitatea engleză întărește prin 
cultură, omogenitatea națională. De pildă, îmi stă caldă în inimă 
impresia de la o conferință asupra colindelor englezeşti: frumu- 
seța lor a fost luminată nu numai de cunoștințele vorbitorului spe- 
cialist în folklore; artişti anume aduși au executat în cor bucăți 
alese din colindele medievale ; şi după ei, sala întreagă — poate 
la cinci sute de oameni—cântă în cor, colinde naționale, în amintirea 
Mântuitorului. Asta a tost, cu o lună înainte de Crăciun, de când 
tinerii engleji prind a colinda măhălălile Londrei, amintind măr- 
ginaşilor prin cântecile lor, ceiace universitatea înfățișează publi- 
cului, în cele mai îngrijite forme. 

Poate că ar fi util, să înşirăm cât mai multe din chestiunile 
înfăţişate publicului prin universitate. Cetitorul ar vedea odată cu 
problemele indicata, şi ceva din preocupările suiletești, din Anglia 
zilelor noastre, și în acelaş timp sar familiariza şi cu nume, cari 

reprezintă pe o seamă din fruntașii culturei engleze, Dăm loc numai 
la două despărțăminte: al istoriei engleze şi cel al studiilor 
slavice, din cari o secţie se ocupă cu țara noastră. Din aceste 
două exemple, cetitorul își va lămuri întreaga activitate din cursul 
unui termen: Ianuarie — Martie. 


Despărţământul istoriei 
Anglia în viacul al XVIII-lea 


15 lanuar.— Veacul al XVIII-lea în istoria Angliei, ae prof. 
E, Barker- 1 Februarie.— Viaţa religioasă de prof. E. W. Wastoa; 
8 Febr.— Filosofia de V. F. Storr; 15 Febr. Ştiinţele economice 
de prof. E. Cannan; 22 Febr.— Politica de H. W, Temperley ; 
1 Mart. Societatea de prof. J. L, Hammond; 8 Mart. Colonizarea 
de proi. A, P. Newton; 15 Mart.— Arta și literatura de prof. A, 
W. Reed, 


In legătură cu neamul românesc, văd anunţate opt confe- 
rinți şi anume ; şase vor fi ale d-lui R. W. Seton-Waston, iar două 
ale d-lui Marcu Beza. 


E] 
$ + 

Tot în categoria conferințelor de popularizare intră și cursu- 
rile de vară: Iulie — Septembrie. Mai fiecare universitate nu-și în- 
trerupe activitatea în vacanța cea mare: lucrul merge înainte; 
numai că în locul studenților tineri, vin cei tomnatici. Faima cea 
mai mare o au cursurile din Oxford şi Cambridge. In cursul anu- 
lui, aceste universități îşi trimet profesori misionari în cele mai 
îndepărtate colțuri ale ţării. Vara, mişcarea se inversează, între- 
gindu-se : universitatea chiamă în umbra colegiilor mai bătrâni şi 
mai tineri, dintre aceia, care în timpul vacanței caută recreaţie 
prin cultură. Aici apare şi nota internațională : străini din toate 
continentele, vin în roiuri, spre Oxford şi Cambridge; asttel, pe- 
regrinii îndepărtați vin în strânsă legătură cu spiritul englez, pentru 
engleji, cursurile acestea sunt un mijloc de unitate şi reculegere 
sufletească, un fel de oracole moderne. 

Ca exemplu, în vara anului 1918, sau înfățișat la Cambridge 
trei mari probleme : æ) unitatea între clasele sociale; 4) unitatea 
imperiului; c€) unitatea între biserici. Au ajuns la încheerea ca 
unitatea e necesară, și trebue realizată, dar nu prin forme externe : 
lege, politică, ci cu ajutorul forțelor ideale, „adică o unitate vi- 
tală, care porneşte de la suilet, şi de aici merge spre forme, şi 
în invers...“ Studenții sunt găzduiți cu masa și somnul în colegii 
unde luxul şi belșugul e aşa de înălțător; şi dacă mai punem, pe 
lângă intluența cursurilor, pe aceea a protesorilor şi nu uităm nici at- 
mostera de grădină, şi sat, cu flori și pădure, din cele două uai- 
versităţi, citatul care vine, nu e numai un glas izolat, ci un imn 

al tuturor: „Aici (e vorba de cursurile de vacanță de la Oxford 
şi Cambridge) am învățat să văd mâna divină în minunile vieţii 
organice ; aceste cursuri m'au pus în legătură cu cei mai buni și 
mai înţelepţi oameni; ele mi-au umplut viața cu fericire, şi m'au 
făcut să înțeleg că iubirea e mai prețios lucru de cât logica !;*, 

Pentru sezonul acestor cursuri în viața pedagogică şi cea 
politică, dăm loc unui glas din anul 1920: „Acuma zece ani, si- 
linţele activității extra-universitare erau îndreptate mai mult spre 
copil; azi, puţini se vor mai găsi, cari să nu ştie, că educația 
adulților e de o hotărâtoare însemnătate..., mai mult; educaţia 
sfârșeşte cu viața ; și trebuie să mai ştim, că cetățenia democra- 
ției moderne cuprinde nu numai drepturi, dar şi obligaţii, cari 
trebuesc împlinite cu pricepere“ 2). 

Forța morală, care chiamă entuziaşti cu miile e lămurită 
astfel: «Ne-a adus aici convingerea, că nimic pe pământ nu-i atât 
de măreț ca omul, iar din om, cel mai preţios lucru e sufletul“, 
Alt scriitor. adaugă în 1921: „Credința în educaţie, avântul după 
ştiinţă, dorul de a bea din izvorul ei, nevoia dea prinde din cele 
mai bune gânduri e mai tare decât oricând“. 

Încheiem categoria întâi — cursuri de popularizare cu urmă- 
toarea lămurire : notițele date, sunt numai nişte palide pilde dintr o 
activitate peste putință de înfățisat în întinsurile ei uriase. De 
exemplu, la alt colegiu din Londra, anume — University College — 
văd anunțate în termenul acesta, cursuri despre civilizația engleză 
înfăţişată în cele mai variate aspecte: artistic, religios, tilosotic, 
științific, juridic, economic,... etc, şi apoi alte cincizeci și trei de 
conferințe în legătură cu problemele naţionale și internaționale, 
întâia fiind la 2 Ianuarie, iar ultima la 22 Mart. Amintindu-ne câ 
universitatea Londrei are peste șaizeci de colegii, şi că fiecare 
are o activitate extra-universitară, ne putem face o ideie de un 
aspect numai, din această mişcare. 

* r $ 

Cursuri misionare. — In această categorie, apare un element 
nou: conferențiarul adaugă jertfa apostolică, pe lângă pregătire, 
pricepere și entusiasm. Misionare sunt apoi prin scopul lor: ele 
urmăresc ridicarea morală, a celor mai fără de noroc elemente, 
din societatea engleză. Metoda e influența directă si înseninarea 
ce o aduce profesorul sau studentul englez, fratelui în agonie mo- 
rală. Ele se adresează în special sărăcimei. Trebuia de subliniat 
că, conferința, cartea sau lecţia, aici e un simplu instrument. Ţinta 
lor e renașterea spirituală Asemenea școli se țin în cluburi mun- 
citorești, săli publice, şcoli şi mai cu seamă în biserici, duminica 
şi în cursul săptămânei. Cum Londra are 1.500 biserici cel puțin, 


1) The University Extension Bulletin, 1917, No. 31. 
2) A. C. Ford: The Univ. Ext. Bulletin, 1920 No. 38. 


694 C. Mureșanu 


și mii de cluburi și săli publice, şi parcuri uriaşe, se înțelege că 
cetitorul işi va închipui, ce valuri de lume se adapă și se înviorează 
prin aceste cursuri și lecții misionare. Ncuitând că şi aici pe lângă 
profesorii de meserie sunt și reprezentanți ai culturei engleze, 
apoi studenţii (in mișcările spirituale engleze, temeia ține locul 
de cinste) trecem la altă categorie de cursuri, pe care le etichetim 
destul de impropriu : 
e 
a Li 

Cursuri profesionale. — Aici se urmărește, pe lângă cultura 
generală și educaţia morală, specializarea în anume ramuri de 
învățământ în legătură cu diferite profesiuni. Scopul lor principal 
însă e să pregătească pe viitorii conducători ai clasei uvriere, şi 
de aceia se dă în economia programului de lucru, o deosebită 
atenţie ştiinţelor sociale și economice. Limba şi literatura en- 
gleză are şi aici, ca în orice şcoală, indiferent de rang şi cate- 
gorie o vădită importanță. 

Câteva însemnări despre vorbitorul englez, profesor, predi- 
cator sau orator, sunt absolut necesare, pentru înțelegerea acestor 
cursuri, în ținta, rostul și înrâurirea lor. Conferențiarul aici e prin 
excelență uman. Apare în fața ascultătorilor şcolari sau egali, ca 
un umil prieten; nu ca să-i dăscălească, ci ca un sprijin şi spre 
lămurirea unor probleme, pe care o desleagă cu ajutorul clasei, 
făcând pe fiecare să gândească pentru el şi nu să repete — fără 
folos — raționamentul dascălului. 

Ferit de mucegaiul academic, bătrânicios și anemic, departe 
de erudiție făloasă, conferenţiarul englez vine între ascultători îm- 
belşugat de sinceritate și gânduri misionare. Dezbaterile, cari ur- 
mează, după lecţie, sunt un obiceiu de cea mai mare valoare, În 
acestă fază, lecţia devine dramatică: conflicte puternice sunt as- 
pecte inevitabile ; prin discuţii libere se exercită puterile sufleteşti 
ale studenților ; suflet se leagă de suflet, iar ca rezultat, pe lângă. 
un pas mai aproape de chestiune, noi prietenii, şi neașteptate 
scântei, şi noi combinaţii psihice în sufletul fiecăruia, Arta, pe care 
am văzut-o în asemenea împrejurări, mi-a mers adânc la inimă; 
efectul lor nu se poate tâlcui; vorbele oricât de meșteşugite, ar 
ti doar trunze veştede; între ele şi vraja acestor cursuri, e depăr- 
tarea prăpăstioasă, ca dela vigoarea, unui flăcău înflorit de sânge 
şi muşchi, şi Oasele lui puse pe sârmă, în cutia unui muzeu de 
anatomie. 

.". 

Din activitatea extra-şcolară 2 universităților engleze, au ur- 
mat și urmează încă cele mai bune foloase, pentru ştiinţă şi viaţă. 
Fabricele de adevăr au scăpat de o mare primejdie : anume aceea 
de a sămăna în nouri şi fără legături proaspete cu durerea pă- 
mântului. Studeatul deprinde obiceiul de a studia problema nu 


> 

numai din cărți, ci la fața locului, şi anume în starea ei născândă ; 
şi odată cu o mai bună metodă de cercetare a venit, ceeace Ja 
urma urmei, e cea mai nobilă țintă a ştiinţei, anume legături de 
frățească iubire între oamenii dela universitate și oamenii din po- 
por, şi aşa universitatea e o şcoală a tuturor, iar nu o instituție 
unde adevărul serveşte „câtorva numai, ca să trăiască uşor pe so- 
coteala, adeseori în dauna celor mulți“, 

Odată cu o nouă înviorare sufletească, a cărei intensitate e 
fără putință de urmărit, activitatea extra-școlară engleză a ridicat 
o samă de așezăminte educative, a căror apariție, insamnă mult, 
nobile și luminoase momente, în istoria pedagogiei moderne. En- 
glejii le numesc: University Settlements. Prin organizația gene- 
rală, şi nivelul ridicat al cursurilor, ele ar merita cu drept formula 
Universității Populare dar sunt mai mult decât niște universități: 
aici, lucrătorul, micul negustor, cetățeanul proletar cu o vorbă, 
vine şi în timpul liber, şi anume ca în familia lui; în loc să-și 
treacă vremea în crâşme, cafenele și alte case, cu aspecte mai 
mult sau puțin lupanarice, aleargă la settlement, unde are mu- 
zică, dans, jurnal, un mic muzeu, prieteni şi ceai şi catea, în eftine 
condiții. Cu alte cuvinte, un settlement „e un centru de studii, 
relații sociale și recreare“, și de aceea le numim Căminuri Uni- 
versitare. Sunt în Londra 43, iar în provincie 30 de asemenea 
căminuri ; cartea de unde îmi culeg datele, îmi atrage atenția, că 
numărul nu-i complet. Câteva amănunte asupra felului cum e or- 
ganizat un cămin, ne ajută să înțelegem mai bine activitatea ex- 
tra şcolară a universităților engleze în aspectul ei dinamic. 


a 2 + 

Luăm de exemplu, căminul Toynbee Hall, aşezat in estul 
Londrei. Istoria acestei instituții, înfățișează duioase şi nobile pa- 
gini, din viața studențimei engleze. „Cititorii întâiului cămin uni- 
versitar sunt studenții engleji, și ucenicii lui Ruskin; el a avut 
darul să facă interesantă munca pentru norod; aceasta constitue 
marea distincție a lui Ruskin, inspiratorul oricărui departament 
din activitatea socială engleză“ 1). ; 

ln 1867 (Ruskin începe activitatea socială în 1360), Edward 
Denison, după terminarea studiilor la Oxtord, se aşeză în estul 
Londrei, mânat de două gânduri: să studieze problema mizeriei, 
ajutând şi trăind la un loc cu cei in suterință. Dă mare sprijina 
preotului John Richard Green, şi după o scurtă activitate, moare 
eroic. Spre locul cinstei, alt rând de studenți. In 1875, vine și tå- 
nărul profesor şi învățat economist dela Oxford, Arnold Toynbee, 
Noul misionar intră în legături de frăție cu uvrierii, luminându-i 
cu sfat și ajutor: după ani de-a rândul, prieten de suterințe și 


P Robert A. Woods: The Social! Awakening in London, p. 15. 

alături de suferință şi nu dela academici distanțe, Arnold Toynbee se 
sânge în 1883. Preotul Barnett aleargă pe dată la Oxford după 
ajutoare; aici, într'un colegiu, tocmai află pe admiratorii lui Tă- 
ynbee, sfătuind, cum să slăvească mai bine amintirea celui n 
cat.... preotul, om cu experiență, le spune că de vorc<ă nu se Op- 
ruie munca lui Toynbee, trebue să vie mulți și aleşi, şi să mun- 
cească pentru popor, priu popor şi alături de popor. Preotul Bar- 
nett e înțeles; cu tineretul din Oxford, mai târziu cei din Cam- 
bridge, vin la lucru în mizeria neagră şi umedă a Londrei și pen- 
tru o mai sigură biruinţă, ridică cea dintâi cetate morală, întâiul 
cămin universitar, în amintirea profesorului erou : Arnold Toynbee. 

Prin lucrul lui, acest cămin rezumă în mic, ceiace activitatea 
extra-școlară engleză, caută să împlinească în proporţiile arătate. 
Observăm mai întâi că profesorii căminului sunt tot aşa de bine 
calificaţi ca și cei din colegiile universitare. Pe lângă cursuri teo- 
retice, avem şi lucrări de seminar și clase tutoriale, în cari nu- 
mărul studenţilor e foarte restrâns, așa că profesorul se poate 
ocupa cu educația şi instrucția fiecărui student, deci educaţie 
individuală, după cele mai noi principii pedagogice. Afară de pro- 
fesorii colegiului, vin în fiecare an şi alți conferenţiari, profesori 
din aite colegii, ori fruntaşi din cultura engleză. De exeplul anul 
acesta, 1921—1922, căminul Toynbee, va avea următorii confe- 
renţiari: Lord Haldane, G. B. Shaw, Sir William Beveridge, Prof. 
H. J. Laski, A. C. Gardiner, Israel Zangwill, şi Hugh Walpole. 

Lorzii, Sirii şi Profesorii cu nume, nu sunt numai vizitatorii 
de ocazie: în fruntea societăților şi cluburilor din acest cămin, 
citim iarăși nume din categoria celor „Sus-Puşi“ (în Anglia, vorba. 
subliniată are şi culoare morală). De exemplu presidentul clu- 
bului artistic (Toynbee Art Club) e Sir David Murray. In altă so- 
cietate (Toynbee Poar Man's Lawyer Society) prezidează Sir John 
Simon, secretar fiind doctorul A. E. Western. Şi aşa, cele 12 so- 
cietăţi ale căminului universitar, sunt conduse de oameni cunoscuți 
în cercurile științifice engleze. Căminul are o bibliotecă, ce im- 
prumută cărți şi acasă, şi un mic restaurant, care între 6 şi 8 p. m., 
procură hrană cu prețuri eftine. 

Copiem mai jos câteva din cursurile din anul acesta. Din 
ele cetitozul își va lămuri nivelul cultural al studentilor uvrieri, cum. 
și atmosfera generală a căminului universitar. 

SESIUNEA '1921—192n 


Materia predată Durata Numele 


à Observațiuni | 
cursului profesorului 
1| Ştiinţi economice, . | 3 ani M. Epstein 
2| Ştiinţi economice. .|. - A. Greenwod 
3| Ştiinţi economice . .| 12 lectii G. T. Reid Curs introduct. 
4] Istone industrială .] ,„ „ D-ra N. Marks Pentru studente: 
5] Istorie industrială .| „ „ G. Mekensie 
| 6] Literatură modernă .| , „ S. Robinson 
7| Istoria socială in v. 
XlX-lea ... , .| 20 lecţii F. H. Darton 
| 8; Desen şi pictură ..| „n a C. Gardiner ` i 
9| Războiul lumi! . . .} 25 . 
110] Istorta universală . .120 . G. F. Lee l 
111] Istoria Londrei. . .| 10 a F. H. Darton | 
12| Instroducere în filo- 


sohe E ze C. E. Joad 
13| Logica şi psihologia .| 12 „ E. Farmer 
14| Şttinţi naturale. . . f In fiecare săpt] Dr, E. Daglish 


15| Limba franceză. . .| . 5 z i Small 

16 „ permana. . 3 i a D. T: gendhat 
IZMAIDiamat, la A a D-na Warshuw 
|18 Retorica , . e o . |» 5 a Í T. Barnard 


Și aşa urmează (19) teoria și practica muzicei, (20) coruri, 
(21) orhestraţie, (22) dansuri populare, (23) gimnastică, (24) hi- 
gienă, (25) lucru manual- 

Pe lângă înşirarea cursurilor, credem necesar să dăm sumarul 
la câteva din ele. Acum, în vremea democrației, problema educa- 
tiei uvrierilor, prezintă mai mult de cât o importanță pedagogică. 
Fără pregătirea sutletească respectivă, democraţia contimporană, 
aduce tot atâta tolos, ca şi reacția demagogică. 

I.uăm de exemplu, cursul No. 6: literatură modernă. Stu- 
denţii lucrători vor ceti şi tâlcui cu ajutorul profesorului, din ur- 
mătorii autori: Whitman, Ibsen, Shaw, Hardy, Chesterton, Tagore, 
Maeterlinck. 

Cursul No. 12, Introducere în filosofie, are sumarul: 

Lectia No. Ce este filosofia? 

Filosofii greci: Platon și teoria ideilor. 

Aristot. 

Filosofia modernă; raționalismul! şi empiricismul,. 

Idealismul : Kant şi Hegel. 

Pragmatismul: W, James şi Bergson, 

Filosofii de azi. 

Elemente de tilosofie politică : Hobbes şi Locke, 

Nașterea socialismului. Cugetarea politică con- 
temporană. 

„ Elemente de etică. Utilitarismul și intuițioismul.. 

5 „ li, Elanul vital şi filosofia impulsului. 

. Rezumarea cursului. 


DEN Duba N = 

Gos C, Mureşanu 


Tot aşa de bine se prezintă și cursul de logică şi psihologie ; 
evident că materiile, cari formează specialitatea școlii, anume ştiin- 
tele economice și sociale, sunt mult mai îngrijite, Dacă adăugăm, 
cá în imediata apropiere a căminului Toynbee se află o biserică 
mult încăpătoare, deschisă ziua şi noaptea și încălzită iarna, cu 
cărți înlăuntrul, iar pentru călătorul grăbit, mici predici-sfaturi şi 
lămuriri pentru problemele zilei, afișate pe păreţii bisericei, ne 
facem o mică ideie, de metodele englezești, pentru educarea mun- 
citorimei. Vrednic de ştiut e că, în alt colt vecin al căminului, se 
ridică un muzeu cu o bibliotecă și sală de reviste și jurnale?), 


% 


4 - 


Un fapt important pentru sutletul Angliei contemporane, e 
că spiritul pe care l-am văzut în căminul discutat, nu-i o excepție 
onorabilă, caracteristică celor 73 de căminuri universitare, ci comună 
celor mai multe centre sociale, filantropice și religioase. De exemplu, 
acelaş lucru îl găseşti în biserici, unde după serviciul divin toarte 
scurt, încep problemele pământului, în discuţii prietenoase și ală- 
turea de un pahar de ciai. Altă dată, conferinți politice şi econo- 
mice (fireşte că neîntinate în spiritul de partid) urmează chiar 
după slujba religioasă. Partea admirabilă e că preotul îşi alege su- 
biect de predică problema, pe care el o prezintă in aspectele spi- 
rituale, iar după terminarea serviciului divin, sala sub conducerea 
unui fruntaş din viaţa politică ori culturală, soluţionează aceeaș 
chestiune, in laturea umană. 

De exemplu, la 29 Ianuarie, în biserica din Kingswoy, au 
fost, ca totdeauna, trei servicii religioase: la 11 a. m, 3 p.m. 
și 6.30 p. m. sunt 2000 locuri numerotate, Localul plin. La 11 a. 
m. predica lDuminicei respective; la 3 p. m. conferința predică: 
Darul de a vorbi al Mântuitorului, de Harry Duxburg; sara, vi- 
carul bisericei, Preotul Y. E. Rattenbury dezvoltă subiectul: Are 
acvoie democrația de biserică? După slujbă, discuție liberă sub 
preşidenția deputatului englez Arthur Henderson. Problema ţine 
la un loc 2000 de oameni, şi în casa Domnului, până la zece 
noaptea. Lucrul se repetă peste o săptămână, la 5 Februarie, pro- 
blema din predica de sară vine cu întrebarea: Este capitalistă 
biserica modernă? Aceeaș discuţie liberă, acum e sub preşidenția 
deputatului T. E. Naylor. Evident că exemplele sunt mici mo- 
mente din chestiunea noastră. Anume, preotul englez, ne dă pildă 
de activitate extra-bisericească, ce ține oamenii cu miile în at- 
mosfera spirituală, iar deputaţii citați, exemplu de activitate extra- 
parlamentară, prin tari în reculegerea bisericei, problemele sociale 
și economice se înțeleg cu adâncime și bunăvoință; și cum, și 
unii și alții sunt rodul colegiilor engleze, avem prin ei, ca și prin 
profesorii și studenţii, cari au întemeiat și învioriază căminurile 


1) Muzeul e ridicat in 1892, donația J. Passmore. 

uvriere, avem bune exemple de activitate extra-școlară, din uni- 
versitățile engleze. 


* 
* Ed 

Însemnările despre activitatea ext-a-şcolară a universităților 
engleze ne spun, ce ar putea însemna, în educarea mulțimilor, 
harnicelor mulțimi, din satele şi târgurile noastre — activitatea 
extra-școlară a celor patru universități româneşti. 

Căutăm cu toții spre şcoli; între ele, locul dintâi îl ţine 
universitatea, şcoala școlilor; de aici trebuie să pornească în só- 
cietate suflet nou, nu numai prin absolvenţii universităţii, dar şi 
prin directe şi continui legături între universitate şi viața națională. 

Astfel lucrând, şi nu numai predicând, dar şi înfăptuind acele 
instituții educative, care au făcut minuni aiurea, de exemplu: că- 
minurile universitare, universitatea ar ajunge și la noi, ceia ce-i 
prin alte părți: o şcoală a tuturor. 

Prin ea, și luciul ei misionar, dragostea pentru binele social, 
adică idealul moral, s'ar întind. peste ţinuturile noastre, îndoliate 
acuma de note de elegie. Contra lor e mijlocul sigur al educației: 
înțelegând prin aceasta, înrâurirea sistematică a unui popor, a 
întregului popor, prin cei mai buni din acel popor. 


Londra, 14 Februarie, 1922. c. Mareșanu 


CRONICA ECONOMICĂ 


„Contribuţiunile d-lui Blank la rezolvarea crizei 


economice“ 


— Lămuriri asupra valorii lor — 


importanța ce se dă lucrării. — Apărută mai întâi în limba 
engleză întrun supliment al ziarului «Manchester Guardian» dedicat 
«Reconstrucţiei Europel», prelucrată şi publicată apoi în «Archiva 
pentru ştiinţa şi reforma socială», reprodusă de aci şi răspândită de 
cele mai de seamă cotidiane, retipărită în sfârşit într'o foarte ele- 
gantă broşură şi remisă, «în dorința de a contribui la soluţionarea 
problemei economice a Ţării» d-lui ministru de Finanţe, lucrarea 
d-lui Blank a atras, cum lesne se înțelege, atenția generală, atât 
prin importanța subiectului ce tratează, dar mai cu seamă prin situaţia 
de frunte ce ocupă autorul în lumea noastră financiară şi industrială, 
situaţie care-i atribue o competenţă a'ât de desăvârşită în asemenea 
materie, ìn cât pare a exclude a priori orice obiecțiune, orice 
contestaţie. 

Cu tot titlul modest ce poartă, opera d-lui Blank se prezintă: 
deci de la sine cu pretențiunea unui plan complect al consolidării 
noastre economice şi se impune ca ultimul şi cel mai autorizat cuvân: 
în mult aşteptata deslegare a crizei cumplite în care ne gâsim de 
de la război încoace. 

De aci nu numai atenţie generală, nu numai admiraţie fără 
rezerve, dar şi încredere oarbă, iluzii şi speranțe; — tot de aci 
însă şi datoria de a supune opera d lui Blank unei cercetăr 
mai deaproape asupra valorii ei reale. 

In această din nrmă considerațiune să se caute îndemnul la 
rândurile de faţă. 

Conjusia între chestiunea economică, financiară şi mone- 
tară. — Ne oprim un moment chiar la titlu. El nu corespunde cu 
conţinutul, căci în lucrare nu este vorba mai de loc sau, în orice 
caz, puţin de tot despre rezolvarea crizei economice şi de refacerea 

economică a țării, ci este vorba aproape exclusiv numai de rezol- 
varea crizei financiare şi de refacerea noastră financiară. Se va 
zice poate că facem discuție de vorbe şi că, în fond, criza eco- 
nomică şi criza financiară sunt identice, sunt acelaş lucru. Or tocmei 
în aceasta stá una din erorile mari in care persistă majoritatea eco- 
nomiştilor noştri şi în care rătăceşte şi d. Blank: a nu și da seama 
cu una este criza economică și alta este criza financiară și a 
nu ține mereu seama de această deosebire. |n legătură cu aceasta 
amintim şi de neaumerirea in care se găsesc pretinşii economişti cu 
privire la chestiunea monetară. Nici aci nu se ţine seama că și 
această chestiune este diztinctă ue celelalte probleme isverâie din 
război şi că şi această chestiune formează o chestiune deosebită, cu 
desiegare deosebită. Confusiunea ce se face mai cu seumă între 
problema financiară şi cea monetară — inclusive atât de palpi- 
tanta chestiune a valutei — dovedește în mod tipic ușurința şi 
inconştiența cu care se discută şi se tratează în vremurile noastre 
interesele cele mai vitule ale statului. 

Sunt, veţi zice, chestiuni elementare. Insistăm totuşi cu toată 
tăria asupra lor, de oarece faptul de a ignora noţiunile precize, 
constitue una din piedicile principale pentru obţinerea unor rezultate 
sigure în deslegarea şi a problemei economice, şi a problemei finan- 
ciare şi a celei monetare. 

Nu este locul să facem teorii şi să stabilim definițiuni, căci 
pentru înțelegerea deosebirilor de care am verbit este destul să 
amintim că, putem avea criză economtcă fără a avea criză financiară, 
şi invers; tot aşa precum unele state au monetă bună insa sutâr de 
criză financiară, iar altele pot avea monetă depr&ciată şi finanţe 
echilibrate. Insuşi d. Blank ne arată perspectiva unei situaţiuni finan- 
ciare bune mai inainte ca leul sa devie ia, leu; ba d-sa condi- 
ponează chiar în lucrarea sa asanarea noastră financiară de valoarea 
țiepreciată a leului. A 

Dar să nu anticipăm. Ceeace ne-a interesat deocamdată a fost 
precizarea subiectului lucrării d-lui Blank şi constatăm că acest subiect 
«ste criza financiară şi nu criza economică, de oarece ceeace preocupă 
pe d. Blank este numai asanarea finanțelor statului şi nu altceva, 
iar cu privire la refacerea economică nu găsim în lucrarea sa decât 
câteva indicaţiuni vagi şi — o sumă destinată penru comenzile 
căilor ferate şi alta pusă la dispoziţia negustorilor români cari au 
datorii în valută ridicată. 

Insă, ceeace trebuie remarcat este că, chiar din problema finan- 
ciară, d. Blank nu vede şi nu imbrățişează decât o singură latura, 
anume datoria publică internă şi externă, căutând mijloace pentru 
consolidarea celei din urmă şi pentru reducerea celei dintâi. Vom 
vedea însă câ «Contribuţiunile» d-lui Blank nu rezolvă complect nici 
măcar atâta. Dar atunci cum şi ce rezolvă în genere aceste «Con- 
tribuțiuni» ? 


702 Const, Brăileanu 


In.ce ar consta, după d. Blank, greutățile actuale. — Greu- 
tățile financiare provin, după d. Blank, in deosebi din creşterea 
peste măsură a datoriei publice. Pe când înainte de război intreaga 
datorie publică — atunci mai toată externă — era de 1!/, miliard 
franci aur, acum avem o datorie externă de peste trei miliarde 
franci aur și o datorie internă de 35 miliarde. D. Blank crede că, 
in privința datoriei externe, nu trebuie sa ne îngrijim decât de plata 
bonurilor de tezaur către particulari în suma de aproximativ 1200 
milioane fr. aur şi de 350 milioane rentă veche stampilată în Franţa. 
Restul datoriei externe mare pentru ce să ne preocupe, căci este 
acoperită pin 7 miliarde reparaţiuni — în cemonetă nu se spune — 
pe cari ne datorează Germania şi prin despăgubirile — nu se arată 
suma la care se ridică — ce ne datorează Franţa şi Anglia pentru 
distrugerea sondelor noastre de petrol. 

Totalul datoriei noastre externe obligatorie ar fi deci, după 
d. Blank, de aproximativ 1550 milioane fr. aur. Ne place optimismul 
d-lui Blank asupra acestui capitol — rămâne însă ca să fie con- 
firmat şi de Minis:rul nostru de Finante. 

Mai îngrijorat este d. Blank de datoria internă care se urcă 
la 35 miliarde lei, căci dacă schimbul nostru se ridică la paritate — 
d. Blank sa fereşte a ne arăta cum se va întâmpla acest miracol — 
şi cele 35 miliarde lei hârtie vor deveni lei aur, Statul se va găsi 
într'o situație desperată, catastrofală. «Trebuie dar, spune d. Blank, 
să se dea Statului astăzi posibilitatea de a-şi răscumpăra cât mai 
urgent datoria sa internă şi a o transforma într'o datorie-aur, 
pentru ca în locul creditorilor de azi, reclamând 35 miliarde lei- 
actuali, deveniți mai târziu lei-aur, si nu avem decât creditori 
reclamând două miliarde jumătate lei-aur, pentru aceiaşi datorie». 

Soluția fictivă și cea reala a d lui Blank — Scăparea 
din aceste greutăți ar fi după d. Blank, un imprumut extern dela 
un grup de Bănci, cari ar deveni asociaţii Statului Român în exploa- 
tarea unei părți din terenurile sale petrolifere. «Aceasta asociaţie ar 
trebui făcută într'o proporție de 45 "/, capital străin şi 55%, parti- 
cipaţie a Statulul». Nu este tocmai clară aceas ă proporţie, însă nu 
o putem înţelege altfel decât ca Statul, dând terenurile, iar Băncile 
capitalul de exploatare, beneficiul să se împartă în proporţie de 45*/, 
pentru Bănci şi 55%, pentru Stat. 

Imprumutul pe care Statul Român ar urma să-l contracteze 
dela aceste Bănci asociate și cointeresate ar fi de 21/, miliarde fr. 
aur. Aceasta este suma cu care am avea să asanăm situaţia noastre 
financiară zdruncinată. 

Și în ce ar consta, după d. Blank, aceasta asanare? lată în 
ce. Din cele 2:/, miliarde fr, aur împrumutaţi, d-sa propune: 1 °/ a 
se răscumpăra 250%/, din bonurile de tezaur emise către particularii 
străini adică 300 milioane fr. aur, şi 2°/ a destina 1.100 milioane 
ranci aur pentru răscumpărarea a 27 miliarde —- în plan se arată 
numai 23 miliarde — din datoria internă. Din suma de 850 miliardă 

ce mai rămâne, 672 milioane fr. aur sunt destinați pentru piata 
dobânzilor pe 3 ani ale celor 900 milioane bonuri de tezaur nou 
consolidate şi ale împrumutului de 2:;, miliarde — iar restul va 
servi la comenzi pentru căile ferate şi pentru înlesnirea comercianților. 

Situaţia financiară, în privința datoriei publice, sar prezinta 
deci după contractarea împrumutului, în modul următor: datoria 
externă : 900 milioane bonuri de tezaur consolidate în noui titluri, 
350 milioane rentă veche, şi 2!/, milioane franci aur datorie nouă ; 
iar datoria internă 8 miliarde (sau de fapt 12 miliarde). Din aceste 
8 miliarde, d. Blank mai presupune că se vor reduce prin diferite 
operaţiuni, pe cari le arată, dar cari în parte sunt foarta problematice, 
incă vreo 4 miliarde. Astfel ar rămâne în total o datroie externă de 
31], miliarde fran:i aur şi o datorie internă de 4 miliarde lei. 

Să vedem cum asigură d. Blank aruitatea acestei datorii. 

Pentru întâii tiei ani văzurăm pentru cari anume categorii ue 
datorii şi cu ce se asigură anuitatea. Dincolo de aceşti trei ani, 
anuitatea este asigurată numai pentru imprumutul de 2',, miliarde 
şi anume prin veniturile celor 500 sonde ale marei societăţi genera!e 
de petrol propusă de d. Blank. Insă socoteala ce o face d. Blank 
îmi pare cam „curioasă. D-sa zice: «Totalul celor 5.0 sonde ar putea 
produce o cantitate de trei milioane tone petrol, Venitul unui milion 
de tone din această producție reprezintă cheltuelile generale de exploa - 
tare şi a'nortismentul instrumen'aţiunii de sondaj. Restul de dout 
milioane tone inmulţite cu 3000 lei, prețul extern al tonei de petr | 
(în ţară este de 1 200 lei), dă şase miliarde lei sau zece milioane 
livre sterline, adică întreaga anuitate a noului împrumut». Ce am 
putea înţelege altceva decât că întregul venit net al societăţii este 
absorbit de anuitatea împrumutului de 21/, miliarde fr. aur. 1) Dar 
dacă este aşa, cum rămâne atunci cu repartiția de 45%, şi de 55%, 
între societate şi Stat? Căci cred că trebuie să distinge:n bine între 
calitatea Băncilor de asociate ale Statului la întreprinderea petro- 
liferă şi calitatea lor de creditoare pentru împrumutul de 2 !/, mili- 
arde fr. aur. Inţelegem ca întâia calitate să servească ca o garanţie 
pentru creditul acordat, dar nu putem înţelege ca intregul venit net, 
întregul beneficiu al intreprinderii petrolifere să fie afectat pentru 
anuițatea împrumutului de 2:/, miliarde fr. aur, căci ar urma ca 
Băncile în calitate de societare să renunţe la orice beneficiu, iar de 
beneficiu să profite numai Statul, care îşi plăteşte cu el anuitatea 
împrumutului contractat... 

Insă chestiunea poate fi privită şi trebuie să fie privită alifel. 
Statul renunță pentru o perioadă de 25 ani sau mai mult — sau, 
adăogăm noi, pentru un timp limitat, adică pentru to'deauna — la 
erenurile sale petrolifere, (d. Blank spune că numai la o parte din 


1) Să trecem cu vederea că odată suma imprumutu.ui este indicată 
cu 2u, miliarde, altădată cu 2.355 milioane şi iarăşi în alt loc cu 2.385 
milioane fr. aur. Să fie oare simple greşeli de tipar? 

ele) în schimbul unui imprumut de 2!/, miliarde şi este treaba 
Băncilor creditoare să-şi scoată cum vor şti mai bine atât anuităţile 
imprumutului cât și u: beneficiu cât mai mare de pe urma capitalului 
pus în exploatarea petrolului, aşa că asociaţia cu Statul nu poate fi 
decât o simplă ficţiune fără nici o ap icare practică. 

Inclinăm spre aceasta interpretare a «noului tip de împrumut» 
preconizat de d. Blank, căci mi se pare singura plausibilă, de oarece 
numai în felul acesta împrumutul poate fi privit ca o afacere ren- 
tabilă care să prezinte, cum cere d. Blank, «cât se poate de multe 
atracţiuni pentru capitaliştii englezi şi americani» ; altfel, fireşte, capi- 
talurile vor lua drumul spre Mesopotamia, Argentina, Canada şi 
Filipine, unde sunt «infinite posibilități de plasamente rentabile» 

k z * 

Jertfe mari, iar rezultat foarte redus. — Acesta este în linii 
generale proiectul d-lui Blank pentru refacerea economică, recte 
financiară, a României Mari. El se reduce, precum văzurăm, la con- 
tractarea unui mare împrumut extern prin concesionarea terenurilor 
petrolifere ale Statului cu scopul: 1. de a r:aliza consolidarea unei 
părți a datoriei publice externe; 2. de a asigura anuitățile unei 
părți a acestei datorii şi 3. de a răscumpăra din datoria internă 
partea ce revine particularilor. 

Întâia observațiune ce trebuie făcută cu privire la acest proiect 
este câ partea cea mai urgentă, cea mai presantă, şi anume con- 
selidarea bonurilor de tezaur către particularii străini, este în curs. 
de executare, in cât va fi, sperăm, la apariția acestor rânduri fapt 
implinit. Aceasta operaţiune pare a se săvarşi sub formă de conver- 
siune, iar anuitățile vor fi inscrise ìn bugetul obicinuit — exact tot 
aşa cum prevede pentru plata anuităţilor ucestei părți a datoriei 
publice şi proiectul d-lui Blank, de oarece văzurăm că din veniturile 
societăţii generale de patrol ru ss plătesc decât anuităţile noului 
imprumut, pe când anuităţile celor 900 milioane bonuri de tezaur 
consolidate cât şi ale celor 350 milioane rentă veche urmează să fie 
suportate de bugetul ordinar. 

lată deci nu numai posibilitatea dar insăşi realitatea de a regula 
partea arzătoare a datoriei externe fără a recurge la amanetarea 
terenurilor petrolifere ale Statului. Căci oricât ne-ar asigura d. Blank 
că «nu sacrificăm nimic din prestigiul nostru şi nu micşorăm bogăţiile 
noastre», la mijloc este de fapt un împrumut pe gaj, şi chiar mai 
mult: este abandonarea pe seama şi în profitul unor bancheri străini 
a celor mai de seamă valori reale ce posedăm. Când deci aceiaş 
operațiune de asanare a finanțelor se poate face fără asemenea grele 
jertfe — proiectul d-lui Blank se condamnă dela sine. 

Stingerea datoriei interne după sistemul Blank şi irealizabil 
şi inadmisibil. — Rămâne insă de actualitate aplicarea planului d-lui 
Blank la reducerea datoriei interne. Este de altfei partea cea mai 
interesantă şi desigur cea mal «originală» a întregei opere. 


Cronica Economică 705 


Inainte de a intra în discuțiunea acestui punct, ne permitem 
a remarca disprețul suveran al d-lui Blank pentru cifre şi socoteli. 
Astfel pe când d-sa arată la început că intenţionează să reducă din 
datoria internă 27 miliarde lei, atunci când vine la faptă nu reduce 
decât 23 miliarde; iar din restul de 12 miliarde — totalul fiind de 
35 miliarde — ce mai rămân ca datorie internă, d-sa face să dispară 
fără nici o răscumpărare -— am zice prin simplă evaporațiune — mai 
întâi 4 miliarde, apoi alte patru până ce în sfârșit arată că «suntem 
în stare să reducem până în trei sau patru aniaproapa totalitatea 
datoriei noastre interne de 35 miliarde». Ori nu este vorba ce suntem 
noi în stare să facem, ci ceeace este în stare să se reducă prin 
aplicarea sistemului Blank, şi rămâne constatat că d-sa nu aplică de 
fapt reducerea dacât la 23 miliarde şi nu la mai mult. 

lată acum planul original conceput de d. Blank pentru stin- 
gerea acestor 23 miliarde !ei din datoria internă. 

D-sa spune: «Statul nu poate avea pasibilitatea decât dacă i 
sa pun la dispoziție destule bilete de bancă pentru a răscumpăra 
titlurile sale în lei (rente, obligaţiuni, bonuri de tesaur, etc. etc.) 
emise pentru expropiere, despăgubiri, datorii consolidate, datorii către 
Banca Naţicnală etc. etc. Scopul poate fi atins printr'o inflaţie a 
biletului de bancă până la 4 miliarde peste circulația actuală, fără 
insă al depăşi acest maxim». Cu alte cuvinte mai simple: d. Blank 
propune o nouă emisiune de 4 miliarde lei pe care Banca Naţională 
să le pue la dispoziţia ministerului de Finanţe, care ar pune aceşti bani 
în circulaţie cu scopul de a provoca deprecierea leului. Imediat statul 
s'ar erija în cumpărător de lei cu ajutorul celor 1.100 milioane franci 
aur destinaţi în acest scop, precun văzurăm, din imprumutul de 
2:/, miliarde. Cu leii obținuți astfel «pe ieftin», Statui ar răscumpăra 
apoi treptat rentele, obligaţiunile şi bonurile de tezaur. D. Blank 
spune că şi «datoriile către Banca Naţională», deşi în planul său, 
eşalonat pe şase semestre, nu figurează decât datoriile către parti- 
culari. Dar în stârşit, oricum ar fi, ne dăm oare seama ce ar în- 
semna și ce efect ar produce un rulment de 23 miliarde lei în 
curs de 3 ani pentru un singur și anumit scop, cunoscut mai 
nainte? Şi d. Blank poate crede într'adevăr că abilitatea unei 
direcțiuni din ministerul de Finanțe, condusă fie chiar de spe- 
cialiștii cei mai competenţi, ar putea menţine stabilitatea cursului 
scăzut al leului în tot acest interval de 3 ani când cererea leului 
va fi atât de enormă? Dar cum poate susţine d. Blank asemenea 
ciudăţenii când d-sa însuşi arată în alt loc posibilitatea ca schimbul 
nostru să se ridice, «peste trei sau patru ani la un nivel mai apro- 
piat de paritatea aurului»? Dar nu recomandă chiar d-sa ca să se 
provoace o uşoară urcare succesivă de câte o jumătate centimă aur 
la fiecare trei sau patru luni? Calculat-a d-sa cât reprezintă această 
urcare şi cum, realizându-se aşa cum doreşte d. Blank, răscumpă- 
rarea celor 23 miliarde prin 1.100 milioane franci aur devine de la 
sine, o imposibilitate în cât aduce în mod inevitabil prăbuşirea întregei 
combinaţiuni ? 

Se mai pune însă şi o al'ă intrebare. Oare toată această 
operație, manevră, manoperă — oricât de genială ni s'ar pare — 
este ea în genere udmisibilă ? Este ea corectă, este ea demnă, 
poate fi ea aplicată de un Stat față de cetățenii săi? Noi ştim 
că cursul prea scăzut al leului se datoreşie în cea mai mare parte 
speculei nscinstite ; noi înşine ne scandalizăm de diferența nejusii- 
ficată între valoarea leului în ţară şi valoarea cu care este cotat 
leul în străinătate; însuși d. Blank menţionează anomalia ca leul 
românesc să ajungă la ?/,, din valoarea francului francez cu toate 
că noi avem o emisiune de bilete relativ mult mai mică decât Franţa; 
— şi totuşi d. Blank poate preconiza răscumpărarea a 23 miliarde 
lei prin 1.100 milioane franci aur ? Operaţiune şi ireztizabilă şi 
inadmisibilă ! 

Concepţiile bizare ale d-lui Blank. — Dar chiar dacă, contrar 
tuturor prevederilor, asemenea manoperă s'ar săvârşi — se pune 
întrebarea ce ne facem cu restul de 12 miliarde din datoria internă ? 
Ce ne făcem în special cu datoria către Banca Naţională ? Căci 
leul devenind leu, o datorie fie şi de 12 miliarde, sau chiar numai 
de 8 sau de 4 miliarde nu va fi ea oare în disproporție cu pute- 
rile noastre ? 

D. Biank nu ne dă nici un răspuns la toate aceste întrebări, 
și tine face. Felul cum d-sa atinge chestiunea monetară, concepţiule 
sale despre inflaţiuns şi deflaţiune, despre emisiunea celor 4 mi- 
liarde «care va fi, după d-sa, un factor de creştere de activ, adică 
de avere», şi apoi concepţiile sale despre schimb «care va ajunge 
la paritate şi aceasta atât prin inflațiunea nouă cât şi prin ade- 
flațiunea ce va urma succesiv» — toate aceste erezii ne arată 
că bine a făcut d-sa că mai lasă unele întrebări şi fără răspuns, 
căci ne pomeneam probabil cu soluțiuni cum este ceea ze o dă pentru 
echilibrarea bugetului, unde din suma totală a veniturilor de 13 
miliarde lei, d-sa pune 7'/, miliarde lei pe seama taxelor de export 
ale cerealelor. Curată nostimadă. A întemeia întocmirea bugetul.i 
general al statului pe o taxă cu totul excepţională şi provisorie — este 
o concepţie ce nu poate fi discutată, ce nu merită a fi dis:utată. 

Nici banul și nici bancherii nu ne pot salva din situația grea 
în care ne găsim. — In faţa tutulor acestor constatări, orce co- 
mentar, orce critică pare de prisos. Din „Contribuţiunile d-lui 
Blank la rezolvarea crizei economice» nu rămânem decât cu mi- 
rarea că asemenea bizarerii au putut naşte în capul unui eminent 
şi reputat practician în ale finanțelor. Nu există altă explicaţie de 
cât că şi d. Blank stă sub ipnoza atotputerniciei banului. D-sa ca 
bancher, şi mai puţin de cât alţii, nu s'a putut sustrage credinţei, 
că banul este pivotul principal al întregai noastre vieţi economice 
şi financiare şi că prin operațiuni bancare iscusite se poate salva o 
situaţie ezonomică sau financiară zdruncinată. Este o erezie sub 

care suferă azi lumea întreagă, — şi va mai suferi. Desmeticirea 
nu v» veni decât atunci când problemele provocate de război vor 
fi supuse unor cercetări adevărat ştiinţifice şi metodice. Ce bine 
şi nimerit zice Gustave Le Bon într'un articol al său «La Conte- 
rences de Gânes et les Forces Nouvelles, qui dominent le monde» : 
«Avant de tenter la reconstruction economique de l’Europe, il faudra 
d'abord dissiper les nuages d'incomprehension qui obscurcissent le 
monde». Insă «<Contribuţiunila» d-lui Blank contribuesc mai mult 
la sporirea haosului în care ne zbatem, decât la înlăturarea lui. Şi 
vrând nevrând ele ne aduc în minte următoarele rânduri cetite de 
curând într'o publicațiune tendențioasă, dar care pare a conține to- 
tuși şi un sîmbure de ad:văr: «<Buimăceala caracterizează astăzi 
toate manifestările vieţei omeneşti. Oamenii nu mai ştiu de ce să se 
ție, ce se creadă. Mai întâi li se oferă un şir de fapte, apoi altu; 
mai întâi o explicare a împrejurărilor, apoi alta. O mulţime de ex- 
plicări se îngrămădesc, încurcându-se între ele, explicări cari nu 
explică nimic, dimpotrivă sporesc buimăceala. Guvernele însele par 
a se găsi încătuşate, iar când întreprind cercetări într'o direcţie oare- 
care, se găsesc în chip misterios impied=cate». 

Departe de noi de a atribui d-lui Blank vreo intenţiune rea, 
dar se ştie că chiar intenţiunile bune, ele singure, nu duc la nici 
un rezultat, 


Timişoara, 6 August 1922. Const. Brăileanu 


NECROLOG 


+ ANDREI BÂRSEANU 


A plecat încă unul dintre cei care au crezut în cul- 
tura românească şi-au sprijimt'o cu jertfa vieţii lor. 

Dupa ce curentul /unimei a biruit în mijlocul tine- 
rilor care întemeiasera România Jună la Viena, toți 
Ardelenii, Bânațenii şi Bucovinenii cu respect pentru 
nevoile sufletului național și-au întors ochii spre litera- 
tura populară, preţuind'o ca și Alecsandri, Maiorescu, 
Eminescu, Creangă și ceilalţi corifei ai scrisului românesc. 

Peste munți, roiul acesta l'a împlinit cu mult zel 
A. Bârseanu, publicând împreună cu larnic producţiile 
geniului popular. 

A fost deci o dreaptă răsplată a silințelor sale, că 
a ajuns cu vremea prezidentul Astrei şi era considerat 
de toţi ca figura cea mai reprezentativă între cei care 
luptau pentru cultura româneasca peste munţi. 

Alături de Aurel Popovici, Convorbirile Literare au 
prețuit în râposatul profesor şi o mare autoritate 
morală, la care se îndreptau în toate împrejurările, când 
era nevoie de susținut unirea în «gând şi în simţiri». 

Prietenii și colaboratorii revistei îi vor păstra o 
pioasă amintire, iar Românii, care au cunoscut şi vremu- 
rile de jertiire pentru cultura neamului vor pomeni tot- 
ceauna cu respect numele lui Andrei Bârseanu. 

S. 


